ജോജു പ്രകടിപ്പിച്ചത് സാധാരണക്കാരൻ്റെ വികാരം! | niraksharan (നിരക്ഷരൻ)\nNov 1, 2021 @ 17:21 കക്ഷിരാഷ്ട്രീയം, കേരളത്തിലെ റോഡുകൾ, ഗതാഗതം, നിയമം, നിയമലംഘനം, പ്രതികരണം, വിമർശനം, സാമൂഹികംManoj Ravindran\nഇന്ധന വില കുതിച്ച് കയറുന്നതിനെതിരെ കോൺഗ്രസ്സിൻ്റെ വഴി തടയൽ സമരം. ആ വഴിക്ക് വന്ന സിനിമാ നടൻ ജോജു ജോർജ്ജ് വഴി തടഞ്ഞുകൊണ്ടുള്ള സമരം പോക്രിത്തരമാണെന്ന് പ്രതികരിക്കുന്നു. സമരം നടത്തിയ കോൺഗ്രസ്സുകാർ ജോജുവിൻ്റെ വീട്ടുകാരെ തെറി വിളിക്കുന്നു, അയാൾ മദ്യപിച്ചിട്ടുണ്ടെന്ന് ആരോപിക്കുന്നു, ജോജുവിൻ്റെ വാഹനം തല്ലിപ്പൊളിക്കുന്നു. പൊലീസ് ഇടപെട്ട് ജോജുവിനെ മദ്യപരിശോധനയ്ക്ക് വിധേയമാക്കുന്നു, മദ്യപിച്ചിട്ടില്ലെന്ന് തെളിയുന്നു.\nകഴിഞ്ഞ 10 വർഷത്തിലധികമായി Say NO to Harthal എന്ന കക്ഷിരഹിത സംഘടയുടെ നേതൃത്ത്വത്തിൽ ഹർത്താൽ ദിനങ്ങളിൽ പൊതുനിരത്തിൽ ബുദ്ധിമുട്ടിക്കുന്നവരെ ലക്ഷ്യസ്ഥാനത്തെത്തിക്കാൻ പ്രവർത്തിച്ചുപോരുന്ന ഒരാളെന്ന നിലയ്ക്ക് നിർബന്ധിതമായി വഴി തടഞ്ഞും കടകളും സ്ഥാപനങ്ങളും അടപ്പിച്ചും വാഹനങ്ങൾ തടഞ്ഞും പൊതുജനത്തിന് വേണ്ടി സമരം ചെയ്യുന്നെന്ന പേരിൽ അതേ പൊതുജനത്തെ ബുദ്ധിമുട്ടിക്കുന്ന സമരമുറകൾക്കെതിരെ സംസാരിക്കുകയും അഭിപ്രായം രേഖപ്പെടുത്തുകയും ചെയ്യാനുള്ള ധാർമ്മികമായ അവകാശം ഉണ്ടെന്ന് ബോദ്ധ്യത്തിലാണ് ഈ കുറിപ്പ്.\nചോദിക്കാനും പറയാനും ആരുമില്ല എന്ന തരത്തിൽ തന്നിഷ്ടം പോലെ അടുക്കളയിലേക്കും വാഹനത്തിലേക്കുമുള്ള ഇന്ധനവില വർദ്ധിപ്പിച്ച് സാധാരണക്കാരായ ജനങ്ങളുടെ ജീവിതം ദുസ്സഹമാക്കി മുന്നേറുന്ന മോഡി സർക്കാറിനെതിരെ പ്രതികരിക്കേണ്ട കാലം അതിക്രമിച്ചിരിക്കുന്നു എന്ന കാര്യത്തിൽ ഒരു തർക്കവുമില്ല. ഇപ്പറഞ്ഞ കാരണങ്ങൾക്ക് പുറമേ കൊറോണയും കൂടെ ആയപ്പോൽ താറുമാറായ ജീവിതം കരുപ്പിടിപ്പിക്കാൻ നെട്ടോട്ടമോടുന്ന ജനത്തെ റോഡിൽ തടഞ്ഞല്ല ഇന്ധന വിലവർദ്ധനയ്ക്കെതിരെ പ്രതിഷേധിക്കേണ്ടത്. സമരക്കാർക്ക് പറ്റുമെങ്കിൽ വിലവർദ്ധന നടത്തുന്ന ഭരണകക്ഷിയുടെ നേതാക്കന്മാരേയും മന്ത്രിമാരേയും തിരഞ്ഞുപിടിച്ച് അവരുടെ വീടുകളിൽത്തന്നെ പിക്കറ്റ് ചെയ്യൂ. വഴിയിൽ തടഞ്ഞാൽ, അതും അവസാനം പൊതുജനത്തെത്തന്നെ ബാധിക്കും. ഇതൊന്നുമല്ലെങ്കിൽ മറ്റേതെങ്കിലും ജനദ്രോഹപരമല്ലാത്ത സമരമാർഗ്ഗം കണ്ടെത്തൂ.\nജനങ്ങൾക്ക് വേണ്ടി ജനങ്ങളെ ദ്രോഹിക്കുന്ന സമരങ്ങളാണ് ജനാധിപത്യത്തെ താങ്ങുന്നതെന്ന് ഇനിയുള്ള കാലത്ത് ഏതെങ്കിലും പാർട്ടിക്കാരും നേതാക്കന്മാരും അവരുടെ അണികളും കരുതുന്നുണ്ടെങ്കിൽ നിങ്ങൾക്കുള്ള സ്ഥാനം എവിടെയാണെന്ന് വൈകാതെ മനസ്സിലായിക്കോളും. കാലാകാലങ്ങളായി തുടർന്ന് പോരുന്ന നിങ്ങളുടെ കാലഹരണപ്പെട്ട നയങ്ങളും സമരമാർഗ്ഗങ്ങളും മാറ്റിപ്പിടിച്ചേ പറ്റൂ.\nജോജു പറഞ്ഞത് സാധാരണക്കാരൻ്റെ വികാരം മാത്രമാണ്. ദൃഢനിശ്ചയം ഒന്ന് മാത്രം കൈമുതലാക്കി, കഷ്ടപ്പെട്ടും ബുദ്ധിമുട്ടിയും തന്നെയാണ് അയാൾ സിനിമയിൽ പേരെടുത്തതും പണമുണ്ടാക്കിയതും വിലകൂടിയ കാറ് സമ്പാദിച്ചതും. സാധാരണക്കാരൻ്റെ ബുദ്ധിമുട്ട് മനസ്സിലാക്കാത്ത വെള്ളിക്കരണ്ടിക്കാരനല്ല ജോജു ജോർജ്ജ്.\nഎന്തായാലും ജോജുവിൻ്റെ ഈ വിഷയത്തോടൊപ്പം പല പാർട്ടിക്കാരുടേയും ഇരട്ടത്താപ്പുകളും പൊയ് മുഖങ്ങ ളും വെളിച്ചത്ത് വന്നിട്ടുണ്ട്. ജോജുവിന് നന്ദി. കേടായിപ്പോയ താങ്കളുടെ വാഹനം ഇൻഷൂറൻസുകാർ നന്നാക്കിത്തരുക തന്നെ ചെയ്യും. ഈ വിഷയം നടക്കുമ്പോൾ മദ്യപിച്ചിട്ടില്ലെന്ന് തെളിഞ്ഞതോടെ താങ്കളുടെ ഗ്രാഫ് ഉയരുക തന്നെയാണ് ചെയ്തിട്ടുള്ളത്. ‘ഷോ കാണിക്കാൻ സിനിമയുണ്ടെനിക്ക്‘ എന്ന് താങ്കൾ ആജ്ജവത്തോടെ പറയുമ്പോളും പൊതുജനത്തിന് താങ്കളെപ്പോലുള്ളവരോട് പറയാനുള്ളത് ജനങ്ങൾക്ക് വേണ്ടി ഇടയ്ക്കൊക്കെ തെരുവിലും ഷോ കാണിക്കണമെന്ന് തന്നെയാണ്. ഇങ്ങനെയൊരു അനുഭവം ഉണ്ടായതിൻ്റെ പേരിൽ അതിന് മാറ്റമുണ്ടാകരുത്. നിങ്ങളെപ്പോലുള്ളവർ പ്രതികരിച്ചാലേ അതിന് വാർത്താപ്രാധാന്യമുള്ളൂ. മറ്റുള്ളവരുടെ തൊണ്ടകീറലുകൾ വനരോദനങ്ങൾ മാത്രമാണ്.\nഇനി ജോജു പൊളിച്ചടക്കിയ പൊയ് മുഖങ്ങളേയും പാർട്ടികളേയും അക്കമിട്ട് പറയാം. കൂട്ടത്തിൽ ശക്തമായ നിലപാടിൽ ഉറച്ച് നിൽക്കുന്നവരേയും ചൂണ്ടിക്കാണിക്കാം.\n1. ശബരീനാഥൻ:- ഒരു യുവ കോൺഗ്രസ്സ് നേതാവായ ശബരീനാഥൻ്റെ പ്രതികരണം കണ്ടത് ഇങ്ങനെയാണ്. “പോടേയ്… പോയി തരത്തിൽ പോയി കളിക്ക് “. ഒരിക്കൽ MLA ആയിരുന്ന വിദ്യാസമ്പന്നനും കോർപ്പറേറ്റ് കമ്പനികളിൽ ജോലി ചെയ്തിട്ടുള്ളതുമായ ഒരു നേതാവിൻ്റെ പൊതുപ്രകടനം കേൾക്കുന്നവർക്ക് ലജ്ജ തോന്നിപ്പിക്കുന്ന തരത്തിലുള്ളതായിരുന്നെന്ന് പറയാതെ തരമില്ല. പക്ഷേ, ഒന്ന് ശരിയാണ്. ശബരീനാഥുമായി താരതമ്യം ചെയ്താൽ ജോജു തരത്തിലല്ല കളിച്ചത്. ജോജുവിൻ്റേയും ശബരീനാഥിൻ്റേയും തട്ടകങ്ങളിൽ അവരെങ്ങനെ വന്നെന്നും വെട്ടിപ്പിടിച്ച് മുന്നേറുന്നെന്നും നോക്കിയാൽ തൂക്കക്കൂടുതൽ ജോജൂവിൻ്റെ ത്രാസിന് തന്നെയാണ്. കാരണം അയാൾ ഈ നിലയിൽ എത്തിയത് സ്വന്തം പിതാവിൻ്റേയോ അതുമല്ലെങ്കിൽ ഏതെങ്കിലും ഗോഡ് ഫാദറിൻ്റേയോ ഔദാര്യത്തിലോ നിഴലിലോ അല്ല. കൂടുതൽ പറയുന്നില്ല. പറ്റുമെങ്കിൽ ഫോണിലെങ്കിലും ജോജുവിനെ വിളിച്ച് തെറ്റ് പറ്റിപ്പോയെന്ന് പറഞ്ഞ് തടിയൂരാൻ നോക്ക്.\n2. ഡി. വൈ. എഫ്. ഐ.:- വഴി തടഞ്ഞും ഹർത്താലുകൾ നടത്തിയും ജനങ്ങളെ ‘സേവിച്ചതിൻ്റെ‘ മുൻ തൂക്കം ഏതൊക്കെ പാർട്ടികൾക്കും അവരുടെ യുവസംഘടനകൾക്കും പോഷക സംഘടനകൾക്കും ആണെന്ന് ചരിത്രം പരിശോധിച്ചാൽ മനസ്സിലാകും. അക്കൂട്ടത്തിൽ പെടുന്ന DYFI പറയുന്നു, ” സമരം നടത്തുമ്പോൾ ജനങ്ങൾക്ക് ഉപദ്രവമാകരുത് “ എന്ന്. ചിരിച്ച് വയറുളുക്കിയാൽ അവനവൻ തന്നെ ഉത്തരവാദി. എന്തായാലും DYFI യുടെ ഭാഗത്തു നിന്ന് ഇനിയങ്ങോട്ട് ജനദ്രോഹപരമായ സമരങ്ങൾ ഒന്നും ഉണ്ടാകില്ലെന്ന് പ്രതീക്ഷിക്കുന്നതിൽ തെറ്റില്ലല്ലോ ?\n3. കെ. സുധാകരൻ:- “ജോജു ക്രിമിനലാണ്, ഗുണ്ടയാണ്, സ്ത്രീകളോട് മോശമായി പെരുമാറി, സമരക്കാർക്ക് നേരെ ചീറിയടുത്തതുകൊണ്ടാണ് വണ്ടി തല്ലിപ്പൊളിച്ചത്, അത് സ്വാഭാവികം. “ എന്നൊക്കെയാണ് കോൺഗ്രസ്സ് പാർട്ടിയദ്ധ്യക്ഷൻ്റെ വിലയിരുത്തലുകൾ. ഒരാൾ നിങ്ങളുടെ പാർട്ടിക്കോ അതിൻ്റെ പ്രവർത്തനത്തിനോ എതിരെ എന്തെങ്കിലും പറയുമ്പോൾ അതിലെന്തെങ്കിലും കഴമ്പുണ്ടോ എന്ന് നോക്കി പ്രതികരിക്കാതെ, അയാളെ കണ്ടം തുണ്ടം കടന്നാക്രമിക്കുന്നത് എന്ത് ന്യായമാണ് നേതാവേ ?\n4. വി. ഡി. സതീശൻ:- കോൺഗ്രസ്സ് പാർട്ടി ഹർത്താൽ നടത്തുമ്പോൾപ്പോലും ഹർത്താലുകളെ തള്ളിപ്പറഞ്ഞ് Say NO to Harthal കൂട്ടായ്മയ്ക്ക് ഒപ്പം നിന്നിട്ടുള്ള കോൺഗ്രസ്സ് നേതാവാണ് അദ്ദേഹം. ജനങ്ങളെ ബുദ്ധിമുട്ടിച്ചുകൊണ്ടുനടന്ന ഈ സമരത്തേയും അദ്ദേഹം തള്ളിപ്പറഞ്ഞിരിക്കുന്നു എന്നതിൽ വളരെ സന്തോഷമുണ്ട്. അത് പറയാനുള്ള ആർജ്ജവത്തിനും ഇതുവരെ കൈക്കൊണ്ട നിലപാടിൽ ഉറച്ച് നിൽക്കുന്നതിനും അഭിനന്ദനങ്ങൾ !!\nജോജു കോൺഗ്രസ്സ് വനിതാ പ്രവർത്തകരോട് മോശമായി പെരുമാറി അവരെ ആക്രമിച്ചു എന്നൊക്കെയുള്ള ആരോപണങ്ങളുമായി പല വനിതാ നേതാക്കളും പ്രത്യക്ഷപ്പെട്ട് തുടങ്ങിയിട്ടുണ്ട്. കാര്യം കേരളത്തിൽ ഇരുട്ടിൻ്റെ മറവിലും അല്ലാതെയുമൊക്കെ സ്ത്രീകൾക്ക് നേരെ പല ആക്രമണങ്ങൾ പലപ്പോഴായി നടന്നിട്ടുണ്ട്. എന്നുവെച്ച് നിങ്ങളുടെ പുരുഷ നേതാക്കൾക്കൊപ്പമിരുന്ന് സമരം ചെയ്യുന്ന ഒരു പൊതുനിരത്തിൽ വന്ന് ജോജുവെന്നല്ല മറ്റേതൊരു വ്യക്തിയും സ്ത്രീനേതാക്കളെ ആക്രമിച്ചു പുലഭ്യം പറഞ്ഞു എന്നൊക്കെ പറഞ്ഞാൽ വിശ്വസിക്കാൻ അൽപ്പം ബുദ്ധിമുട്ടുണ്ട്. കുറേക്കൂടെ വിശ്വാസയോഗ്യമായ നമ്പറുകൾ ഇറക്കുന്നത് ഈയവസരത്തിൽ ഗുണം ചെയ്തെന്ന് വരും.\nതൊട്ടടുത്ത വാഹനത്തിൽ കീമോയ്ക്ക് പോകുന്ന ഒരു കുട്ടി വഴി തടയൽ കാരണം ബുദ്ധിമുട്ടനുഭവിച്ചത് കണ്ടെന്ന് ജോജു പറയുമ്പോൾ അതിൻ്റെ അവിശ്വസിക്കേണ്ട കാര്യമില്ല. വൈറ്റിലയിലോ ഇടപ്പള്ളിയിലോ അരമണിക്കൂർ നേരം റോഡരുകിൽ നിന്ന് അത്രയും സമയത്തിനുള്ളിൽ സൈറനിട്ട് കടന്നുപോകുന്ന ആമ്പുലൻസുകളുടെ എണ്ണമെടുത്താൽ ഏത് സാധാരണക്കാരനും മനസ്സിലാക്കാൻ പറ്റുന്ന കാര്യമാണത്.\nഹർത്താൽ ദിനങ്ങളിലൊന്നിൽ ഉണ്ടായ ഒരനുഭവത്തിൻ്റെ വെളിച്ചത്തിൽ ഇക്കാര്യം അൽപ്പംകൂടെ വിശദമാക്കാം. എറണകുളം സൗത്തിൽ നിന്ന് ഒരാൾ പത്ത് പന്ത്രണ്ട് വയസ്സുള്ള അയാളുടെ മകളുമായി എൻ്റെ വാഹനത്തിൽ കയറുന്നു. കൂട്ടത്തിൽ വേറെ രണ്ട് പേരും. കുട്ടിക്ക് കാര്യമായ എന്തോ അസുഖമാണ്. ചികിത്സ തുടങ്ങി മൂന്ന് മാസത്തിന് ശേഷം വീണ്ടും ലിസി ആശുപത്രിയിൽ ചെന്ന് ടെസ്റ്റുകൾ നടത്തേണ്ട ദിവസമാണ് കഷ്ടകാലത്തിന് ഹർത്താൽ വന്നത്. ചേർത്തലയ്ക്കും ആലപ്പുഴയ്ക്കും ഇടയിലുള്ള ഒരു സ്ഥലത്തുനിന്നാണ് എറണാകുളത്തേക്ക് വരേണ്ടത്. അയാൾക്ക് സ്വന്തം കാറുണ്ട്. അതിലാണ് വന്നുകൊണ്ടിരുന്നത്. പക്ഷേ ചേർത്തലയിൽ വെച്ച് ഹർത്താലുകാർ വാഹനം തടഞ്ഞു. ഒരു തരത്തിലും മുന്നോട്ട് പോകാൻ പറ്റില്ലെന്ന് വന്നപ്പോൾ അയാൾ വാഹനം സൈഡാക്കി എങ്ങനെയോ ചേർത്തല റെയിൽ വേ സ്റ്റേഷനിലെത്തി അവിടന്ന് തീവണ്ടി പിടിച്ച് എറണാകുളം സൗത്തിൽ ഇറങ്ങി. അവിടന്നാണ് എൻ്റെ കാറിലേക്ക് കയറുന്നത്. കാറിലുണ്ടായിരുന്ന മറ്റ് രണ്ടുപേർ ഇറങ്ങിക്കഴിഞ്ഞപ്പോൾ അദ്ദേഹം എന്നോടൊരു സങ്കടം പറഞ്ഞു. അയാൾ വിശ്വസിക്കുന്ന, പ്രവർത്തിക്കുന്ന, സഹകരിക്കുന്ന പാർട്ടിയുടെ ഹർത്താലാണ് നടക്കുന്നത്. അതുകൊണ്ടുതന്നെ അയാളെ തടഞ്ഞാലും പാർട്ടിക്കാരനാണെന്ന് പറഞ്ഞ് കടന്ന് പോകാൻ പറ്റുമെന്നുള്ള ആത്മവിശ്വാസമുണ്ടായിരുന്നു അയാൾക്ക്. പക്ഷേ സംഗതി ഏറ്റില്ല. ഹർത്താലുകാർ അയാളെ കടത്തി വിട്ടില്ല. അതിൻ്റെ പേരിൽ കഷ്ടപ്പെട്ടത് സുഖമില്ലാത്ത മകളും അയാളും. ഈ പാർട്ടിക്ക് വേണ്ടിയുള്ള പ്രവർത്തനവും സംഭാവനയും കീ ജെയ് വിളിയുമൊക്കെ ഇന്നത്തോടെ അവസാനിപ്പിച്ചെന്ന് പറഞ്ഞാണ് അന്നയാൾ എൻ്റെ വണ്ടിയിൽ നിന്നിറങ്ങിയത്. അവനവൻ്റെ കുടുംബത്തിൻ്റെ കഷ്ടപ്പാട് വരുമ്പോൾ പാർട്ടിയൊക്കെ ആൾക്കാർ മാറ്റിവെക്കും നേതാക്കന്മാരേ. സ്വന്തം ആൾക്കാർ ദുരിതമനുഭവിച്ചിട്ട് പാർട്ടി വളർത്താൻ ആരെയും കിട്ടിയെന്ന് വരില്ല.\nമേൽപ്പറഞ്ഞ അനുഭവം വിവരിക്കാൻ മുതിർന്നതിന് കാരണം, ജോജു വിഷയവുമായി ബന്ധപ്പെട്ട് ഇന്ന് കേൾക്കാനിടയായ ഒരു അഭിപ്രായ പ്രകടനത്തിൻ്റെ അടിസ്ഥാനത്തിലാണ്. ജനങ്ങൾ കുറച്ചൊക്കെ ബുദ്ധിമുട്ടിയാലേ പ്രശ്നങ്ങൾക്ക് പരിഹാരങ്ങൾ ഉണ്ടാകൂ എന്നായിരുന്നു ആ കമൻ്റ്. വഴി തടയപ്പെട്ട് ആംബുലൻസിൽ കിടക്കുന്നത് അവനവന് വേണ്ടപ്പെട്ടവർ ആരെങ്കിലും ആകുന്നത് വരെ മാത്രമേ ഈ അഭിപ്രായം ഏതൊരു നേതാവിനും അണികൾക്കും ഉണ്ടാകൂ. അത് തന്നെയാണ് മേൽപ്പറഞ്ഞ അനുഭവത്തിലും സംഭവിച്ചത്. വഴി തടഞ്ഞ് സമരം ചെയ്യുന്നവരുടെ വേണ്ടപ്പെട്ടവർ ആരും ആ വഴി അപ്പോൾ ആംബുലൻസിൽ വരാനിടയാകരുതേ എന്ന് മാത്രമേ ആശംസിക്കാനുള്ളൂ.\nകീമോ ചെയ്യാൻ പോകുമ്പോൾ സമരക്കാർക്കിടയിൽ കുടുങ്ങിപ്പോയ ഒരു കുട്ടിയുടെ വിഷമം ഒരു സിനിമാ നടനേക്കാൾ എളുപ്പം മനസ്സിലാകേണ്ടത് ജനസേവകരെന്ന് വീമ്പിളക്കുന്ന രാഷ്ട്രീയക്കാർക്കാണ്. അത് നിങ്ങളെക്കൊണ്ട് സാധിക്കാതെ പോകുമ്പോഴാണ് തിരഞ്ഞെടുപ്പുകളിൽ കെട്ടിവെച്ച കാശ് പോലും തിരികെ കിട്ടാത്ത വെറും കക്ഷിരാഷ്ട്രീയക്കാരായി നിങ്ങളൊക്കെയും അധഃപതിക്കുന്നത്.\nവൈകിയിട്ടൊന്നുമില്ല. ഇന്ധനവിലയ്ക്കെതിരെയുള്ള സമരം ജനങ്ങളെ ബുദ്ധിമുട്ടിക്കാതെ ചെയ്താൽ അവരും നിങ്ങൾക്കൊപ്പം കൂടും. അവരാണ് അടിത്തറയെന്ന് മറന്ന് പ്രവർത്തിക്കരുത്. ജോജു പറഞ്ഞത്, സമരക്കുരുക്കിൽ പെട്ടുപോകുന്ന ഏതൊരു സാധാരണക്കാരൻ്റേയും വികാരമാണ്. ഏത് പാർട്ടി ഇങ്ങനെ സമരം ചെയ്താലും അത് പറയുമെന്നും അദ്ദേഹം സൂചിപ്പിക്കുന്നുണ്ട്. ‘ഈ വിവാദം ഇവിടെത്തീരുന്നു. ഇനിയിത് പറഞ്ഞ് മാദ്ധ്യമങ്ങൾ ആരും എന്നെ സമീപിക്കരുത് ‘ എന്ന് പറഞ്ഞ് ഒഴിഞ്ഞ് പോകുന്ന ജോജുവിനെക്കണ്ട് പഠിക്കാൻ നോക്കൂ. അല്ലാതെ അയാളുടെ വീട്ടിലേക്ക് മാർച്ച് നടത്തി വീണ്ടും അപഹാസ്യരാകാൻ നിൽക്കരുത്.\n← സ്വാർത്ഥരാകുകയേ രക്ഷയുള്ളൂ !\t വാർത്തേം കമന്റും – (പരമ്പര 96) →\nOne thought on “ ജോജു പ്രകടിപ്പിച്ചത് സാധാരണക്കാരൻ്റെ വികാരം!”\nഇപ്പോള് ചര്‍ച്ച എന്തായി മാറി? ജോജുവാണോ ശരി കോണ്‍ഗ്രസാണോ ശരി. അതാണ് ഫാസിസ്റ്റ് തന്ത്രം. വിലവര്‍ദ്ധനവ് ചര്‍ച്ചയേ ആയില്ല. സമരവും ഇല്ല.\nLast7days: 18,246\nLast 30 days: 99,165


Mammootty’s Oru Kuttanadan Blog: The First Video Song Is Out! - Malayalam Filmibeat\n| Updated: Thursday, August 9, 2018, 17:58 [IST]\nഓണത്തിന് റിലീസിനെത്തുന്ന മമ്മൂട്ടിച്ചിത്രം ഒരു കുട്ടനാടന് ബ്ലോഗില് നിന്നും പാട്ട് പുറത്ത് വന്നിരിക്കുകയാണ്. അടുത്തിടെ സിനിമയില് നിന്നും റിലീസ് ചെയ്ത ടീസര് വലിയ പ്രതീക്ഷ നല്‍കിയിരുന്നു. പുറത്ത് വന്ന പാട്ട് ശ്രദ്ധേയമായിരിക്കുകയാണ്. കായല്, വള്ളംകളി, കള്ളു ഷാപ്പുമെല്ലാമാണ് പാട്ടില് കാണിച്ചിരിക്കുന്നത്. മമ്മൂട്ടിയ്‌ക്കൊപ്പം നിരവധി യുവതാരങ്ങളും സിനിമയിലുണ്ട്.\nകുട്ടനാടിനെ ആസ്പദമാക്കി നിര്‍മ്മിക്കുന്ന സിനിമ കുടുംബ പ്രേക്ഷകരെ സ്വാധീനിക്കുമെന്ന കാര്യത്തില് സംശയമില്ല. ഓണത്തിന് മുന്നോടിയായി ആഗസ്റ്റ് 24 നാണ് റിലീസ് ചെയ്യുന്നത്. ബിഗ് ബജറ്റ് സിനിമകള്‍ക്കൊപ്പമാണ് ഒരു കുട്ടനാടന് ബ്ലോഗ് തിയറ്ററുകളിലേക്ക് എത്തുന്നത്. എന്നാല് നല്ല പ്രകടനം കാഴ്ച വെക്കാന് സിനിമയ്ക്ക് കഴിയുമെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nതിരക്കഥാകൃത്ത് സേതു ആദ്യമായി സംവിധാനം ചെയ്യുന്ന സിനിമയാണിത്. സേതു തന്നെയാണ് സിനിമയ്ക്ക് തിരക്കഥ എഴുതിയതും. നടന് ഉണ്ണി മുകുന്ദന് സേതുവിന്റെ സഹസംവിധായകനായി ചിത്രത്തിന്റെ അണിയറയിലുണ്ടായിരുന്നു. അനു സിത്താര, റായി ലക്ഷ്മി, സിദ്ദിഖ്, നെടുമുടി വേണു, ഷംന കാസിം, സഞ്ജു ശിവറാം എന്നിവരാണ് മറ്റ് താരങ്ങള്.അനന്ത വിഷന്റെ ബാനറില് പി മുരളീധരനും ശാന്ത മുരളീധരനുമാണ് സിനിമ നിര്‍മ്മിക്കുന്നത്.\nRead more about: onam onam movie onam release onam 2018 mammootty sethu oru kuttanadan blog anu sithara ഓണം ഓണം റിലീസ് ഓണം 2018 സേതു മമ്മൂട്ടി ഒരു കുട്ടനാടന് ബ്ലോഗ് ഷംന കാസിം റായി ലക്ഷ്മി അനു സിത്താര


Updated: Saturday, December 5, 2020, 12:10 [IST]\nനൃത്തത്തെ ഇത്രമാത്രം ആരാധിക്കുന്ന നടിയെ വിരളമായിട്ടേ കാണൂ. ശോഭന എന്ന നടിയെ ഓര്‍ക്കുമ്പോള് ആദ്യം ഓടിയെത്തുന്നത് ഡാന്‍സ് വസ്ത്രമണിഞ്ഞ് നില്‍ക്കുന്ന ചിത്രമാണ്. അഭിനയം പോലെ അത്രയും ഗ്രേസായി നൃത്തത്തെ കൊണ്ടുപോകുന്ന താരമാണ് ശോഭന. പഴയകാല ചിത്രം നോക്കുകയാണെങ്കില് ശോഭന ഇല്ലാത്ത മലയാള സിനിമയില്ലെന്ന് തന്നെ പറയാം.\nഇപ്പോഴും ശോഭനയുടെ കുറവ് നികത്താന് ആയിട്ടില്ല. ശോഭന ഇപ്പോള് നിരാശയിലാണ്. മറ്റൊന്നുമല്ല, പഴയ കുറേ സാരിയും നിലത്തിട്ട് ഇരിക്കുന്ന ഫോട്ടോയാണ് ശോഭന പങ്കുവെച്ചത്. എല്ലാം പട്ടുസാരികളാണ്. ഇതൊക്കെ എനിക്കെനി പാകമാകുമോ എന്നാണ് ശോഭന ചോദിക്കുന്നത്. ഇതൊക്കെ ഇനി എന്നുടുക്കാന് പറ്റുമെന്നാണ് ചിന്തിക്കുന്നത്.\nസാരികളില് മാത്രമാണ് ഇപ്പോള് ശോഭന പ്രത്യക്ഷപ്പെടാറുള്ളത്. സാരിയാണ് ശോഭനയ്ക്ക് കൂടുതല് ഇണങ്ങുന്നതും. ഇടയ്ക്കിടെ ഡാന്‍സ് ക്ലാസില് നിന്നുള്ള വീഡിയോയും ശോഭന പങ്കുവെയ്ക്കാറുണ്ട്. ഇപ്പോഴും ഡാന്‍സ് ഡ്രസ്സിലാണ് ശോഭന ഉള്ളത്.


'നെഹ്‌റാജി ഇസ്തം'; 'അതേ ഈ തീരുമാനം ഭൂവിക്ക് വേണ്ടി'; വിരമിക്കാനുള്ള പ്രധാന കാരണം വെളിപ്പെടുത്തി നെഹ്‌റ\nFriday 3rd November 2017 4:20pm\nകോഴിക്കോട്: ഗെയില് വാതക പൈപ്പ് ലൈന് പദ്ധതിക്കായി സ്ഥലം വിട്ടുകൊടുക്കുന്നവര്‍ക്ക് നല്‍കുന്ന നഷ്ടപരിഹാരം കുറവാണെന്നും നഷ്ടപരിഹാര തുക ഉയര്‍ത്തുമെന്നും ഗെയില് അധികൃതര്.\nനിലവില് നല്‍കുന്ന നഷ്ടപരിഹാരം കുറവാണ്, സര്‍ക്കാര് നിശ്ചയിക്കുന്ന ഏത് നഷ്ടപരിഹാരവും കൊടുക്കാന് തങ്ങള് തയ്യാറാണ്. നിലവിലെ ന്യായവിലയുടെ അമ്പത് ശതമാനത്തിന് മുകളില് നഷ്ടപരിഹാരം കൊടുക്കാന് തയ്യാറാണെന്നും ഗെയില് ജനറല് മാനേജര് എം.ഐ വിജു വ്യക്തമാക്കി.\nആറാം തിയ്യതി നടക്കുന്ന സര്‍വ്വകക്ഷിയോഗത്തില് ഈ കാര്യം വ്യക്തമാക്കുമെന്നും അദ്ദേഹം വ്യക്തമാക്കി. ഗെയില് വാതകപൈപ്പ് ലൈനിനെതിരെ വീണ്ടും പ്രതിഷേധമുയര്‍ന്നതിനെ തുടര്‍ന്ന് സര്‍ക്കാര് സര്‍വ്വകക്ഷി യോഗം വിളിക്കാന് തീരുമാനിച്ചിരുന്നു. തിങ്കളാഴ്ച കോഴിക്കോട് കളക്‌ട്രേറ്റില് വ്യവസായ മന്ത്രി എ.സി മൊയിതീന് ആണ് യോഗം വിളിച്ച് ചേര്‍ത്തത്.\nAlso read ഗെയില് സമരത്തിന് പരിഹാരം കാണണമെന്ന് കാനംരാജേന്ദ്രന്; സമരത്തിന് തീവ്രവാദ ബന്ധമുണ്ടെന്ന് കരുതുന്നില്ല\nപെട്രോനെറ്റില് നിന്ന് കേരളത്തിലെ വിവിധ ജില്ലകളില് കൂടി ഗ്യാസ് പൈപ്പ് ലൈന് വഴി മംഗലാപുരത്തേക്കും കോയമ്പത്തൂരേക്കും ഗ്യാസ് അതോററ്റി ഓഫ് ഇന്ത്യ ലിമിറ്റഡിന്റെ മേല്‍നോട്ടത്തില് പ്രകൃതി വാതകം (എല്.എന്.ജി) എത്തിക്കുന്ന പ്രവര്‍ത്തനങ്ങളാണ് നടന്നുവരുന്നത്.\nകേരളത്തിലെ എറണാകുളം, തൃശൂര്, മലപ്പുറം, പാലക്കാട്, കോഴിക്കോട്, കണ്ണൂര്, കാസര്‍ഗോഡ് എന്നീ ജില്ലകളില് കൂടിയാണ് ഗെയില് പൈപ്പ് കടന്നുപോകുന്നത്. ഇന്ത്യയിലെ വിവിധ സംസ്ഥാനങ്ങളില് പതിനയ്യായിരം കിലോമീറ്ററോളം ദൂരത്തില് പ്രകൃതി വാതക പൈപ്പ് ലൈന് ശൃംഖലകളുണ്ട്. കേരളത്തില് 503 കിലോമീറ്റര് ദൂരത്തില് പൈപ്പ് ലൈന് സ്ഥാപിക്കാനാണ് സര്‍ക്കാര് തീരുമാനം.


കുവൈത്ത് ജയിലിൽ ആദ്യ കോവിഡ് മരണം | Asian Metro News\nകുവൈത്ത് ജയിലിൽ ആദ്യ കോവിഡ് മരണം\nകുവൈത്ത് : കുവൈത്ത് ജയിലില് ആദ്യ കോവിഡ് മരണം സ്ഥിരീകരിച്ചു .സെന്‍ട്രല് ജയിലിലെ 59 വയസ്സുള്ള തടവുകാരിയാണ് മരിച്ചത്. ഇവര്‍ക്ക് മറ്റുപല രോഗങ്ങളും ഉണ്ടായിരുന്നതായി ആഭ്യന്തര മന്ത്രാലയം വ്യക്തമാക്കി. ശ്വാസതടസ്സവും മറ്റു പ്രയാസങ്ങളുമായി ഇവരെ ജൂണ് 15നാണ് ഫര്‍വാനിയ ആശുപത്രിയില് പ്രവേശിപ്പിച്ചത്. തിങ്കളാഴ്ചയാണ് മരിച്ചത്. കുവൈത്ത് സെന്‍ട്രല് ജയിലിലെ 300ഓളം തടവുകാര്‍ക്ക് കോവിഡ് സ്ഥിരീകരിച്ചിരുന്നു. ഇതില് ഭൂരിഭാഗം പേരുടെയും രോഗം ഭേദമായി.\nഅതേസമയം രാജ്യത്ത് 742 പേര്‍ക്ക് കൂടി കോവിഡ് സ്ഥിരീകരിച്ചു. ഇതുവരെ 41,033 പേര്‍ക്കാണ് വൈറസ് ബാധിച്ചത്. ചൊവ്വാഴ്ച 534 പേര് ഉള്‍പ്പെടെ 32,304 പേര് രോഗമുക്തി നേടി. നാലുപേര്‍കൂടി മരിച്ചതോടെ രാജ്യത്തെ കോവിഡ് മരണം 334 ആയി. ബാക്കി 8395 പേരാണ് ചികിത്സയിലുള്ളത്. 165 പേര് തീവ്രപരിചരണ വിഭാഗത്തിലാണ്.\nവൻകുതിപ്പ് ലക്ഷ്യമാക്കി സ്‌പെക്ട്രം ലേലത്തിൽ അംബാനി 0


വയനാട്ടില് മൂന്നര വയസുകാരിക്ക് പീഡനം: ഇതരസംസ്ഥാന തൊഴിലാളി അറസ്റ്റിൽ - Pravasishabdam\nHome Crime വയനാട്ടില് മൂന്നര വയസുകാരിക്ക് പീഡനം: ഇതരസംസ്ഥാന തൊഴിലാളി അറസ്റ്റിൽ\nമാനന്തവാടി: കുഞ്ഞുങ്ങളോടുള്ള ക്രൂരതയ്ക്ക് അയവുവരാതെ നമ്മുടെ നാട്. മൂന്നര വയസ്സുള്ള പെൺകുട്ടിക്കാണ് ഇരുപത്തിയാറുകാരന്റെ പീഡനത്തിന് ഇരയാകേണ്ടി വന്നത്. വയനാട്ടിലാണ് ഈ ക്രൂരത അരങ്ങേറിയത്. ബംഗാള് സ്വദേശികളുടെ മൂന്നര വയസായ കുഞ്ഞിനെയാണ് അന്തർസംസ്ഥാന തൊഴിലാളി പീഡിപ്പിച്ചത്. ഇയാളെ പോലീസ് അറസ്റ്റ് ചെയ്തു.\nമാനന്തവാടി പൊലീസ് സ്‌റ്റേഷന് പരിധിയിലാണ് സംഭവം. മാനന്തവാടി സര്‍ക്കസ് കൂടാരത്തിലെ കലാകാരന് ഝാര്‍ഖണ്ഡ് ഷാഹ് ബാംഗീ കുശ്മ സ്വദേശി ഇബ്രാഹിം അന്‍സാരി (26) ആണ് പിടിയിലായത്. പ്രതിക്കെതിരെ പോക്‌സോ നിയമപ്രകാരവും ബലാത്സംഗത്തിനുമാണ് ഇയാള്‍ക്കെതിരെ കേസ് രജിസ്റ്റര് ചെയ്തിരിക്കുന്നത്. ഈ മാസം പകുതി മുതല് കുഞ്ഞിനെ നിരവധി തവണ പീഡിപ്പിച്ചതായാണ് പരാതി.\nപ്രതിയെ വൈദ്യ പരിശോധനക്ക് വിധേയമാക്കിയശേഷം കോടതിയില് ഹാജരാക്കും. മാനന്തവാടി സിഐ എം.എം. അബ്ദുല് കരീമും സംഘവുമാണ് ഇയാളെ അറസ്റ്റ് ചെയ്തത്.\nPrevious articleമുംബൈയില് കോവിഡ് ബാധിച്ച് മലയാളി ചികിത്സ കിട്ടാതെ മരിച്ചു\nNext articleഉത്രയെ കടിച്ചത് വിഷമുള്ള മൂർഖൻ പാമ്പ്: പാമ്പിന്റെ പോസ്റ്റ്മോർട്ടം കഴിഞ്ഞു


ഇത് ഇന്ത്യൻ സംസ്ക്കാരം ; ആതിഥേയരായ ചൈനയ്ക്ക് അതിഥിയായ ഇന്ത്യൻ സൈനികർ നൽകിയ സത്ക്കാരം\nന്യൂഡൽഹി : കിട്ടുന്നത് ഇരട്ടിയായി മടക്കി നൽകുന്നതിൽ ഇന്ത്യൻ സൈനികർ ഒരിയ്ക്കലും വീഴ്ച്ച കാണിക്കാറില്ല . അത് ഏറ്റുമുട്ടലിന്റെ രൂപത്തിലായാലും ,സ്നേഹമായിട്ടാണെങ്കിലും . ഇത്തവണ ചൈനീസ് നാവികസേനയുടെ വാർഷികാഘോഷത്തിൽ പങ്കെടുക്കാനായി ചൈനയിലെത്തിയ ഇന്ത്യൻ സേന ഒരുക്കിയ സത്ക്കാരം അതിനു തെളിവായിരുന്നു .\nക്വിംഗ്ഡാവോ തീരത്ത് ഐ എൻ എസ് ശക്തിയിൽ നടത്തിയ വിരുന്നിൽ ഇന്ത്യൻ വിഭവങ്ങളായിരുന്നു ഏറെ ആകർഷണം . പാകിസ്ഥാൻ പങ്കാളികളാകാത്തത് കൊണ്ട് തന്നെ ഇന്ത്യൻ നാവികസേനയും , ഒപ്പം കപ്പലുകളായ ഐ എൻ എസ് കൊൽക്കത്തയും,ഐ എൻ എൻ ശക്തിയുമായിരുന്നു ഏവരുടെയും ശ്രദ്ധാകേന്ദ്രം .സൂപ്പര്‍സോണിക് ബ്രഹ്മോസ് മിസൈല് ഘടിപ്പിക്കാൻ കഴിയുന്നതാണ് ഐ എൻ എസ് കൊൽക്കത്ത .\nഇന്ത്യ,റഷ്യ,തായ് ലാൻഡ്,വിയറ്റ് നാം തുടങ്ങി 10 രാജ്യങ്ങളിൽ നിന്നുള്ള 20 കപ്പലുകളാണ് നാവിക സേനാ പരേഡിൽ അണിനിരക്കുക .


അബൂദബി വഴി യുഎഇയില് എത്തുന്നവര്‍ക്ക് ഇനി മുതല് മുന്‍കൂര് അനുമതി വേണ്ട |ICA approval not needed for UAE residents landing in Abu Dhabi, Al Ain, says PIA official\nHome Gulf UAE അബൂദബി വഴി യുഎഇയില് എത്തുന്നവര്‍ക്ക് ഇനി മുതല് മുന്‍കൂര് അനുമതി വേണ്ട\nഅബൂദബി വഴി യുഎഇയില് എത്തുന്നവര്‍ക്ക് ഇനി മുതല് മുന്‍കൂര് അനുമതി വേണ്ട\nഅബൂദബി: അബൂദബി, അല്‍ഐന് വിമാനത്താവളങ്ങള് വഴി യുഎഇയിലേക്ക് മടങ്ങിയെത്തുന്ന പ്രവാസികള്‍ക്ക് ഐസിഎയുടെ (ഫെഡറല് അതോറിറ്റി ഫോര് ഐഡന്റിറ്റി ആന്‍ഡ് സിറ്റിസണ്‍ഷിപ്പ്) മുന്‍കൂര് അനുമതി ആവശ്യമില്ല.\nഅബൂദബി അന്താരാഷ്ട്ര വിമാനത്താവളമാണ് ഇക്കാര്യം അറിയിച്ചത്. ഇക്കാര്യം വിമാനക്കമ്പനികളെ അറിയിച്ചിട്ടുണ്ട്. ഈ ഇളവ് ആഗസ്ത് 11 മുതല് പ്രാബല്യത്തില് വരും. താമസ വിസയുള്ള പ്രവാസികള് അബൂദബി, അല്‍ഐന് വിമാനത്താവളങ്ങള് വഴി മടങ്ങുകയാണെങ്കില് ഇനി മുതല് ഐസിഎയുടെ മുന്‍കൂര് അനുമതി ആവശ്യമില്ലെന്നാണ് വിമാന കമ്പനികളെ അറിയിച്ചിട്ടുള്ളത്.\nഇത് സംബന്ധിച്ച ഔദ്യോഗിക പ്രഖ്യാപനം ഉടന് ഉണ്ടായേക്കും. അബൂദബി അന്താരാഷ്ട്ര വിമാനത്താവളത്തില് നിന്നുള്ള അറിയിപ്പ് ലഭിച്ചതായി വിവിധ വിമാനക്കമ്പനികള് സ്ഥിരീകരിച്ചിട്ടുണ്ട്.\nകോവിഡ് യാത്രാ നിയന്ത്രണങ്ങളുടെ ഭാഗമായാണ് മുന്‍കൂര് അനുമതി വേണമെന്ന നിബന്ധനയുണ്ടായത്. ദുബൈയിലേക്ക് മടങ്ങേണ്ടവര് ദുബൈ താമസകാര്യ വകുപ്പില് നിന്നും മറ്റ് എമിറേറ്റുകളിലേക്ക് മടങ്ങേണ്ടവര് ഐസ.എയില് നിന്നുമായിരുന്നു അനുമതി വാങ്ങേണ്ടിയിരുന്നത്.\nഅതേസമയം, യു.എ.ഇയിലെ ഏത് വിമാനത്താവളം വഴി എത്തുന്നവര്‍ക്കും യാത്ര പുറപ്പെടുന്നതിന് 96 മണിക്കൂറിനകത്തുള്ള കോവിഡ് നെഗറ്റീവ് സര്‍ട്ടിഫിക്കറ്റ് ആവശ്യമാണ്.\nICA approval not needed\nPrevious articleകാലാവധി കഴിഞ്ഞ വിസിറ്റ് വിസക്കാര്‍ക്ക് ഒരു മാസം കൂടി സമയം നല്‍കി യുഎഇ


കെപിസിസിയുടെ ആയിരം വീട്; 371 വീടുകള് പൂര്‍ത്തിയായിക്കൊണ്ടിരിക്കുന്നു എന്ന് എം.എം ഹസന് KPCC 1000 houses for Flood Affected Congress Kerala\nKpcc 1000 Houses For Flood Affected Congress Kerala\nആയിരം വീട് പദ്ധതി പൂര്‍ത്തിയാക്കാന് വേണ്ടത് 50 കോടി രൂപയാണെന്നും ഇതുവരെ കെ.പി.സി.സിക്ക് ലഭിച്ചത് 3.54 കോടി രൂപ മാത്രമാണെന്നും ഹസൻ പറഞ്ഞു\nJuly 09, 2019 07:27:38 pm\nതിരുവനന്തപുരം: കെപിസിസിയുടെ ആയിരം വീട് പദ്ധതിയില് വ്യക്തതയുമായി മുന് അധ്യക്ഷന് എം.എം.ഹസന്. പ്രളയ ബാധിതര്‍ക്കായുള്ള കെപിസിസിയുടെ ആയിരം വീട് പദ്ധതി പൂര്‍ത്തിയായിക്കൊണ്ടിരിക്കുകയാണെന്ന് ഹസന് പറഞ്ഞു. കെപിസിസി ആസ്ഥാനത്ത് നടത്തിയ വാര്‍ത്താസമ്മേളനത്തിലാണ് ആയിരം വീട് പദ്ധതിയുമായി ബന്ധപ്പെട്ട കണക്കുകള് ഹസന് വിശദീകരിച്ചത്. മുഖ്യമന്ത്രി അടക്കമുള്ളവര് ആയിരം വീട് പദ്ധതിക്കെതിരെ പരിഹാസം ഉന്നയിച്ച സാഹചര്യത്തിലാണ് കെപിസിസിയുടെ വിശദീകരണം.\nആയിരം വീട് പദ്ധതി പൂര്‍ത്തിയാക്കാന് വേണ്ടത് 50 കോടി രൂപയാണെന്ന് ഹസന് പറഞ്ഞു. തിരുവനന്തപുരത്ത് ശാസ്തമംഗലം ധനലക്ഷ്മി ബാങ്കില് അക്കൗണ്ട് രൂപീകരിച്ചാണ് ഫണ്ട് ശേഖരണം എന്ന് ഹസന് പറഞ്ഞു. പദ്ധതി പൂര്‍ത്തിയാക്കാന് 50 കോടിയാണ് വേണ്ടത്. ഇതുവരെ കെപിസിസി ഫണ്ട് ശേഖരണത്തിലൂടെ ബാങ്ക് അക്കൗണ്ടിലേക്ക് ലഭിച്ചത് മൂന്ന് കോടി 53 ലക്ഷം രൂപയാണ്. പ്രളയബാധിതര്‍ക്ക് കെ.പി.സി.സി. പ്രഖ്യാപിച്ച ഭവന പദ്ധതികളില് കെ.പി.സി.സിക്ക് ലഭിച്ച ഫണ്ടുപയോഗിച്ച് ഇതിനകം വിവിധ ജില്ലകളില് 23 വീടുകളുടെ നിര്‍മ്മാണം നടന്നു കൊണ്ടിരിക്കുകയാണെന്ന് ഹസൻ പറഞ്ഞു. 23 വീടുകളുടെ നിർമാണ ചെലവിനുള്ള തുക കഴിച്ച് ബാക്കി വരുന്ന 2.38 കോടി രൂപ 47 വീടുകളുടെ നിര്‍മ്മാണത്തിനായി വിവിധ ജില്ലകളിലേക്ക് നല്‍കിക്കൊണ്ടിരിക്കുന്നതായി അദ്ദേഹം പറഞ്ഞു.\nകര്‍ണാടക പി.സി.സി. കെ.പി.സി.സി. ഫണ്ടിലേക്ക് ഒരു കോടി രൂപ വാഗ്ദാനം ചെയ്തിട്ടുണ്ട്. ആ തുക കൂടി കിട്ടിയാല് 20 വീടുകള് കൂടി കെ.പി.സി.സി. നിര്‍മ്മിച്ചു നല്‍കും. അങ്ങനെ മൊത്തം 96 വീടുകള് കെ.പി.സി.സി. നിര്‍മ്മിച്ചു നല്‍കും. 14 ജില്ലാ കോണ്‍ഗ്രസ് കമ്മിറ്റിയുടെ നേതൃത്വത്തില് 110 വീടുകളുടെ നിര്‍മ്മാണം വിവിധ ഘട്ടങ്ങളിലായി നടന്നു കൊണ്ടിരിക്കുന്നു. എറണാകുളം ജില്ലയിലെ എം.എല്.എമാരായ വി.ഡി.സതീശന്, അന്‍വര് സാദത്ത്, ഹൈബി ഈഡന്, റോജി.എന്.ജോണ്, എല്‍ദോസ് കുന്നപ്പള്ളി എന്നിവര് അവരുടെ മണ്ഡലങ്ങളില് അവരുടേയും, പാര്‍ട്ടി പ്രവര്‍ത്തകരുടേയും നേതൃത്വത്തില് കെ.പി.സി.സിയുടെ ആഹ്വാന പ്രകാരം ഈ ഭവന പദ്ധതിയില് ഉള്‍പ്പെടുത്തി 100 വീടുകള് കൂടി നിര്‍മ്മിച്ചു കൊണ്ടിരിക്കുന്നു. കെ.പി.സി.സിയുടെ ആഹ്വാനമനുസരിച്ച് 371 വീടുകളാണ് പൂര്‍ത്തിയായതും പൂര്‍ത്തിയായി കൊണ്ടിരിക്കുന്നതും. ഇതിന് മൊത്തം ചെലവാകുന്ന തുക 18.55 കോടി രൂപയാണെന്നും ഹസൻ പറഞ്ഞു.\nTags: Kerala Floods, KPCC, MM Hassan


സമസ്തയുടെ സ്വദേശി ദര്‍സുകള് വ്യാപിപ്പിക്കാനും കൂടുതല് കാര്യക്ഷമമാക്കാനും തീരുമാനം | Malappuram Life\nസമസ്തയുടെ സ്വദേശി ദര്‍സുകള് വ്യാപിപ്പിക്കാനും കൂടുതല് കാര്യക്ഷമമാക്കാനും തീരുമാനം\nചേളാരി: സമസ്ത കേരള സുന്നി മഹല്ല് ഫെഡറേഷന്റെ കീഴില് സംസ്ഥാനത്തിനകത്തും പുറത്തും പ്രവര്‍ത്തിച്ചുവരുന്ന സ്വദേശി ദര്‍സുകള് വ്യാപിപ്പിക്കാനും കൂടുതല് കാര്യക്ഷമമാക്കാനും ചേളാരി സമസ്താലയത്തില് ചേര്‍ന്ന സ്വദേശി ദര്‍സ് മുദരിസുമാരുടെ ശില്‍പശാല തീരുമാനിച്ചു. പാഠ്യ-പാഠ്യേതര പ്രവര്‍ത്തനങ്ങള്, മൂല്യനിര്‍ണയം എന്നിവ ഏകോപിക്കാനും വിദ്യാര്‍ത്ഥി ഫെസ്റ്റ് ഉള്‍പ്പെടെ വിവിധ പരിപാടികള് ആവിഷ്‌കരിക്കാനും നിര്‍ദേശിച്ച ശില്‍പശാല തുടര്‍പ്രവര്‍ത്തനങ്ങള്‍ക്ക് വേണ്ടി കെ. ഉമര് ഫൈസി ചെയര്‍മാനും ഡോ. ബഹാഉദ്ദീന് മുഹമ്മദ് നദ്വി കൂരിയാട് കണ്‍വീനറുമായ അക്കാദമിക് സമിതിക്ക് രൂപം നല്‍കി.\nചെമ്മാട് ദാറുല് ഹുദാ ഇസ്ലാമിക് യൂണിവേഴ്സിറ്റി വൈസ് ചാന്‍സലര് ഡോ. ബഹാഉദ്ദീന് മുഹമ്മദ് നദ്വി കൂരിയാട് ഉല്‍ഘാടനം ചെയ്തു. സുന്നി മഹല്ല് ഫെഡറേഷന് സംസ്ഥാന ജറല് സെക്രട്ടറി കെ. ഉമര് ഫൈസി മുക്കം അദ്ധ്യക്ഷത വഹിച്ചു. ഹംസ റഹ്മാനി കൊണ്ടിപ്പറമ്പ് വിഷയാവതരണം നടത്തി. സമസ്ത കേരള ഇസ്ലാം മത വിദ്യാഭ്യാസ ബോര്‍ഡ് മാനേജര് കെ.മോയിന്‍കുട്ടി മാസ്റ്റര്, എ.കെ. ആലിപ്പറമ്പ്, ഓ.എം. ഷരീഫ് ദാരിമി, ഇസ്മായീല് ഹുദവി, ടി.എച്ച്. അബ്ദുല് അസീസ് ബാഖവി എന്നിവര് പ്രസംഗിച്ചു.


ഭരതവാക്യം കാലത്തിനുമപ്പുറം | Guest | Books | Deshabhimani | Sunday Sep 4, 2016\nഡി രഘൂത്തമന്Updated: Sunday Sep 4, 2016\nആരാണ് ഞാന് എന്ന ചോദ്യത്തോട് മുഖാമുഖം വരാത്ത മനുഷ്യരില്ല. ഞാനും അത്തരം സന്ദര്‍ഭങ്ങളെ നേരിട്ടിട്ടുണ്ട്. നാടകമാണ് ഈ ജീവിതത്തില് സദാ ഒപ്പമുണ്ടാകുന്നതെന്ന് തിരിച്ചറിഞ്ഞത് എപ്പോഴാണെന്ന് ഓര്‍മയില്ല. നിയമപഠനത്തിനുശേഷം, മുപ്പതുവയസ്സിന്‍റെ പക്വതയില് തെരുവുനാടക പ്രസ്ഥാനത്തോടൊപ്പം ആവേശത്തോടെ സഞ്ചരിച്ചുണ്ടായ നാടകാഭിമുഖ്യത്തോടെ തൃശൂര് സ്കൂള് ഓഫ് ഡ്രാമയിലെത്തുമ്പോഴും ജീവിതവഴിയെപ്പറ്റി എനിക്കത്ര നിശ്ചയമുണ്ടായിരുന്നില്ല. പക്ഷേ, അവിടെ സൂക്ഷ്മഗ്രാഹിയും സമര്‍പ്പിതമനസ്കനും സ്നേഹവാനുമായ ഒരു ഗുരുവുണ്ടായിരുന്നു ജി ശങ്കരപ്പിള്ള. അവിടെയെത്തുന്ന ഓരോ വിദ്യാര്‍ഥിയില്‍നിന്നും നാടകത്തിന് ആവശ്യമുള്ളയാളെ കണ്ടെത്താന് അദ്ദേഹത്തിന് അറിയാമായിരുന്നു. അത്തരക്കാരെ സ്കൂള് ഓഫ് ഡ്രാമയുടെ അതിരുകള്‍ക്കപ്പുറത്ത് സംഘടിപ്പിക്കപ്പെടുന്ന നാടകക്കളരികളില് പ്രഭാഷണത്തിനും ക്ലാസിനുമൊക്കെ പോകുമ്പോള് അദ്ദേഹം ഒപ്പംകൂട്ടി. തനിക്കുപകരം ചിലരെക്കൊണ്ടൊക്കെ ചെറിയ ക്ലാസുകള് എടുക്കാന് നിര്‍ദേശിച്ച് പിന്‍നിരയില് പോയിരുന്ന് നിരീക്ഷിച്ചു. കേവലം ഒരധ്യാപകനും സ്ഥാപനമേധാവിക്കുമപ്പുറം ഗുരുപദത്തിന്‍റെ നേരര്‍ഥമായി ജി ശങ്കരപ്പിള്ള എന്‍റെ ഹൃദയത്തില് ഇടംനേടിയിട്ടുണ്ട്.\nശങ്കരപ്പിള്ള സാറിന്‍റെ 'ഭരതവാക്യം' ഏറെ ചര്‍ച്ചചെയ്യപ്പെട്ടിട്ടുള്ള നാടകമാണ്. സ്കൂള് ഓഫ് ഡ്രാമയിലെ വിശകലനക്ലാസുകളില് ഭരതവാക്യം വിഷയമായപ്പോള് എനിക്കത് വേണ്ടത്ര ഉള്‍ക്കൊള്ളാനായിരുന്നില്ല. പലപ്പോഴും പിടിതരാതെ വഴുതിപ്പോകുന്ന അനുഭവമായിരുന്നു. എന്നാല്, ഇപ്പോള് ഞാന് ആ നാടകം അരങ്ങത്തെത്തിക്കുകയാണ്. തിരുവനന്തപുരത്ത് യൂണിവേഴ്സിറ്റി കോളേജിന്‍റെ ശതോത്തര രജതജൂബിലിയോടനുബന്ധിച്ച്. ശങ്കരപ്പിള്ള സാര് അവിടത്തെ പൂര്‍വവിദ്യാര്‍ഥിയാണല്ലോ. ഭരതവാക്യം വീണ്ടും വായിക്കുമ്പോഴാണ് അതിന്‍റെ അപാരസാധ്യതകള് തെളിഞ്ഞുകിട്ടുന്നത്. ഒരു വ്യക്തിയുടെ ആത്മാന്വേഷണ സഞ്ചാരമാണ് ഭരതവാക്യം. ഷേക്സ്പിയറുടെ അഭിപ്രായം ഭുവനമൊന്നാകെ ഒരു രംഗവേദിയെന്നാണെങ്കില്, ശങ്കരപ്പിള്ള എല്ലാവരിലും ഒരു നടനുണ്ടെന്ന് കണ്ടെത്തുന്നു.\nനിറയെ കഥാപാത്രങ്ങളുമായി അരങ്ങില് ആള്‍ക്കൂട്ടം സൃഷ്ടിച്ച് പ്രേക്ഷകരെ അമ്പരപ്പിച്ചുകൊണ്ടിരുന്ന കാലത്ത് ജി ശങ്കരപ്പിള്ള മൂന്നു കഥാപാത്രങ്ങള്‍മാത്രമുള്ള നാടകം എഴുതി. നടന്‍തന്നെ മുഖ്യകഥാപാത്രം. മറ്റൊരാള് അയാളുടെ മിത്രം. അത് നടന്‍റെതന്നെ മനഃസാക്ഷി. മൂന്നാമത് ഒരു സ്ത്രീയും. കണ്ണിന്‍റെ കാഴ്ചനഷ്ടപ്പെട്ടതിനാല് നാടകത്തില്‍നിന്ന് പുറത്താക്കപ്പെടുന്ന ദിവസത്തെ നടന്‍റെ ചിന്തകളിലൂടെ നാടകം പുരോഗമിക്കുന്നു. രേഖീയമായ പ്രമേയവളര്‍ച്ചയല്ല, മുന്നിലും പിന്നിലുമൊക്കെയുള്ള സംഭവങ്ങളെ കോര്‍ത്തിണക്കുന്ന തരത്തിലുള്ള ഘടനാ സങ്കീര്‍ണതയാണ് ഇതിന്‍റെ പ്രത്യേകത. അതുകൊണ്ടുതന്നെ ഭരതവാക്യത്തിന് രംഗഭാഷയൊരുക്കല് ക്ലേശകരമായിരുന്നു. തീര്‍ത്തും വെല്ലുവിളി. ഇബ്സന്‍റെ യഥാതഥ നാടക സങ്കല്‍പ്പത്തെയും ബ്രഹ്തിയന് സമീപനത്തെയും സമന്വയിപ്പിക്കേണ്ടതുണ്ടായിരുന്നു. ഇത് ജീവിതമാണെന്നു പറയുമ്പോള്‍ത്തന്നെ പ്രേക്ഷകരെ നാടകമാണെന്ന് ഓര്‍മിപ്പിക്കുകയും ചെയ്യണം.\nജി ശങ്കരപ്പിള്ള ഭരതവാക്യമെഴുതുമ്പോള് അരങ്ങിന്‍റെ പ്രയോഗസാധ്യതകള് ഏറെ മനസ്സിലാക്കപ്പെട്ടിരുന്നില്ല. സാങ്കേതികവിദ്യയുടെ സഹായമൊന്നും അധികം ലഭ്യമായിരുന്നില്ല. അക്കാലത്ത് ദീപവിതാനത്തിന്‍റെയും സംഗീതത്തിന്‍റെയും സാധ്യതകള് തുറന്നിട്ടുതരുന്ന ഇത്തരമൊരു നാടകമെഴുതാന് ദീര്‍ഘവീക്ഷണമുള്ള ഒരാളിനേ സാധിക്കൂ. ഭാവതലത്തിലും രൂപതലത്തിലും ശക്തമായ ഒന്നാംനിര നാടകങ്ങളുടെ പട്ടികയില് ഭരതവാക്യത്തിന് തീര്‍ച്ചയായും ഇടമുണ്ട്.\nമഹാഭാരതത്തിലെ മഹാപ്രസ്ഥാനവുമായും പ്രമേയത്തെ നാടകകൃത്ത് കണ്ണിചേര്‍ക്കുന്നു. മുഖ്യകഥാപാത്രംതന്നെ വിവിധ സന്ദര്‍ഭങ്ങളില് വ്യത്യസ്ത കഥാപാത്രമായി തീരുന്നുമുണ്ട്. കുറ്റബോധവും ശാപബോധവുമൊക്കെ ഇതിലെ നടനെ വേട്ടയാടുന്നു. അവിടെ നടന് മിത്രം ആശ്വാസംപകരുന്നു. അതായത്, നമ്മുടെ അന്തഃക്ഷോഭങ്ങള്‍ക്ക് നമ്മില്‍ത്തന്നെ ആശ്വാസമുണ്ടെന്നര്‍ഥം. പക്ഷേ, ഇവിടെ മിത്രത്തിനും ആത്യന്തികശാന്തിയിലേക്ക് നടനെ എത്തിക്കാനാകുന്നില്ല. അസ്തിത്വദുഃഖത്തിന്‍റെ കടല് അയാളില് ഇരമ്പുന്നു.\nമലയാള നാടകപ്രസ്ഥാനത്തിന് മറക്കാനാകില്ല, ജി ശങ്കരപ്പിള്ളയെ. ധീരമായ പരീക്ഷണങ്ങള് നടത്തിയ നാടകകൃത്ത്, മികച്ച സംഘാടകന്, അധ്യാപകന്, എഴുത്തുകാരന് എന്നിങ്ങനെയുള്ള ബഹുമുഖ വ്യക്തിത്വം. ശാസ്താംകോട്ട കോളേജില് മലയാള അധ്യാപകനായിരിക്കെ അദ്ദേഹം നാടകക്കളരി പ്രസ്ഥാനത്തിന് തുടക്കമിട്ടു. കെ അയ്യപ്പപ്പണിക്കരും സി എന് ശ്രീകണ്ഠന്‍നായരുമൊക്കെ ഒപ്പമുണ്ടായിരുന്നു. അവിവാഹിതനായിരുന്നതിനാല് ഏതാണ്ട് പൂര്‍ണസമയം നാടകത്തിനായി മാറ്റിവയ്ക്കാന് ശങ്കരപ്പിള്ള സാറിന് സാധിച്ചു.\nസ്കൂള് ഓഫ് ഡ്രാമയില് ജോലിനോക്കവെ അദ്ദേഹത്തിന് നെഹ്റുഫെല്ലോഷിപ് ലഭിച്ചു. അതോടെ ജോലിയില്‍നിന്ന് അവധിയെടുത്തു. എന്നാല്, അപ്പോഴും താന് കൈകാര്യംചെയ്ത വിഷയങ്ങള് വീട്ടില്‍വച്ച് സാര് പഠിപ്പിച്ചു. ഗവേഷണപ്രവര്‍ത്തനങ്ങള്‍ക്കുശേഷം വൈകിട്ട് ബാച്ചിലെ മുഴുവന് കുട്ടികളെയും വിളിച്ചുവരുത്തി ക്ലാസെടുക്കും. അത് രാത്രിവരെ നീളും. പ്രത്യേകിച്ച് ഒരു പ്രതിഫലവും പറ്റാതെ. അത്തരം എത്ര ഗുരുക്കന്മാരെ നമുക്കിന്ന് കണ്ടെത്താനാകും?


രണ്ട് ലക്ഷം ജീവനക്കാരെ സംബന്ധിച്ച് സുപ്രധാന തീരുമാനവുമായി ഗൂഗിൾ\nഗൂഗിൾ ചീഫ് എക്സിക്യുട്ടീവ് സുന്ദർ പിച്ചെ ഇ മെയിലിലൂടെയാണ് ജീവനക്കാരെ അറിയിച്ചത്.\n28 Jul, 2020 at 06:17 AM\nഗൂഗിൾ ജീവനക്കാർ 2021 ജൂണ് 30 വരെ വീട്ടിലിരുന്നാണ് ജോലി ചെയ്യേണ്ടതെന്ന് കമ്പനി. കോവിഡ് വ്യാപനത്തിന്റെ പശ്ചാത്തലത്തിലാണ് തീരുമാനം. ഗൂഗിൾ ചീഫ് എക്സിക്യുട്ടീവ് സുന്ദർ പിച്ചെ ഇ മെയിലിലൂടെയാണ് ജീവനക്കാരെ ഇക്കാര്യം അറിയിച്ചത്.\nആഗോള വ്യാപകമായി നടപ്പിലാക്കിയ വീട്ടിലിരുന്നുള്ള ജോലി അടുത്ത വര്‍ഷം ജൂണ് 30 വരെ തുടരും. ഇത്തരത്തിലൊരു തീരുമാനം ജീവനക്കാര്‍ക്ക് കാര്യങ്ങള് മുന്‍കൂട്ടി തയ്യാറാക്കാൻ ഉതകുന്ന തരത്തിലാണെന്ന് സുന്ദർ പിച്ചെ അറിയിച്ചു. ഗൂഗിളിലെ രണ്ട് ലക്ഷത്തോളം മുഴുവൻ സമയ, കരാർ ജീവനക്കാർക്ക് ഈ തീരുമാനം ബാധകമായിരിക്കും.\nനേരത്തെ ജനുവരി വരെ വീട്ടിലിരുന്ന ജോലി ചെയ്താൽ മതിയെന്ന് ഗൂഗിൾ ജീവനക്കാരെ അറിയിച്ചിരുന്നു. കോവിഡ് പ്രതിസന്ധി അകലാത്ത സാഹചര്യത്തിലാണ് കാലാവധി നീട്ടിയത്. ഗൂഗിളിന്‍റെ തീരുമാനം മറ്റ് വന്‍കിട കമ്പനികളെയും സ്വാധീനിച്ചേക്കും എന്നാണ് പൊതുവെയുള്ള വിലയിരുത്തൽ. ട്വിറ്റർ ഇതിനകം തന്നെ കാലാവധി നിശ്ചയിക്കാതെ ജീവനക്കാർക്ക് വീട്ടിലിരുന്ന് ജോലി ചെയ്യാനുള്ള അനുവാദം നൽകിയിട്ടുണ്ട്. മറ്റ് കമ്പനികളിൽ പലതും അടുത്ത മാസങ്ങളിൽ ജീവനക്കാരെ ഓഫീസുകളിലേക്ക് തിരിച്ചുവിളിക്കാൻ ആലോചിക്കുന്നതിനിടെയാണ് ഗൂഗിളിന്റെ സുപ്രധാന തീരുമാനം വന്നത്.\nGoogleSundar PichaiWork From Home


ഗണേഷിന്റെ വിമര്‍ശനം ഏറ്റുവോ; നിവിന് പോളി ദുരിതാശ്വാസ നിധിയിലേക്ക് 25 ലക്ഷം രൂപ നല്‍കി, മറുപടിയും | nivin pauly donate rs 25 lakh - Malayalam Oneindia\nPublished: August 29 2018, 18:27 [IST]\nഅതിജീവനത്തിനായി പോരാടുന്ന കേരളത്തിന് സര്‍വ്വമേഖലയില് നിന്നും മികച്ച പിന്തുണയാണ് ലഭിച്ചുകൊണ്ടിരിക്കുന്നു. മലയാളികള്‍ക്ക് പുറമേ ലോകാമെങ്ങും കേരളത്തിന്റെ അതീജീവന പോരാട്ടത്തിന് ഒപ്പം ചേര്‍ന്നു കൊണ്ട് മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവനകള് നല്‍കുന്നു. മലയാളത്തില് നിന്നും അന്യഭാഷകളില് നിന്നുമുള്‍പ്പടേയുള്ള നിരവധി സിനിമാ താരങ്ങളും മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവനകള് നല്‍കിയിരുന്നു.\nഎന്നാല് കോടികള് പ്രതിഫലം വാങ്ങുന്ന മലയാളിത്തിലെ യുവനടന്‍മാര് മുഖ്യമന്ത്രിയുടെ ദുരിതാശ്വാസ നിധിയിലേക്ക് ഒന്നും കൊടുത്തിട്ടില്ലെന്ന് നടനും എംഎല്‍എയുമായ ഗണേഷ് കുമാര് ഇന്ന കുറ്റപ്പെടുത്തിയിരുന്നു. ഇതിന് പിന്നാലെയാണ് നടന് നിവിന് പോളി മുഖ്യമന്ത്രിയുടെ ദുരിതാശ്വാസ നിധിയിലേക്ക് 25 ലക്ഷം രൂപ സംഭാവന നല്‍കിയിരിക്കുന്നത്.\nഅഞ്ച് പൈസ സംഭാവന നല്‍കിയിട്ടില്ല\nകോടികള് പ്രതിഫലം വാങ്ങുന്ന മലയാളത്തിലെ യുവനടന്‍മാരില് ചിലര് മുഖ്യമന്ത്രിയുടെ ദുരിതാശ്വാസ നിധിയിലേക്ക് അഞ്ച് പൈസ സംഭാവന നല്‍കിയിട്ടില്ലെന്ന ഗണേഷ് കുമാര് ഇന്നലെ ആരോപിച്ചിരുന്നു. ഗണേഷിന്റെ വിമര്‍ശനം ഏറ്റതിന്റെ ഫലമാണോ എന്താണോ എന്നറിയില്ല യുവ നടന് നിവിന് പോളി ഇന്ന് മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്‍കിയിരിക്കുന്നത് 25 ലക്ഷം രൂപയാണ്.\nതിരുവനന്തപുരത്ത് സെക്രട്ടറിയേറ്റിലെത്തി മുഖ്യമന്ത്രി പിണറായി വിജയനെ നേരില് കണ്ടാണ് നിവിന് പോളി 25 ലക്ഷം രൂപ കൈമാറിയത്. സിപിഎം എറണാകുളം ജില്ലാ സെക്രട്ടറി പി രാജിവിനൊപ്പമായിരുന്നു നിവന് പോളി മുഖ്യമന്ത്രിയുടെ ഓഫീസില് എത്തിയത്.\nപ്രളയ ദുരുതത്തില്‍പ്പെട്ടവരെ കൈപിടിച്ചുയര്‍ത്താന് ഈ നാട്ടിലെ എല്ലാവരുടേയും സാഹായവും പിന്തുണയും ഉണ്ടാകണം. ദുരിതം പേറുന്നവരെ സഹായിക്കാനുള്ള സമയമാണിത്. പലരും കൊടുക്കുന്നത് എല്ലാവരും അറിയണമെന്നില്ല, എല്ലാവര്‍ക്കും ഒത്തൊരുമയോടെ പ്രവര്‍ത്തിക്കാമെന്നും നിവിന് പോളി പറഞ്ഞു.\nപ്രളയക്കെടുതി നേരിടുന്നതില് കേരള സര്‍ക്കാര് മികച്ച രീതിയിലാണ് പ്രവര്‍ത്തിക്കുന്നത്. സര്‍ക്കാറിനും മുഖ്യമന്ത്രിക്കും എല്ലാവിധ പിന്തുണയും ഉണ്ടാകുമെന്നും നിവിന് പോളി പറഞ്ഞു. അന്യഭാഷ താരങ്ങള് പോലും മുഖ്യമന്ത്രിയുടെ ദുരിതാശ്വാസ നിധിയിലേക്ക് ലക്ഷങ്ങള് കൈമാറിയപ്പോള് സംഭാവന നല്‍കാതിരുന്ന മലയാളത്തിലെ യുവനടന്‍മാര്‍ക്കെതിരെ രൂക്ഷ വിമര്‍ശനമായിരുന്നു കഴിഞ്ഞ ദിവസം ഗണേഷ് കുമാര് നടത്തിയത്.\nപ്രളയത്തിന്റെ ആദ്യ ഘട്ടത്തില് തന്നെ മോഹന്‍ലാല് 25 ലക്ഷം രൂപയും മമ്മൂട്ടിയും ദുല്‍ഖര് സല്‍മാനും ചേര്‍ന്ന് 25 ലക്ഷം രൂപയും നല്‍കിയിരുന്നു. ഇതിന് പുറമേ നിരവധി കുടുംബങ്ങളുടെ ദുരിതാശ്വാസ പ്രവര്‍ത്തനങ്ങളും മമ്മൂട്ടി ഏറ്റെടുത്തിരുന്നു. മലയാള താരങ്ങള്‍ക്ക് പുറമേ തമിഴ് താരങ്ങളായ സൂര്യ, കാര്‍ത്തി, കമല്‍ഹാസന്, വിജയ്, ലോറന്‍സ് എന്നിവരും സണ്ണി ലിയോണ്, ഹൃത്വിക് റോഷന്, അമിതാഭ് ബച്ചന്, സല്‍മാന് ഖാന്, എആര് റഹ്മാന് എന്നിവരും കേരളത്തിന് സഹായവുമായി മുന്നോട്ട് വന്നിരുന്നു.\nയുവനടന്‍മാര് എന്ത് നല്‍കി\nസിനിമാ മേഖലയില് നിന്ന് ഇത്തരത്തില് നിരവധി താരങ്ങളും അണിയറ പ്രവര്‍ത്തകരും മുഖ്യമന്ത്രിയുടെ ദുരിതാശ്വാസ നിധിയിലേക്ക് മലയാളത്തിലെ യുവനടന്‍മാര് എന്ത് നല്‍കിയെന്ന ചോദ്യവുമായിട്ടായിരുന്നു നടന് ഗണേഷ് കുമാര് രംഗത്തെത്തിയത്. ആകാശത്തിരുന്ന് ഫേസ്ബുക്കിലൂടെ അഭിപ്രായം പറയുന്ന ചില യുവനടന്‍മാരെ ജനം തിരിച്ചറിയണമെന്ന് ഗണേഷ്‌കുമാര് ഇന്നലെ അഭിപ്രായപ്പെട്ടിരുന്നു.\nസുരാജ് വെഞ്ഞാറമൂടിനേ പോലുള്ള ചില പാവങ്ങളാണ് ദുരിതാശ്വാസ നിധിയിലേക്ക് സംഭാവന നല്‍കുന്നത്. ഒരു സിനിമയ്ക്ക് കോടികള് പ്രതിഫലം വാങ്ങുന്ന മലയാളത്തിലെ യുവനടന്‍മാര് മുഖ്യമന്ത്രിയുടെ ദുരിതാശ്വാസ നിധിയിലേക്ക് എന്തുനല്‍കിയെന്ന അറിയണം. ഇവരെ ഇപ്പം കാണാനേയില്ല. മുഖ്യമന്ത്രിയുടെ ദുരിതാശ്വാസ നിധിയിലേക്ക് ഇവര് അഞ്ചുപൈസ കൊടുത്തിട്ടില്ലെന്നും ഗണേഷ് കുമാര് ആരേപിച്ചിരുന്നു.\nനിങ്ങളുടെ ഇത്രയും കാലത്തെ വര്‍ത്തമാനങ്ങളൊക്കെ ഞങ്ങള് സഹിച്ചുവെന്നും കേരളത്തിന് ഒരു ദുരന്തമുണ്ടായപ്പോള് നിങ്ങള് എന്ത് ചെയ്തുവെന്ന് മലയാളികള് ഇവരോട് ചോദിക്കണം. ഇവരെ ജനങ്ങള് തിരിച്ചറിയണമെന്നുമായിരുന്നു ഗണേഷ് കുമാര് കഴിഞ്ഞ ദിവസം പറഞ്ഞത്.\nകൂടുതൽ nivin pauly വാർത്തകൾ\nദിലീപ് വിവാദത്തിൽ നിലപാട് വ്യക്തമാക്കി നിവിൻ പോളി.. അവൾക്കൊപ്പമോ അവനൊപ്പമോ?\nനീമ്പോളിയെ വെട്ടി ലാലേട്ടൻ!!! കട്ടക്കലിപ്പ്... കണ്ണിറുക്കൽ ലാലേട്ടനും പറ്റും!!! പക്കി ട്രോളുകൾ....\nറിച്ചിയെ വിമർശിച്ച സംവിധായകൻ രൂപേഷ് പീതാംബരനെ പഞ്ഞിക്കിട്ട് നിവിൻ പോളി ഫാൻസ്.. തെറിയെന്ന് പറഞ്ഞാൽ!!\nഎല്ലാം രമ്യ നമ്പീശന്റെ കൈകളില്... ദിലീപിനെ അമ്മ തള്ളുമോ കൊള്ളുമോ? പൃഥ്വിയുടെ വാക്കും കുക്കുവും\nnivin pauly film star kb ganesh kumar kerala floods kerala floods 2018 rain idukki idukki dam mullapperiyar monsoon മഴ മണ്‍സൂണ് ഇടുക്കി ഇടുക്കി ഡാം\nnivin pauly donate rs 25 lakh to cms distress relief fund


ഇന്നിംഗ്സ് തോല്‍വി വഴങ്ങി കേരളം | Fanport | Cricket News Malayalam\nSunday, Apr 11, 2021 03:33 AM\nHome Cricket ഇന്നിംഗ്സ് തോല്‍വി വഴങ്ങി കേരളം\nഇന്നിംഗ്സ് തോല്‍വി വഴങ്ങി കേരളം\nകര്‍ണ്ണാടകയ്ക്കെതിരെ തിമ്മപ്പയ്യ ട്രോഫിയില് നാണം കെട്ട തോല്‍വിയേറ്റു വാങ്ങി കേരളം. ഒരിന്നിംഗ്സിനും 180 റണ്‍സിനുമാണ് കേരളം കര്‍ണ്ണാടകയോട് അടിയറവ് പറഞ്ഞത്. കര്‍ണ്ണാടകയുടെ 613/8 എന്ന ഒന്നാം ഇന്നിംഗ്സ് സ്കോര് പിന്തുടരാനിറങ്ങിയ കേരളം ആദ്യ ഇന്നിംഗ്സില് 195 റണ്‍സിനു ഓള്‍ഔട്ട് ആയിരുന്നു. ഫോളോ ഓണ് ചെയ്യപ്പെട്ട കേരളം രണ്ടാം ഇന്നിംഗ്സില് 238 റണ്‍സിനും ഓള്‍ഔട്ട് ആയി.\n134/6 എന്ന നിലയില് ഒന്നാം ഇന്നിംഗ്സ് ബാറ്റിംഗ് പുനരാരംഭിച്ച കേരളം 61 റണ്‍സ് കൂടി നേടുന്നതിനിടയില് കേരളം ഓള്‍ഔട്ടായി. 35 റണ്‍സ് നേടി അഭിഷേക് മോഹന് ഒന്നാം ഇന്നിംഗ്സില് കേരളത്തിന്റെ ടോപ് സ്കോറര് ആയി. കര്‍ണ്ണാടകയ്ക്കായി ശ്രേയസ് ഗോപാല് നാല് വിക്കറ്റ് നേടി. പ്രതീക് ജൈന്, സ്റ്റുവര്‍ട് ബിന്നി എന്നിവര് രണ്ട് വീതം വിക്കറ്റ് നേടി.\nരണ്ടാം ഇന്നിംഗ്സില് ആദ്യ ഇന്നിംഗ്സിനെ അപേക്ഷിച്ച് മെച്ചപ്പെട്ട പ്രകടനം കേരള ബാറ്റ്സ്മാന്മാര് പുറത്തെടുത്തുവെങ്കിലും ഇന്നിംഗ്സ് തോല്‍വി ഒഴിവാക്കാന് ടീമിനായില്ല. 99 റണ്‍സ് നേടി പുറത്തായ അക്ഷയ് ചന്ദ്രന് ആണ് കേരളത്തിന്റെ രണ്ടാം ഇന്നിംഗ്സിലെ ടോപ് സ്കോറര്. വിനൂപ് മനോഹരന് 34 റണ്‍സ് നേടി. ശ്രേയസ് ഗോപാല് രണ്ടാം ഇന്നിംഗ്സിലും നാല് വിക്കറ്റ് നേടിയപ്പോള് കൃഷ്ണപ്പ ഗൗതം പവന് ദേശ്പാണ്ഡേ എന്നിവര് രണ്ട് വീതം വിക്കറ്റ് നേടി.\nPrevious articleക്രിസ്റ്റിയാനോ റൊണാൾഡോ ഇറ്റാലിയൻ ഫുട്ബാളിന്റെ മുഖച്ഛായ മാറ്റും -നെയ്മർ\nNext articleകൊറിയൻ താരം ടോട്ടൻഹാമിൽ കരാർ പുതുക്കി


Mohanlal and Prithviraj slience in AMMA election discussion - Malayalam Filmibeat\n'അമ്മ'യ്ക്ക് വേണ്ടി മിണ്ടിയേ തീരൂ, പൃഥ്വിയുടേയും മോഹന്‍ലാലിന്റെയും മൗനത്തില് ആശങ്ക? മൗനം സമ്മതമാണോ?\n| Updated: Tuesday, April 10, 2018, 17:11 [IST]\nഇന്നസെന്റിന്റെ പിന്‍ഗാമിയായി നേതൃനിരയിലേക്ക് ആരെത്തുമെന്ന തരത്തിലുള്ള ചര്‍ച്ചകള് സിനിമാക്കാര്‍ക്കിടയില് സജീവമായി നടക്കുന്നുണ്ട്. ജൂണില് നടക്കുന്ന ഇലക്ഷനെക്കുറിച്ചുള്ള ചൂടന് ചര്‍ച്ചകളാല് സജീവമാണ് സിനിമാലോകം. നടി ആക്രമിക്കപ്പെട്ട സംഭവത്തിന് ശേഷമാണ് സംഘടനയിലെ അഭിപ്രായ ഭിന്നതകള് പരസ്യമായത്.\n'അമ്മ' പിടിക്കാന് അണിയറ നീക്കം സജീവം, പൃഥ്വിരാജിനും മോഹന്‍ലാലിനും കടുത്ത സമ്മര്‍ദ്ദം!\nപ്രവര്‍ത്തന പരിചയവും നിലപാടുകളിലെ സ്വീകാര്യതയുമൊക്കെയായി നിരവധി താരങ്ങളുടെ പേരാണ് ഇപ്പോള് ഉയര്‍ന്നുകേള്‍ക്കുന്നത്. യുവതാരങ്ങളില് ഭൂരിപക്ഷം പേരും പൃഥ്വിരാജിനെ പിന്തുണയ്ക്കുന്നവരാണ്. മോഹന്‍ലാലും പൃഥ്വിയും അടങ്ങുന്ന പാനലാണ് ഇവര് ലക്ഷ്യമാക്കുന്നത്. എന്നാല് ഇടവേള ബാബുവിനെ രംഗത്തിറക്കാനാണ് മറുവിഭാഗം ശ്രമിക്കുന്നത്.\nപൃഥ്വിരാജിന് പിന്തുണ വര്‍ധിക്കുന്നു\nയുവതാരനിരയില് ഏറെ ശ്രദ്ധേയനായ താരമായ പൃഥ്വിരാജ് സംഘടനാ ഭാരവാഹിത്വം ഏറ്റെടുത്ത് മുന്നോട്ട് വരണമെന്ന നിര്‍ദേശമാണ് പലരും മുന്നോട്ട് വെക്കുന്നത്. നിര്‍ണ്ണായക ഘട്ടങ്ങളിലും പ്രധാനപ്പെട്ട സംഭവങ്ങളിലും സ്വന്തം നിലപാട് തുറന്നുപറയാനുള്ള പൃഥ്വിയുടെ ആര്‍ജ്ജവത്തെയാണ് പലരും പിന്തുണയ്ക്കുന്നത്.\nഏത് കാര്യത്തിലായാലും പൃഥ്വിരാജ് സ്വന്തം അഭിപ്രായം കൃത്യമായി വ്യക്തമാക്കാറുണ്ട്. നടി ആക്രമിക്കപ്പെട്ട സംഭവത്തിന് ശേഷം താരം സ്വീകരിച്ച നിലപാടിന് സിനിമാലോകത്തു നിന്നും ആരാധകരില് നിന്നും ഒരുപോലെ കൈയ്യടി ലഭിച്ചിരുന്നു. സ്ത്രീ വിരുദ്ധമായ സംഭാഷണങ്ങള് മേലില് തന്റെ സിനിമയിലുണ്ടാവില്ലെന്ന ഉറപ്പ് താരം നല്‍കിയിരുന്നു. ഇടവേളയ്ക്ക് ശേഷം സിനിമയിലേക്കെത്തിയ നടിക്ക് ശക്തമായ പിന്തുണയാണ് താരം നല്‍കിയത്.\nവനിതാ സംഘടനയേയും പിന്തുണച്ചു\nനടി ആക്രമിക്കപ്പെട്ട സംഭവത്തിന് ശേഷമാണ് വനിതകളുടെ നേതൃത്വത്തില് വിമന് ഇന് സിനിമ കലക്റ്റീവ് രൂപീകരിച്ചത്. സംഘടനയ്ക്ക് ആശംസ നേര്‍ന്ന് പൃഥ്വിരാജ് രംഗത്തെത്തിയിരുന്നു. വനിതാ സംഘടനയിലെ അംഗങ്ങളില് പലരും താരത്തിന് ശക്തമായ പിന്തുണയാണ് നല്‍കുന്നത്. പൃഥ്വി രംഗത്തിറങ്ങണമെന്ന അഭിപ്രായത്തിലാണ് ഇവരില് പലരും.\nപ്രസിഡന്റ് അല്ലെങ്കില് ജനറല് സെക്രട്ടറി\nപ്രസിഡന്റ്, ജനറല് സെക്രട്ടറി ഈ രണ്ട് സ്ഥാനങ്ങളില് ഏതെങ്കിലും ഒന്നില് പൃഥ്വരാജ് വന്നേ മതിയാവൂ എന്ന നിലപാടിലാണ് യുവതാരങ്ങള്. നടി ആക്രമിക്കപ്പെട്ട സംഭവത്തിന് ശേഷം ചേര്‍ന്ന അടിയന്തര യോഗത്തില് താരം സ്വീകരിച്ച നിലപാടാണ് ഈ പിന്തുണയ്ക്ക് പിന്നില്. യോഗത്തില് താന് ഒരു കാര്യം ആവശ്യപ്പെടുമെന്നും അനുകൂല തീരുമാനമല്ലെങ്കില് തന്‍രെ തീരുമാനത്തെക്കുറിച്ച് അറിയിക്കാമെന്നുമായിരുന്നു അന്ന് പൃഥ്വി പറഞ്ഞത്.\nനിലവിലെ കമ്മിറ്റിയില് പ്രവര്‍ത്തിച്ച് വരുന്ന മോഹന്‍ലാലിന്റെ പേരും ഉയര്‍ന്നുവരുന്നുണ്ട്. പ്രകടമായി അഭിപ്രായം തുറന്നു പറഞ്ഞില്ലെങ്കിലും പല കാര്യങ്ങളിലും അദ്ദേഹം സ്വീകരിക്കുന്ന നിലപാടില് യുവതാരങ്ങള് തൃപ്തരാണ്. മോഹന്‍ലാലും പൃഥ്വിയും ഒരുമിച്ചെത്തുന്നതിനോടാണ് പലരും താല്‍പര്യം പ്രകടിപ്പിച്ചിട്ടുള്ളത്.\nതിരഞ്ഞെടുപ്പിനെക്കുറിച്ചുള്ള ചൂടന് ചര്‍ച്ചകളെക്കുറിച്ച് ഇരു താരങ്ങളും കൃത്യമായി അറിയുന്നുണ്ടെങ്കിലും പ്രതികരിക്കാത്തത് സിനിമാലോകത്തെയും പ്രേക്ഷകരെയും ആശങ്കയിലാക്കിയിട്ടുണ്ട്. വരും ദിനങ്ങളില് ഇതുമായി ബന്ധപ്പെട്ട് ഇവര് പ്രതികരിക്കുമോയെന്ന് കാത്തിരുന്ന് കാണാം.\nMohanlal and Prithviraj slience in AMMA election discussion.


Maoists raise Rs. 140-250 croreayear through extortion, protection rackets | പണപ്പിരിവിലൂടെ മോവോയിസ്റ്റുകള് നേടുന്നത് 250 കോടി - Malayalam Oneindia\n11 min ago അയോധ്യയിലെ നിര്‍ദിഷ്ട വിമാനത്താവളത്തിന് ശ്രീരാമന്റെ പേര്; ഭൂമി ഏറ്റെടുക്കല് പുരോഗമിക്കുന്നു\n42 min ago സിദ്ദീഖ് കാപ്പന് ഉത്തര് പ്രദേശ് ജയിലില് നിന്ന് കുടുംബത്തെ വിളിച്ചു; 55 ദിവസത്തിന് ശേഷം\nപണപ്പിരിവിലൂടെ മോവോയിസ്റ്റുകള് നേടുന്നത് 250 കോടി\nPublished: July 20 2013, 15:40 [IST]\nദില്ലി: അനധികൃത പണപ്പിരിവിലൂടെ മാവോസ്റ്റുകള് പ്രതിവര്‍ഷം 140 മുതല് 250 കോടി രൂപവരെ സമാഹരിക്കുന്നുവെന്ന് റിപ്പോര്‍ട്ട്. സര്‍ക്കാര് ഏജന്‍സി നടത്തിയ പഠനത്തിലാണ് ഞെട്ടിക്കുന്ന വിവരം പുറത്ത് വന്നിരിക്കുന്നത്.\nകോണ്‍ട്രാക്ടര്‍മാരില് നിന്നും അഴിമതി കാണിക്കുന്ന ഉദ്യോഗസ്ഥരില് നിന്നും രാഷ്ട്രീയ നേതാക്കളില് നിന്നുമൊക്കെയാണ് ഇവര് ഈ പണം പേടിപ്പിച്ച് പിരിച്ചെടുക്കുന്നത് എന്നാണ് വിവരം. ഖനി വ്യവസായമാണ് ഇവരുടെ ഏറ്രവും വലിയ വരുമാന സ്രോതസ്സ്. ബീഡി പൊതിയാനുപയോഗിക്കുന്ന ടെണ്ടു ഇലകളുടെ വില്‍പനയും മോവോയിസ്റ്റുകള്‍ക്ക് നല്ല വരുമാനം ഉണ്ടാക്കിക്കൊടുക്കുന്നുണ്ടെ്ന്ന് വിലയിരുത്തപ്പെടുന്നു.\nഅനധികൃത ഖനനമാണ് മാവോയിസ്റ്റുകളുടെ മറ്റൊരു പ്രഥാന വരുമാന മാര്‍ഗ്ഗമെന്ന് ഝാര്‍ഖണ്ഡിലെ ഐജി ആയ എന്‍എല് മീണ പറയുന്നു. അതിനെതിരെ എന്തെങ്ഗിലും നടപടിയെടുക്കുന്നത് ഇഇപ്പോഴത്തെ സാഹചര്യത്തില് അസാധ്യമെന്നും മീണ പറയുന്നു.\nമൂന്ന് വര്‍ഷം മുമ്പ് ഇന്റലിജെന്‍സ് ബ്യൂറോ പുറത്തുവിട്ട് റിപ്പോര്‍ട്ട് പ്രകാരം മാവോയിസ്റ്റുകളുടെ വാര്‍ഷിക ബജറ്റ് 1500 കോടി രൂപയാണ്. ഒരു വര്‍ഷം കഴിഞ്ഞപ്പോള് ഛത്തീസ്ഗഢ് മുന് പോലീസ് മേധാവി പറഞ്ഞു മാവോയിസ്റ്റുകളുടെ വാര്‍ഷി കബജറ്റ് 2000 കോടി രൂപ കടക്കുമെന്ന്. എന്നാല് സംസ്ഥാന സര്‍ക്കാര് പറഞ്ഞത് ഇത് 1000 കോടിക്കും 1200 കോടിക്കും ഇടയിലാണെന്ന്.\nഎന്നാല് യഥാര്‍ത്ഥത്തില് ഇത് പരമാധി 250 കോടി രൂപയേ വരൂ എന്നാണ് മാവോയിസ്റ്റ് വേട്ടക്ക് നേതൃത്വം കൊടുക്കുന്ന ഉദ്യോഗസ്ഥര് പറയുന്നത്. പല കണക്കുകളും പെരുപ്പിച്ച് കാണിക്കുകയാണെന്നും ആക്ഷേപമുണ്ട്.\nഒരു വര്‍ഷം പിരിച്ചെടുക്കേണ്ട തുക എത്രയെന്ന് കമ്മ്യൂണിസ്റ്റ് പാര്‍ട്ടി ഓഫ് ഇന്ത്യ(മാവോയിസ്റ്റ്) കേന്ദ്ര സമതി തീരുമാനിക്കും. ഈ തിരുമാനം ഓരോ മേഖലാ നേതൃത്വത്തിനേയും അറിയിക്കും തീരുമാനം പിന്നീട് താഴെ തട്ടിലുമെത്തും. എങ്ങനെ, ആരില് നിന്നൊക്കെ പണം പിരിക്കണം എന്ന കാര്യം മേഖല കമ്മിറ്റികളാണ് തീരുമാനിക്കുന്നതെന്ന് സര്‍ക്കാര് നടത്തിയ പഠനങ്ങളില് തെളിഞ്ഞിട്ടുണ്ടെന്ന് പറയപ്പെടുന്നു.\nമാവോയിസ്റ്റുകള്‍ക്ക് സ്വാധീനമുള്ള മേഖലകളില് സാധാരണ കോണ്‍ട്രാക്ടര്‍മാരില് നിന്ന് അവരുടെ വരുമാനത്തിന്റെ ഏഴ് ശതമാനം ലെവി പിരിക്കുന്നതായാണ് വിവരം. വ്യവസായ മേഖലകളിലും ഖനികളിലും എത്തുമ്പോള് ലെവി 10 ശതമാനം വരെയാകും.\nമാവോയിസ്റ്റുകള്‍ക്ക് പണവും മറ്റ് സഹായങ്ങളും എത്തുന്നത് തടയുക എന്നതാണ് അവരെ തകര്‍ക്കാനുള്ള മാര്‍ഗ്ഗം. പക്ഷേ അത് അത്ര എളുപ്പമല്ലെന്നാണ് സര്‍ക്കാരും മറ്റ് ഏജന്‍സികളും വിലയിരുത്തുന്നത്.\nmaoist money budget mine മാവോയിസ്റ്റ് പണം ബജറ്റ് ഖനി\nA government-commissioned study concluded this month has told the home ministry that Maoists generate at least Rs. 140 crore annually from extortion rackets\nStory first published: Saturday, July 20, 2013, 15:40 [IST]


Harish Salve to represent Pinarayi in Lavalin case | കേസിനെ കുറിച്ച് എല്ലാമറിയുന്ന എം കെ ദാമോദരന്റെ അനാരോഗ്യം പിണറായി വിജയനെ പ്രതിസന്ധിയിലാക്കുന്നു; ലാവ്‌ലിൻ കേസിൽ പിണറായിക്കായി വാദിക്കാൻ സിറ്റിംഗിന് ലക്ഷങ്ങൾ വാങ്ങുന്ന അഭിഭാഷകൻ ഹരീഷ് സാൽവേ; സുപ്രീംകോടതിയിലെ മുതിർന്ന അഭിഭാഷകനെ രംഗത്തിറക്കിയത് സിബിഐ നിലപാട് കടുപ്പിച്ചതോടെ - MarunadanMalayali.com\nകേസിനെ കുറിച്ച് എല്ലാമറിയുന്ന എം കെ ദാമോദരന്റെ അനാരോഗ്യം പിണറായി വിജയനെ പ്രതിസന്ധിയിലാക്കുന്നു; ലാവ്‌ലിൻ കേസിൽ പിണറായിക്കായി വാദിക്കാൻ സിറ്റിംഗിന് ലക്ഷങ്ങൾ വാങ്ങുന്ന അഭിഭാഷകൻ ഹരീഷ് സാൽവേ; സുപ്രീംകോടതിയിലെ മുതിർന്ന അഭിഭാഷകനെ രംഗത്തിറക്കിയത് സിബിഐ നിലപാട് കടുപ്പിച്ചതോടെ\nMarch 15, 2017 | 12:44 PM IST | Permalink\nകൊച്ചി: ലാവലിൻ കേസിനെ കുറിച്ച് എല്ലാം അറിയാവുന്ന തലമുതിർന്ന അഭിഭാഷകൻ എം കെ ദാമോദരന്റെ അനാരോഗ്യം മുഖ്യമന്ത്രി പിണറായി വിജയനെ പ്രതിസന്ധിയിലാക്കുന്നു. എം കെ ദാമോദരന്റെ അസൗകര്യത്തെ തുടർന്ന് മുമ്പ് പലതവണ കേസ് മാറ്റിവെക്കേണ്ട അവസ്ഥയുണ്ടായിരുന്നു. ഇതിന് ശേഷം കഴിഞ്ഞ ആഴ്‌ച്ചയാണ് കേസിൽ വാദം കേൾക്കാൻ ഒരുങ്ങിയത്. എം കെ ദാമോദരന്റെ അനാരോഗ്യം കണക്കിലെടുത്തും കേസിൽ സിബിഐ നിലപാട് കടുപ്പിക്കുകയും ചെയ്തതോടെ സംപ്രീംകോടതിയിലെ മുതിർന്ന അഭിഭാഷകൻ ഹരീഷ് സാൽവേയെ കേസ് ഏൽപ്പിച്ചു. പിണറായിക്ക് വേണ്ടി ഹരീഷ് സാർവേ ഹൈക്കോടതിയിൽ ഹാജരാകും.\nനിലവിൽ എം.കെ. ദാമോദരനാണ് പിണറായിയുടെ അഭിഭാഷകൻ. സിബിഐ നിലപാട് കടുപ്പിച്ച സാഹചര്യത്തിലാണ് ഹരീഷ് സാൽവേയെ കേസ് ഏൽപ്പിക്കാൻ തീരുമാനിച്ചത്. കേസ് ഇനി എന്നു വാദം കേൾക്കണമെന്ന കാര്യം കോടതി ഇന്നു പരിഗണിക്കും. മാർച്ച് 17നാണ് ഹരീഷ് സാൽവ ഹൈക്കോടതിയിൽ ഹാജരാകുന്നത്. കേസിൽ പിണറായി വിജയന്റെ വാദം മാർച്ച് 17ന് ആരംഭിക്കവേ ഹരീഷ് സാൽവ ഹാജരാവും. എസ്എൻസി ലാവ്ലിൻ കമ്പനിയുമായി നടത്തിയ ഇടപാടിന്റെ വിവരങ്ങൾ അന്ന് വൈദ്യൂതി മന്ത്രിയായിരുന്ന പിണറായി വിജയൻ മന്ത്രിസഭയിൽ നിന്ന് മറച്ചുവെച്ചുവെന്നും ലാവ്ലിന് കരാർ നൽകാൻ പിണറായി അമിത താൽപര്യം കാണിച്ചുവെന്നുമാണ് സിബിഐ വാദം.\nനേരത്തെ, ലാവ്ലിൻ കേസിൽ അന്വേഷണ ഏജൻസിയായ സിബിഐയോടും പ്രതിഭാഗത്തോടും ഹൈക്കോടതി ഒൻപത് ചോദ്യങ്ങളുന്നയിച്ചിരുന്നു. അന്വേഷണത്തിനിടെ പ്രതിചേർത്തവർക്കെതിരെ തെളിവ് വേണമെന്നാണ് പ്രധാനമായും ഹൈക്കോടതി ആവശ്യപ്പെട്ടത്. യഥാർഥ കരാറിന്റെ ഭാഗമായവർ ആരൊക്കെയാണ്, ക്യാൻസർ സെന്ററിന് പണം നൽകേണ്ടത് കരാറിന്റെ ഭാഗമാണോ, കേസിലെ ഗൂഢാലോചയുടെ സ്വഭാവം വ്യക്തമാക്കണം എന്നിങ്ങനെയാണ് ഹൈക്കോടതിയുടെ മറ്റ് ചോദ്യങ്ങൾ. ഇതിൽ സിബിഐ അവരുടെ നിലപാടുകൾ ഹൈക്കോടതിയെ അറിയിച്ചിട്ടുണ്ട്.\nഇന്നു രാവിലെ പരിഗണിച്ചപ്പോൾ വെള്ളിയാഴ്ചത്തേക്ക് കേസ് മാറ്റിവയ്ക്കാൻ കോടതി തീരുമാനിച്ചിരുന്നു. എന്നാൽ, പിണറായി വിജയന്റെ അഭിഭാഷകർ, അടുത്ത തവണ ഹാജരാകുന്നത് ഹരീഷ് സാൽവേയാണ് എന്ന് അറിയിച്ച പശ്ചാത്തലത്തിൽ കൂടിയാണ് ഇരുകക്ഷികളുടെയും സമയം കൂടി അറിയുന്നതിന് കേസ് ഉച്ചയ്ക്ക് ശേഷം പരിഗണിക്കാമെന്ന് കോടതി അറിയിച്ചത്.\nഇന്ന് രാവിലെ കേസിൽ നിലപാട് കുടുപ്പിച്ചാണ് സിബിഐ രംഗത്തെത്തിയത്. എസ്എൻസി ലാവ്‌ലിൻ കമ്പനിയുമായി നടത്തിയ ഇടപാടിന്റെ വിവരങ്ങൾ അന്ന് വൈദ്യുതി മന്ത്രിയായിരുന്ന പിണറായി വിജയൻ അതീവ രഹസ്യമായാണ് കൈകാര്യം ചെയ്തതെന്നാണ് സിബിഐയുടെ വാദം. മന്ത്രിസഭയിൽ നിന്ന് മറച്ചുവെച്ചുവെന്നും ലാവ്‌ലിന് കരാർ നൽകാൻ പിണറായി അമിത താൽപര്യം കാണിച്ചുവെന്നും സിബിഐ വാദിച്ചു. നേരത്തെ പിണറായി അടക്കമുള്ള ഒൻപത് പ്രതികളെ കുറ്റവിമുക്തരാക്കിയതിനെതിരെ സിബിഐ നൽകിയ റിവിഷൻ ഹർജി പരിഗണിക്കവേയാണ് കേസിനെ കുറിച്ചുള്ള കൂടുതൽ വിവരങ്ങൾ സിബിഐ ഹൈക്കോടതി മുമ്പാകെ നൽകിയത്.\nകരാറിനെതിരെ വൈദ്യൂതി ബോർഡിലെ ഉന്നത ഉദ്യോഗസ്ഥർ എതിർത്തിരുന്നു. ഈ എതിർപ്പുകൾ സ്വാധീനം ഉപയോഗിച്ച് ഇല്ലാതാക്കി. നിയമപരമായി നിലനിൽക്കാത്ത കരാറാണ് ലാവ്‌ലിനുമായി ഉണ്ടാക്കിയത്. കമ്പനി പ്രതിനിധികൾക്ക് പ്രത്യേക പരിഗണന നൽകിയെന്നും സിബിഐ കോടതിയിൽ അവതരിപ്പിച്ചു. ധനകാര്യ പ്രിൻസിപ്പൽ സെക്രട്ടറിയായിരുന്ന വിനോദ് റായി അടക്കമുള്ളവർ കേസിൽ സാക്ഷികളായിട്ടുണ്ട്. പിണറായിക്കും മറ്റ് പ്രതികൾക്കും എതിരെയുള്ള കുറ്റങ്ങളും തെളിവുകളും സാക്ഷിപട്ടികയും കോടതിയിൽ സിബിഐ സമർപ്പിച്ചിരുന്നു.\nപിണറായി വിജയൻ വൈദ്യുതി മന്ത്രിയായിരിക്കെ നടന്ന ഇടപാടിലാണ് അഴിമതി ആരോപണം ഉയർന്നത്. പന്നിയാർ, ചെങ്കുളം, പള്ളിവാസൽ ജലവൈദ്യുത പദ്ധതികളുടെ നവീകരണത്തിന് കാനഡയിലെ എസ്എൻസി ലാവ്‌ലിൻ കമ്പനിയുമായി ഉണ്ടാക്കിയ 374.5 കോടിയുടെ കരാർ മൂലം വൈദ്യുതി ബോർഡിനും സർക്കാരിനും നഷ്ടം വന്നെന്നായിരുന്നു കേസ്.സിബിഐ അന്വേഷണം നടത്തുകയും 2013 നവംബറിൽ പിണറായി വിജയനുൾപ്പെടെയുള്ളവരെ സിബിഐ കോടതി കുറ്റവിമുക്തരാക്കുകയും ചെയ്തിരുന്നു.


സൌബിന് സാഹിര് വിവാഹിതനായി - themediasyndicate\nസൌബിന് സാഹിര് വിവാഹിതനായി\nകോഴിക്കോട് : നടനും സംവിധായകനുമായ സൌബിന് സാഹിര് വിവാഹിതനായി. കോഴിക്കോട് സ്വദേശി ജാമിയയാണ് വധു. കോഴിക്കോട് അടുത്ത ബന്ധുക്കള് മാത്രം പങ്കെടുത്ത ചടങ്ങില് വളരെ ലളിതമായ രീതിയിലായിരുന്നു വിവാഹം. ഒക്ടോബറിലായിരുന്നു ഇരുവരുടെയും വിവാഹനിശ്ചയം കഴിഞ്ഞത്. ദുബായിയില് ജനിച്ചുവളര്‍ന്ന ജാമിയ കുറച്ചുകാലം ശോഭ‘ഗ്രൂപ്പില് ജോലിചെയ്തിരുന്നു.\nഫാസില് സംവിധാനം ചെയ്ത, ഫഹദ് ഫാസിലിന്റെ ആദ്യ ചിത്രമായ കൈയെത്തും ദൂരത്തില് അതിഥിവേഷത്തിലാണ് സൌബിന് സിനിമയിലെത്തുന്നത്. പ്രേമത്തിലെ കായികാധ്യാപകന്റെ വേഷം ഏറെ ശ്രദ്ധിക്കപ്പെട്ടു, മഹേഷിന്റെ പ്രതികാരം,ചാര്‍ലി, തൊണ്ടിമുതലും ദൃക്സാക്ഷിയും. അനുരാഗ കരിക്കിന്‍വെള്ളം എന്നിവയിലെ വേഷങ്ങള് ശ്രദ്ദേയമായിരുന്നു.\nദുല്‍ഖര് സല്‍മാന് പ്രധാന വേഷത്തിലെത്തിയ പറവ എന്ന ചിത്രം സംവിധാനവും ചെയ്തിട്ടുണ്ട്. ഫാസില്, കമല്, സിദ്ദീഖ്, റാഫിമെക്കാര്‍ട്ടിന്, അമല് നീരദ്, സന്തോഷ് ശിവന്, പി സുകുമാര് തുടങ്ങിയവരുടെ കൂടെ അസിസ്റ്റന്റ് ഡയറക്ടറായി പ്രവര്‍ത്തിച്ചിട്ടുണ്ട്.\nTags: പറവസൌബിന് സാഹിര്‍സൗബിന് സാഹിര് വിവാഹം


സ്വവര്‍ഗ്ഗ ദമ്പതികളുടെ വിഡിയോ നീക്കം ചെയ്ത് ടിക് ടോക്; വിര്‍ശനം രൂക്ഷമായതോടെ തിരിച്ചെത്തിച്ചു - Samakalika Malayalam\nസ്വവര്‍ഗ്ഗ ദമ്പതികളുടെ വിഡിയോ നീക്കം ചെയ്ത് ടിക് ടോക്; വിര്‍ശനം രൂക്ഷമായതോടെ തിരിച്ചെത്തിച്ചു\nBy സമകാലിക മലയാളം ഡെസ്‌ക് | Published: 07th December 2019 05:42 PM |\nLast Updated: 07th December 2019 05:42 PM | A+A A- |\nവാഷിങ്ടണ്: ടിക് ടോക്കിനെതിരേ വിമര്‍ശനവുമായി സ്വവര്‍ഗ്ഗ ദമ്പതികള് രംഗത്ത്. ദമ്പതികളുടെ വിഡിയോ നീക്കം ചെയ്തതാണ് ഇരുവരേയും പ്രകോപിപ്പിച്ചത്. അമേരിക്കയില് നിന്നുള്ള സ്വവര്‍ഗ ദമ്പതികളായ സുന്ദസും അഞ്ജലി ചക്രയുമാണ് വിമര്‍ശനവുമായി രംഗത്തെത്തിയത്. കമ്യൂണിറ്റി മാര്‍ഗനിര്‍ദേശങ്ങള് ലംഘിച്ചു എന്നാരോപിച്ചാണ് വിഡിയോ നീക്കം ചെയ്തിരിക്കുന്നത്. ഇതിനെതിരേ ട്വിറ്ററിലൂടെയാണ് ഇവര് പ്രതികരിച്ചത്.\nവിഡിയോ സഹിതമാണ് പ്രതികരിച്ചിരിക്കുന്നത്. ''മാര്‍ഗ്ഗനിര്‍ദേശങ്ങള് ലംഘിച്ചെന്നാരോപിച്ച് ടിക് ടോക് ഈ വീഡിയോ നീക്കം ചെയ്തിരിക്കുകയാണ്. സ്വവര്‍ഗ്ഗരതിയോടുള്ള പേടിയെക്കുറിച്ച് ആളുകള് പറയുന്നത് ശരിയാണ്'' അഞ്ജലി ട്വീറ്റ് ചെയ്തു. വീഡിയോ നീക്കം ചെയ്തതിനെക്കുറിച്ച് ടിക് ടോക്കിന് വിശദീകരിക്കണമോ? എന്നും അഞ്ജലി ട്വീറ്റിലൂടെ ചോദിച്ചു.\nവിഡിയോ ഡിലീറ്റ് ചെയ്ത ടിക് ടോക്കിന്റെ നടപടിയെ വിമര്‍ശിച്ച് നിരവധി പേര് രംഗത്തെത്തി. വിമര്‍ശനം രൂക്ഷമായതോടെ സ്വവര്‍ഗ ദമ്പതികളുടെ വിഡിയോ ടിക് ടോക് തിരിച്ചുകൊണ്ടുവന്നു. പാക്കിസ്ഥാന് വംശജയായ സുന്ദസും ഇന്ത്യന് വംശജയായ അഞ്ജലി ചക്രയുടെയും വിവാഹം വലിയ വാര്‍ത്തയായിരുന്നു. കഴിഞ്ഞ വര്‍ഷമാണ് ഇരുവരും വിവാഹിതരായത്. ഇരുവരുടേയും വെഡ്ഡിങ് ഫോട്ടോഷൂട്ടും സോഷ്യല് മീഡിയയില് വൈറലായിരുന്നു.\ntik tok video സ്വവര്‍ഗ്ഗ ദമ്പതികള്


പഞ്ചായത്ത് തിരഞ്ഞെടുപ്പ്: മണ്ണറിഞ്ഞ് ഒരുങ്ങാൻ സി.പി.എം. കർമപദ്ധതി | cpm| local body election\nPhoto: Ramanatha Pai/ Mathrubhumi Archives\nതിരുവനന്തപുരം: പഞ്ചായത്ത് തിരഞ്ഞെടുപ്പ് പ്രാദേശിക വിഷയങ്ങളുടെ വിധിനിർണയമാണെന്ന ബോധ്യത്തോടെ പ്രവർത്തനത്തിനിറങ്ങാൻ സി.പി.എം. ചട്ടപ്പടിപ്രവർത്തനമല്ല ജനങ്ങൾക്കൊപ്പം നിൽക്കുന്നുവെന്ന വിശ്വാസമാണ് ബൂത്തുതലത്തിൽ ഉണ്ടാകേണ്ടത്. ഇതിനുള്ള കർമപദ്ധതികൾ തയ്യാറാക്കി താഴേത്തട്ടുവരെ എത്തിക്കാനുള്ള ശില്പശാലകൾ തുടങ്ങി.\nസർക്കാരിന്റെ പദ്ധതികൾ ജനകീയമാണെന്ന ബോധം എല്ലാവരിലേക്കും എത്തിക്കാനുള്ള ശ്രമമാണ് പാർട്ടിയും പ്രാദേശിക ഭരണകൂടത്തിന്റെ ഭാഗമായ അംഗങ്ങളും ചെയ്യേണ്ടത്. കക്കൂസുകളുടെ നിർമാണം, വിശപ്പുരഹിത നഗരം പദ്ധതി, കുറഞ്ഞവിലയ്ക്കുള്ള ഭക്ഷണശാലകൾ എന്നിങ്ങനെ ഒട്ടേറെ പദ്ധതികൾ സർക്കാർ പ്രഖ്യാപിച്ചിട്ടുണ്ട്. ഇതൊക്കെ ഏറ്റെടുത്ത് നടപ്പാക്കാനും വേഗത്തിൽ പൂർത്തിയാക്കാനുമുള്ള ജാഗ്രത പാർട്ടിതലത്തിലും തദ്ദേശ സ്ഥാപനങ്ങളുടെ തലത്തിലും വേണമെന്നാണു സി.പി.എം. നിർദേശം.\nതിരഞ്ഞെടുപ്പ് കർമപദ്ധതികൾ വിശദീകരിക്കാനും ഏറ്റെടുക്കേണ്ട പ്രവർത്തനങ്ങൾ നിർദേശിക്കാനുമായാണ് ശില്പശാല. മാർച്ച് ഏഴിന് ജില്ലാതലത്തിലും 15-നകം ഏരിയാതലത്തിലും 31-നകം പഞ്ചായത്ത് തലത്തിലും ശില്പശാലകൾ പൂർത്തിയാക്കും.\nവോട്ടർപട്ടിക സംബന്ധിച്ച കാര്യങ്ങളിൽ ഹൈക്കോടതി തീർപ്പ് അനുസരിച്ച് ഇടപെടാൻ സജ്ജമാകണമെന്നാണു നിർദേശിച്ചിട്ടുള്ളത്. പുതിയ വോട്ടർമാരെ ചേർക്കാൻ പരമ്പരാഗത രീതിയിൽനിന്നു മാറിയാണ് ഇടപെടൽ. പേരുചേർക്കാൻ സാങ്കേതിക സഹായമൊരുക്കണം. ഒരു ബൂത്തിൽ ഒരു ലാപ്പ്‌ടോപ് എങ്കിലും ഇതിന് ഉപയോഗിക്കാനാകും. അതിനു കഴിഞ്ഞില്ലെങ്കിൽ മൊബൈൽ ഫോൺ വഴിയെങ്കിലും പേരുചേർത്ത് നൽകണമെന്നാണു നിർദേശിച്ചിട്ടുള്ളത്.\nContent Highlights: cpm preparations for local body election


ഏപ്രിൽ, 2021 | നമ്മുടെ പ്രതിദിന ആഹാരം\nMonth: ഏപ്രിൽ 2021\nആദ്യം വേണ്ടതു പാലാണ്\nഷെരിദാന് വോയ്‌സി | ഏപ്രിൽ 30\nഏഴാം നൂറ്റാണ്ടില്, ഇപ്പോള് യുണൈറ്റഡ് കിങ്ഡം എന്നറിയപ്പെടുന്നത് പരസ്പരം യുദ്ധത്തില് ഏര്‍പ്പെട്ടിരുന്ന പല രാജ്യങ്ങളായിരുന്നു. അതിലൊരു രാജാവായ, നോര്‍ത്തംബ്രിയയിലെ ഓസ്വാള്‍ഡ് യേശുവില് വിശ്വസിച്ചപ്പോള്, തന്റെ പ്രദേശത്തേക്ക് സുവിശേഷം എത്തിക്കാനായി ഒരു മിഷനറിയെ വിളിച്ചുവരുത്തി. കോര്‍മാന് എന്നൊരാളാണ് വന്നത്, പക്ഷേ കാര്യങ്ങള് ശരിയായി മുന്നോട്ടു പോയില്ല. ഇംഗ്ലിഷുകാര് 'ധാര്‍ഷ്ട്യക്കാരും,' 'പ്രാകൃതരും,' ആണെന്നും തന്റെ പ്രസംഗത്തില് അവര്‍ക്കു താല്പര്യമില്ലെന്നും മനസ്സിലാക്കിയ കോര്‍മാന് നിരാശനായി നാട്ടിലേക്കു മടങ്ങി.\nഎയ്ഡന് എന്ന സന്യാസി കോര്‍മാനോടു പറഞ്ഞു, 'നിങ്ങളുടെ വിദ്യാഭ്യാസമില്ലാത്ത ശ്രോതാക്കളോട് നിങ്ങള് ആവശ്യത്തിലധികം കാഠിന്യം കാണിച്ചു എന്നാണെനിക്കു തോന്നുന്നത്.' നോര്‍ത്തംബ്രിയക്കാര്‍ക്ക് 'കൂടുതല് ലളിതമായ ഉപദേശത്തിന്റെ പാല്' നല്‍കുന്നതിനുപകരം, കോര്‍മാന് അവര്‍ക്ക് ഇനിയും ഗ്രഹിക്കാന് പ്രാപ്തിയില്ലാത്ത ഉപദേശമാണു നല്‍കിയിരുന്നത്. എയ്ഡന് നോര്‍ത്തംബ്രിയയിലേക്കു പോയി, ജനങ്ങളുടെ അറിവിന്് അനുയോജ്യമായി അദ്ദേഹം പ്രസംഗിച്ചപ്പോള് ആയിരക്കണക്കിനാളുകള് യേശുവില് വിശ്വസിച്ചു.\nമിഷനറിദൗത്യത്തിലുള്ള ഈ തന്ത്രപ്രധാനമായ സമീപനം തിരുവെഴുത്തില്‍നിന്നാണ് എയ്ഡനു ലഭിച്ചത്. 'ഭക്ഷണമല്ല, പാല് അത്രേ ഞാന് നിങ്ങള്‍ക്കു തന്നത്; ഭക്ഷിക്കുവാന് നിങ്ങള്‍ക്കു കഴിവില്ലായിരുന്നു; ഇപ്പോഴും കഴിവായിട്ടില്ല'' (1 കൊരിന്ത്യര് 3:2) പൗലൊസ് കൊരിന്ത്യരോടു പറഞ്ഞു. ശരിയായ ജീവിതം ജനങ്ങളില് നിന്നു പ്രതീക്ഷിക്കുന്നതിനുമുമ്പ്, യേശുവിനെക്കുറിച്ചുള്ള അടിസ്ഥാന പഠിപ്പിക്കലുകളായ മാനസാന്തരവും സ്‌നാനവും ഗ്രഹിപ്പിക്കണം എന്ന് എബ്രായര് പറയുന്നു (എബ്രായര് 5:13-6:2). പക്വത ലക്ഷ്യം വയ്ക്കുമ്പോള്‍ത്തന്നെ (5:14), നമുക്കു ക്രമം നഷ്ടപ്പെടരുത്. ഭക്ഷണത്തിനു മുമ്പു പാല് നല്‍കണം. തങ്ങള്‍ക്കു മനസ്സിലാകാത്ത ഉപദേശം അനുസരിക്കാന് ആളുകള്‍ക്കു കഴികയില്ല.\nനോര്‍ത്തംബ്രിയക്കാരുടെ വിശ്വാസം ആത്യന്തികമായി രാജ്യത്തിന്റെ മറ്റു ഭാഗങ്ങളിലേക്കും പുറത്തേക്കും വ്യാപിച്ചു. എയ്ഡനെപ്പോലെ, മറ്റുള്ളവരുമായി സുവിശേഷം പങ്കിടുമ്പോള്, ആളുകള് ആയിരിക്കുന്ന അവസ്ഥയില് അവരെ കണ്ടുമുട്ടുക.\nà´¸àµ‹à´šàµà´šà´¿à´²àµâ€ à´¡à´¿à´•àµà´¸à´£àµâ€ | ഏപ്രിൽ 29\nജോ ഒരു ദിവസം പന്ത്രണ്ടു മണിക്കൂറിലധികം ജോലി ചെയ്തു. പലപ്പോഴും ഇടവേളകള് എടുക്കാതെയാണു ജോലിചെയ്തിരുന്നത്. ഒരു ചാരിറ്റബിള് ബിസിനസ്സ് ആരംഭിച്ച ജോയ്ക്കു ജോലിയില് വളരെയധികം സമയവും ഊര്‍ജ്ജവും ചെലവഴിക്കേണ്ടിവന്നതിനാല് വീട്ടിലെത്തുമ്പോള് ഭാര്യയ്ക്കും മക്കള്‍ക്കും നല്‍കാന് അല്പം പോലും സമയം അവശേഷിച്ചിരുന്നില്ല. ക്രമേണ കടുത്ത സമ്മര്‍ദ്ദം മൂലം ജോ ആശുപത്രിയിലായി. അദ്ദേഹത്തെ സഹായിക്കാനായി കുറച്ചു പേരെ സംഘടിപ്പിക്കാമെന്ന് ഒരു സുഹൃത്തു വാഗ്ദാനം ചെയ്തു. തന്റെ നിയന്ത്രണം ഉപേക്ഷിക്കാന് അദ്ദേഹം ഭയപ്പെട്ടിരുന്നുവെങ്കിലും, തന്റെ നിലവിലെ വേഗത നിലനിര്‍ത്താന് കഴിയില്ലെന്നു ജോയ്ക്ക് അറിയാമായിരുന്നു. തന്റെ സുഹൃത്തിനെയും ദൈവത്തെയും വിശ്വസിക്കാന് ജോ സമ്മതിച്ചു. അവര് ഒരുമിച്ചു തിരഞ്ഞെടുത്ത ആളുകളെ ഉത്തരവാദിത്വങ്ങള് ഏല്പിച്ചു. ഒരു വര്‍ഷത്തിനുശേഷം, ദൈവം അയച്ച സഹായം താന് നിരസിച്ചിരുന്നുവെങ്കില്, ചാരിറ്റിക്കും കുടുംബത്തിനും ഒരിക്കലും അഭിവൃദ്ധിപ്പെടാന് കഴിയുമായിരുന്നില്ലെന്ന് ജോ സമ്മതിച്ചു.\nസ്‌നേഹമുള്ള ഒരു സമൂഹത്തിന്റെ പിന്തുണയില്ലാതെ അഭിവൃദ്ധി പ്രാപിക്കാനല്ല ദൈവം ആളുകളെ രൂപകല്പന ചെയ്തിട്ടുള്ളത്. പുറപ്പാട് 18 - ല്, മോശെ, യിസ്രായേല്യരെ മരുഭൂമിയിലൂടെ നയിക്കുന്നതു നാം കാണുന്നു. ഉപദേഷ്ടാവ്, ആലോചനക്കാര്, ന്യായാധിപന് എന്നീ നിലകളില് ദൈവജനത്തെ സേവിക്കാന് മോശെ ശ്രമിച്ചു. മോശെയുടെ അമ്മായിയപ്പന് ഒരു സന്ദര്‍ശനത്തിനെത്തിയപ്പോള്, അദ്ദേഹം മോശെയ്ക്ക് ഈ ഉപദേശം നല്‍കി: 'നീയും നിന്നോടുകൂടെയുള്ള ഈ ജനവും ക്ഷീണിച്ചുപോകും; ഈ കാര്യം നിനക്ക് അതിഭാരമാകുന്നു; ഏകനായി അതു നിവര്‍ത്തിക്കുവാന് നിനക്കു കഴിയുന്നതല്ല' (പുറ. 18:18). വിശ്വസ്തരായ ആളുകളുമായി ജോലിഭാരം പങ്കിടാന് അവന് മോശെയെ പ്രോത്സാഹിപ്പിച്ചു. മോശെ സഹായം സ്വീകരിച്ചു, അതു സമൂഹത്തിനു മുഴുവനും പ്രയോജനപ്പെട്ടു.\nനാം ഒരുമിച്ചു പ്രവര്‍ത്തിക്കുമ്പോള്, ദൈവം തന്റെ എല്ലാ ജനങ്ങളിലും ജനങ്ങളിലൂടെയും പ്രവര്‍ത്തിക്കുന്നുവെന്നു നാം വിശ്വസിക്കുമ്പോള്, നമുക്ക് യഥാര്‍ത്ഥ വിശ്രമം കണ്ടെത്താന് കഴിയും.\nà´†à´¡à´‚ à´¹àµ‹à´³àµâ€à´¸àµ | ഏപ്രിൽ 28\n'ഡാഡീ, എനിക്കു വായിച്ചുതരുമോ?' എന്റെ മകള് ചോദിച്ചു. ഒരു കുഞ്ഞ് മാതാപിതാക്കളോട് ഇത്തരം ചേദ്യം ചോദിക്കുന്നത് അസാധാരണമല്ല. പക്ഷേ, എന്റെ മകള്‍ക്ക് ഇപ്പോള് പതിനൊന്നു വയസ്സുണ്ട്. ഈ ദിവസങ്ങളില്, അത്തരം അഭ്യര്‍ത്ഥനകള് അവള് ചെറുപ്പമായിരുന്നതിനെക്കാള് കുറവാണ്. 'തരാം,' ഞാന് സന്തോഷത്തോടെ പറഞ്ഞു, അവള് കട്ടിലില് എന്റെ അരികില് ചുരുണ്ടുകൂടിയിരുന്നു.\nഞാന് അവള്‍ക്കു വായിച്ചു കൊടുക്കുമ്പോള്, അവള് എന്നിലേക്കു ചേര്‍ന്നിരുന്നു. ഒരു പിതാവ് എന്ന നിലയിലുള്ള മഹത്വകരമായ നിമിഷങ്ങളിലൊന്നാണത്്. ഒരുപക്ഷേ, നമ്മുടെ പിതാവിനു നമ്മോടുള്ള തികഞ്ഞ സ്‌നേഹത്തിന്റെയും, അവിടുത്തെ സാന്നിധ്യത്തോടും നമ്മോടുള്ള അവിടുത്തെ സ്‌നേഹത്തോടും നാം പറ്റിച്ചേര്‍ന്നിരിക്കണമെന്ന അവിടുത്തെ അഗാധമായ ആഗ്രഹത്തിന്റെ ഒരു സൂചനയും ആയിരുന്നു അത്.\nഞാന് എന്റെ പതിനൊന്നുകാരി മകളെപ്പോലെയാണെന്ന് ആ നിമിഷം ഞാന് മനസ്സിലാക്കി. മിക്കപ്പോഴും, ഞാന് സ്വതന്ത്രനായിരിക്കുന്നതില് ശ്രദ്ധ കേന്ദ്രീകരിക്കുന്നു. നമ്മോടുള്ള ദൈവസ്‌നേഹവുമായുള്ള ബന്ധം നഷ്ടപ്പെടുന്നത് വളരെ എളുപ്പമാണ് - ആര്‍ദ്രവും സംരക്ഷണപരവുമായ സ്‌നേഹം എന്നു 116-ാം സങ്കീര്‍ത്തനം വിവരിക്കുന്നതുപോലെ 'കൃപയും നീതിയും ഉള്ളവന്; നമ്മുടെ ദൈവം കരുണയുള്ളവന് തന്നേ' (വാ. 5). എന്റെ മകളെപ്പോലെ, ദൈവത്തിന്റെ മടിയിലിരുന്ന്, എന്നെപ്രതിയുള്ള അവിടുത്തെ സന്തോഷത്തില് മതിമറിന്നിരിക്കുന്ന സ്‌നേഹമാണത്.\nസങ്കീര്‍ത്തനം 116:7 സൂചിപ്പിക്കുന്നത്, ദൈവത്തിന്റെ നല്ല സ്‌നേഹത്തെക്കുറിച്ചു നാം പതിവായി നമ്മെത്തന്നെ ഓര്‍മ്മിപ്പിക്കണമെന്നാണ്്. തുടര്‍ന്ന് നമുക്കായി വിരിച്ചിരിക്കുന്ന അവിടുത്തെ കരങ്ങളിലേക്ക് ഒതുങ്ങിയിരിക്കുക: 'എന് മനമേ, നീ വീണ്ടും സ്വസ്ഥമായിരിക്ക; യഹോവ നിനക്ക് ഉപകാരം ചെയ്തിരിക്കുന്നു.'' അതേ തീര്‍ച്ചയായും, അവിടുന്നതു ചെയ്തിരിക്കുന്നു.\nCon Campbell | ഏപ്രിൽ 27\nഒരാള് ഒരു പലചരക്കുകടയിലേക്കു ചെന്ന്, 500 രൂപ കൗണ്ടറിലേക്കിട്ടിട്ട് ചില്ലറ ആവശ്യപ്പെട്ടു. കടയുടമ ചില്ലറയെടുക്കാന് മേശ തുറന്നയുടനെ, ആ മനുഷ്യന് ഒരു തോക്കു പുറത്തെടുത്തു ചൂണ്ടിക്കൊണ്ട് പണം മുഴുവനും നല്‍കാനാവശ്യപ്പെട്ടു. കടയുടമ പണം നല്‍കി. അയാള് പണം എടുത്തു പുറത്തേക്കോടി രക്ഷപ്പെട്ടു, അഞ്ഞൂറു രൂപ നോട്ട് കൗണ്ടറില് ഉപേക്ഷിച്ചാണയാള് പോയത്. മേശയില്‍നിന്ന് അയാള്‍ക്കു ലഭിച്ച ആകെത്തുക? മുന്നൂറു രൂപ.\nനാമെല്ലാവരും ചില സമയങ്ങളില് ഭോഷത്വമായി പ്രവര്‍ത്തിക്കുന്നു-ഈ മോഷ്ടാവില്‍നിന്നു വ്യത്യസ്തമായി ശരിയായ കാര്യം ചെയ്യാന് ശ്രമിക്കുകയാണെങ്കില്‍പ്പോലും. നമ്മുടെ ബുദ്ധിശൂന്യമായ പെരുമാറ്റത്തില്‍നിന്നു നാം എങ്ങനെ പഠിക്കുന്നു എന്നതാണു പ്രധാനം. തിരുത്തല് ഇല്ലെങ്കില്, ഞങ്ങളുടെ മോശമായ തിരഞ്ഞെടുപ്പുകള് ശീലങ്ങളായി മാറുകയും അതു നമ്മുടെ സ്വഭാവത്തെ നിഷേധാത്മകമായി രൂപപ്പെടുത്തുകയും ചെയ്യും. നാം ഭോഷന്മാരായിത്തീരും (സഭാപ്രസംഗി 10:3).\nചിലപ്പോഴൊക്കെ നമ്മുടെ ഭോഷത്തം അംഗീകരിക്കാന് പ്രയാസമാണ്, കാരണം അതിന് അധിക ജോലി ആവശ്യമാണ്. ഒരുപക്ഷേ നമ്മുടെ ഒരു പ്രത്യേക സ്വഭാവ വൈകല്യത്തെക്കുറിച്ച് നാം വിലയിരുത്തേണ്ടിവരും, അതു വേദനാജനകമാണ്. അല്ലെങ്കില് ഒരു തീരുമാനം തിടുക്കത്തില് എടുത്തതാണെന്നും അടുത്ത തവണ കൂടുതല് ശ്രദ്ധിക്കാമെന്നും ഞങ്ങള് സമ്മതിക്കേണ്ടിവരും. കാരണം എന്തുതന്നെയായാലും, നമ്മുടെ ഭോഷത്വവഴികളെ അവഗണിക്കുന്നതിനു നാം വിലകൊടുക്കേണ്ടിവരും.\nശിക്ഷണത്തിനും രൂപീകരണത്തിനും നമ്മുടെ ഭോഷത്വത്തെ ഉപയോഗിക്കാന് ദൈവത്തിനു കഴിയും എന്നതിനു നന്ദി പറയാം. ശിക്ഷണം ഒരുകാലത്തും 'സന്തോഷകരമല്ല.'' എന്നാല് അതിന്റെ പരിശീലനം ദീര്‍ഘകാലാടിസ്ഥാനത്തില് നല്ല ഫലം നല്‍കുന്നു (എബ്രായര് 12:11). നമ്മുടെ ഭോഷത്വമായ സ്വഭാവം മാറ്റുന്നതിനു പിതാവിന്റെ ശിക്ഷണം സ്വീകരിക്കുകയും നമ്മളാകാന് അവിടുന്ന് ആഗ്രഹിക്കുന്ന പുത്രന്മാരെയും പുത്രിമാരെയുംപോലെ നമ്മെ കൂടുതല് ആക്കിത്തീര്‍ക്കാന് അവിടുത്തോട് അപേക്ഷിക്കുകയും ചെയ്യാം.\nഞങ്ങളുടെ ഏറ്റവും മോശമായ അവസ്ഥയില്\nമോനിക്ക ബ്രാന്‍ഡ്‌സ് | ഏപ്രിൽ 26\n'അവള് സഹിക്കാന് കഴിയുന്നവളാണ്. പക്ഷേ എന്നെ പ്രലേഭിപ്പിക്കാന് മാത്രം സുന്ദരിയല്ല' ജെയ്ന് ഓസ്റ്റന്റെ പ്രൈഡ് ആന്‍ഡ് പ്രെജുഡിസില് മിസ്റ്റര് ഡാര്‍സി ഉച്ചരിച്ച ഈ വാക്യമാണ്, ആ നോവലും അത് എന്നില് ചെലുത്തിയ സ്വാധീനതയും ഞാന് ഒരിക്കലും മറക്കാത്തതിന്റെ കാരണം. ആ ഒരു വാചകം വായിച്ചതിനുശേഷം, മിസ്റ്റര് ഡാര്‍സിയെ ഒരിക്കലും ഇഷ്ടപ്പെടില്ലെന്ന് ഞാന് ഉറച്ചു തീരുമാനിച്ചു.\nപക്ഷേ എനിക്കു തെറ്റു പറ്റി. ഓസ്റ്റന്റെ കഥാപാത്രമായ എലിസബത്ത് ബെന്നറ്റിനെപ്പോലെ, പതുക്കെ, മനസ്സില്ലാമനസ്സോടെ, എന്റെ മനസ്സ് മാറുന്നതിന്റെ വിനീതമായ അനുഭവം എനിക്കുണ്ടായി. അവളെപ്പോലെ, ഡാര്‍സിയുടെ സ്വഭാവത്തെ മൊത്തത്തില് അറിയാന് ഞാന് തയ്യാറായില്ല; അയാളുടെ ഏറ്റവും മോശമായ നിമിഷങ്ങളിലൊന്നിനോടുള്ള എന്റെ പ്രതികരണത്തില്‍ത്തന്നെ പിടിച്ചുതൂങ്ങാന് ഞാന് ആഗ്രഹിച്ചു. നോവല് പൂര്‍ത്തിയാക്കിയ ശേഷം, യഥാര്‍ത്ഥ ലോകത്ത് ആരോടാണ് ഞാന് അതേ തെറ്റു ചെയ്തതെന്നു ഞാന് ചിന്തിച്ചു. ഒരു നൈമിഷിക വിധിയെ വിട്ടുകളയാന് ഞാന് തയ്യാറാകാത്തതിനാല് എനിക്ക് ഏതു സൗഹൃദമാണു നഷ്ടമായത്?\nനമ്മുടെ ഏറ്റവും മോശമായ അവസ്ഥയില് നമ്മെ കാണുകയും സ്‌നേഹിക്കുകയും സ്വീകരിക്കുകയും ചെയ്തതിന്റെ അനുഭവമാണ് യേശുവിലുള്ള വിശ്വാസത്തിന്റെ ഹൃദയം (റോമര് 5:8; 1 യോഹന്നാന് 4:19). നാം ക്രിസ്തുവില് യഥാര്‍ത്ഥത്തില് ഇപ്പോള് ആരാണ് എന്നതിനു പകരമായി, നമ്മുടെ പഴയതും തെറ്റായതുമായ കാര്യങ്ങള് സമര്‍പ്പിക്കാന് കഴിയുമെന്ന് മനസ്സിലാക്കുന്നതിന്റെ അത്ഭുതമാണത് (എഫെസ്യര് 4:23-24). നമ്മള് ഇപ്പോള് ഒറ്റയ്ക്കല്ല, മറിച്ച് ''സ്‌നേഹത്തിന്റെ - യഥാര്‍ത്ഥവും നിരുപാധികവുമായ സ്‌നേഹത്തിന്റെ - വഴിയെ'' നടക്കാന് ആഗ്രഹിക്കുന്നവരുടെ 'ശരീരം''മായ ഒരു കുടുംബത്തിന്റെ ഭാഗമാണ്, എന്നു മനസ്സിലാക്കുന്നതിന്റെ സന്തോഷമാണത് (5:2).\nക്രിസ്തു നമുക്കുവേണ്ടി എന്തുചെയ്തുവെന്ന് ഓര്‍ക്കുമ്പോള് (വാ. 2), അവിടുന്നു നമ്മെ കാണുന്നതുപോലെ മറ്റുള്ളവരെ കാണാന് നമുക്ക് എങ്ങനെ കഴിയാതിരിക്കും?


'യുഡിഎഫ് സര്‍ക്കാരാണ് ഇതുപോലെ കാരുണ്യം കാണിച്ചതെങ്കില് കേരളം കത്തുമായിരുന്നു' - Samakalika Malayalam\n'യുഡിഎഫ് സര്‍ക്കാരാണ് ഇതുപോലെ കാരുണ്യം കാണിച്ചതെങ്കില് കേരളം കത്തുമായിരുന്നു'\nBy സമകാലിക മലയാളം ഡെസ്‌ക് | Published: 05th April 2018 08:29 AM |\nLast Updated: 05th April 2018 08:29 AM | A+A A- |\nകൊച്ചി: കരുണ, അഞ്ചരക്കണ്ടി മെഡിക്കല് കോളേജുകളിലെ 2016- 17 ബാച്ച് വിദ്യാര്‍ത്ഥികളുടെ താത്പര്യം സംരക്ഷിക്കാനായി ആരോഗ്യ മന്ത്രി കെ.കെ. ഷൈലജ അവതരിപ്പിച്ച 2018ലെ കേരള പ്രൊഫഷണല് കോളേജുകള് ( മെഡിക്കല് കോളേജുകളിലെ പ്രവേശനം ക്രമവത്കരിക്കല്) ബില് നിയമസഭ ഏകകണ്ഠമായി പാസാക്കിയതിനെ പരിഹസിച്ച് രാഷ്ട്രീയ നിരീക്ഷകന് അഡ്വ. എ ജയശങ്കര്. യുഡിഎഫ് സര്‍ക്കാരാണ് ഇതുപോലെ കാരുണ്യം കാണിച്ചതെങ്കില് കേരളം കത്തുമായിരുന്നു എന്നു കരുതുന്നവരുണ്ട്. അതില് കുറച്ചു കാര്യവുമുണ്ട്. ഏതായാലും ഇപ്പോള് എല്‍ഡിഎഫ് ഭരണമാണ്. കാരുണ്യ വാരിധികളാണ് മുഖ്യനും ആരോഗ്യ മന്ത്രിണിയും. നല്ലകാര്യമെന്ന് ജയശങ്കര് ഫെയ്‌സ് ബുക്കില് കുറിച്ചു\nകേരള സര്‍ക്കാരിനും നിയമസഭയ്ക്കും മറ്റെന്തു കുറവുണ്ടെന്നു പറഞ്ഞാലും, കരുണയില്ല എന്ന് ആരും പറയില്ല. കണ്ണൂര് അഞ്ചരക്കണ്ടി കരുണാ മെഡിക്കല് കോളേജിനെയും വിദ്യാര്‍ത്ഥികളെയും കരകയറ്റാന് കാരുണ്യപൂര്‍വം പാസാക്കിയ നിയമം തന്നെ ഉത്തമ ദൃഷ്ടാന്തം. ഇതേ വിഷയത്തില് നേരത്തെ പുറപ്പെടുവിച്ച ഓര്‍ഡിനന്‍സ് സുപ്രീംകോടതിയുടെ പരിഗണനയിലുണ്ട്. ഇക്കഴിഞ്ഞ ദിവസം കോടതി സര്‍ക്കാരിനെ കഠിനമായി വിമര്‍ശിച്ചതുമാണ്. അതൊന്നും വകവെക്കാതെയാണ് ആരോഗ്യ മന്ത്രി നിയമസഭയില് ബില്ല് അവതരിപ്പിച്ചത്. എംഎല്‍എമാരുടെ ശമ്പളവും അലവന്‍സുകളും വര്‍ദ്ധിപ്പിക്കുന്ന കാര്യത്തില് മാത്രമേ ഇത്രയും ഐക്യം ഭരണ പ്രതിപക്ഷ കക്ഷികള് പ്രകടിപ്പിക്കാറുളളൂവെന്ന് ജയശങ്കര് ഫെയ്‌സ്ബുക്കില് കുറിച്ചു\nമണ്ണിതില് കരുണയ്ക്കാണു പഞ്ഞം.. (പി ഭാസ്‌കരന് എഴുതിയ പഴയൊരു സിനിമാ ഗാനം)\nകേരള സര്‍ക്കാരിനും നിയമസഭയ്ക്കും മറ്റെന്തു കുറവുണ്ടെന്നു പറഞ്ഞാലും, കരുണയില്ല എന്ന് ആരും പറയില്ല. കണ്ണൂര് അഞ്ചരക്കണ്ടി കരുണാ മെഡിക്കല് കോളേജിനെയും വിദ്യാര്‍ത്ഥികളെയും കരകയറ്റാന് കാരുണ്യപൂര്‍വം പാസാക്കിയ നിയമം തന്നെ ഉത്തമ ദൃഷ്ടാന്തം.\nഇതേ വിഷയത്തില് നേരത്തെ പുറപ്പെടുവിച്ച ഓര്‍ഡിനന്‍സ് സുപ്രീംകോടതിയുടെ പരിഗണനയിലുണ്ട്. ഇക്കഴിഞ്ഞ ദിവസം കോടതി സര്‍ക്കാരിനെ കഠിനമായി വിമര്‍ശിച്ചതുമാണ്. അതൊന്നും വകവെക്കാതെയാണ് ആരോഗ്യ മന്ത്രി നിയമസഭയില് ബില്ല് അവതരിപ്പിച്ചത്.\nഇടതുപക്ഷ സര്‍ക്കാരിന്റെ ജനക്ഷേമ നടപടികളെ മൊത്തമായി എതിര്‍ക്കുന്നവരാണ് പ്രതിപക്ഷ അംഗങ്ങള്. ഇത്തവണ അതുണ്ടായില്ല. കോണ്‍ഗ്രസും ലീഗും ബിജെപിയും കേരള കോണ്‍ഗ്രസ് മാണിഗ്രൂപ്പും പിസി ജോര്‍ജും വരെ ബില്ലിനെ അനുകൂലിച്ചു. വിടി ബലറാം ചില തടസവാദങ്ങള് ഉന്നയിച്ചു എങ്കിലും രമേശ്ജി കണ്ണുരുട്ടിയപ്പോള് അടങ്ങി. അങ്ങനെ കാരുണ്യ സഹായ ബില്ല് സര്‍വ്വസമ്മതമായി പാസായി.\nഎംഎല്‍എമാരുടെ ശമ്പളവും അലവന്‍സുകളും വര്‍ദ്ധിപ്പിക്കുന്ന കാര്യത്തില് മാത്രമേ ഇത്രയും ഐക്യം ഭരണ പ്രതിപക്ഷ കക്ഷികള് പ്രകടിപ്പിക്കാറുളളൂ.\nയുഡിഎഫ് സര്‍ക്കാരാണ് ഇതുപോലെ കാരുണ്യം കാണിച്ചതെങ്കില് കേരളം കത്തുമായിരുന്നു എന്നു കരുതുന്നവരുണ്ട്. അതില് കുറച്ചു കാര്യവുമുണ്ട്. ഏതായാലും ഇപ്പോള് എല്‍ഡിഎഫ് ഭരണമാണ്. കാരുണ്യ വാരിധികളാണ് മുഖ്യനും ആരോഗ്യ മന്ത്രിണിയും. നല്ലകാര്യം.\nകേരള സര്‍ക്കാരിനെയും നിയമസഭയെയും പടച്ചതമ്പുരാന് അനുഗ്രഹിക്കും. സുപ്രീം കോടതി ജഡ്ജിമാര്‍ക്കും സദ്ബുദ്ധി തോന്നിക്കട്ടെ.\nഎ ജയശങ്കര് യുഡിഎഫ് കരുണ മെഡിക്കല് കോളേജ് ബിജെപി


emalayalee.com - ജെഫ്‌നി പള്ളിയുടെ മരണം: ആറു വിദ്യാര്‍ഥികള് അറസ്റ്റില്\nയൂണിവേഴ്‌സിറ്റി ഓഫ് കണക്ടിക്കട്ടില് ജെഫ്‌നി പള്ളി (ചെമ്മരപ്പള്ളില്-19) കൊല്ലപ്പെട്ട കേസില് ആറു വിദ്യാര്‍ഥികളെ അറസ്റ്റ് ചെയ്തു.\nപ്രായപുര്‍ത്തിയാകാത്ത വ്യക്തിയുടെ പക്കല് മദ്യം എത്താന് ഇട വരുത്തി എന്നതുള്‍പ്പടെ വിവിധ കുറ്റങ്ങളാണു ഇവരുടെ പേരില് ചുമത്തിയിരിക്കുന്നത്.\nകഴിഞ്ഞ ഒക്ടോബര് 16-നു രാത്രിയാണു നഴ്‌സിംഗ് വിദ്യാര്‍ഥിനിയായ ജെഫ്‌നി കൊല്ലപ്പെട്ടത്. അന്നു കാമ്പസിനു പുറത്ത് സംഘടിപ്പിച്ച പാര്‍ട്ടിയില് ജെഫ്‌നി പങ്കെടുത്തിരുന്നു.\nതുടന്ന് കാമ്പസിലെ ഫയര് ഡിപ്പാര്‍ട്ട്‌മെന്റിന്റെ ഗരാജ് വാതിലില് ചാരി ഇരിക്കുകയായിരുന്നു. എമര്‍ജന്‍സി കോള് വന്നപ്പോള് ഫയര് ഡിപ്പാര്‍ട്ട്മന്റ് ഉദ്യോഗസ്ഥന് ഗരാജ് തുറന്നപ്പോള് ജെഫ്‌നി പുറകോട്ടു വീഴുകയായിരുന്നുവെന്നു കരുതുന്നു. ഫയര് ഡിപ്പാര്‍ട്ട്‌മെന്റിന്റെ ചെവി ടാഹോ വാഹനം ശരീരത്തില് കയറി ഇറങ്ങി. വ്യാജ എമര്‍ജന്‍സി കോള് ആയിരുന്നു അതെന്നു പിന്നീടു മനസിലായി.\nഫയര് ഡിപ്പാര്‍ട്ട്മന്റ് ഉദ്യോഗസ്ഥന് തിരിച്ച് വന്നപ്പോഴാണ് ജഫ്‌നി മരിച്ചു കിടക്കുന്നത് കണ്ടത്.\nപാട്രിക്ക് കല്ലഹന്, 21, മാത്യു മോള്, 21, ഡൈലന് മൊറോസ് (22) ജോനഥന് പൊളാന്‍സ്‌കി, 22, ഡൊമിനിക്ക് ഗോഡി, 21 ഓസ്റ്റിന് കസ്റ്റോഡിയോ, 21, എന്നിവരാണു അറസ്റ്റ് ചെയ്യപ്പെട്ടത്.\nഅഞ്ചു കുപ്പി വോഡ്കയും 30 പാക്കറ്റ് ബിയറും വാങ്ങിയതിനും അന്നു മൈനറായിരുന്ന കസ്റ്റോഡിയോയുടെ പേരില് കേസുണ്ട്.\nപര്‍ട്ടിക്കു പോയ പെണ്‍കുട്ടികള് ഊബര് ടാക്‌സി വിളിച്ചാണു തിരിച്ചു വന്നത്. താമസ സ്ഥലത്തിനടുത്തു ഇറക്കി വിട്ടതായി ഡ്രൈവര് പറഞ്ഞു. റൂമിലേക്കു പോകുന്നതിനു പകരം ഫയര് ഡിപ്പാര്‍ട്ട്മന്റ് ഗരാജ് ഡോറില് ചാരി ജെഫ്‌നി ഉറങ്ങിപ്പോയെന്നു കരുതുന്നു.\nഫയര് ഡിപ്പാര്‍ട്ട്മന്റ് ഉദ്യോഗസ്ഥനെതിരെ കേസ് എടുക്കില്ല. എന്തിലോ തട്ടി എന്നല്ലാതെ അതൊരു ആളായിരുന്നുവെന്നു മനസിലായില്ലെന്ന ഫയര് ഫോഴ്‌സ് ഉദ്യോഗസ്ഥന്റെ നിലപാട് പോലീസ് അംഗീകരിച്ചു.\nഫയര് ഫോഴ്‌സിനെ അനാവാവശ്യമായി വിളിച്ചതിനു മറ്റു രണ്ടു വിദ്യാര്‍ഥികള്‍ക്കെതിരെയും കേസുണ്ട്.\nഅന്വേഷണം ആരംഭിച്ചിട്ടേയുള്ളുവെന്നുംസത്യം പുത്തു വരുമെന്നു കരുതുന്നതായും ജെഫ്‌നിയുടെ അമ്മ ഷൈനി എന്.ബി.സിയോട് പറഞ്ഞു. ഒരു കുട്ടിക്കും ഇത്തരം ദുര്‍വിധി ഉണ്ടാകരുത്. ഒരു കുടുംബത്തിനും തങ്ങള് അനുഭവിച്ചവേദന അനുഭവിക്കാന് ഇടവരരുത്-ഷൈനി പറഞ്ഞു.


ദൈനംദിന ജീവിതത്തിൽ ലൈംഗികതയുമായി ബന്ധപ്പെട്ട് പലവിധത്തിലുള്ള പ്രശ്‌നങ്ങളും നേരിടുന്നവരുണ്ട്. പലപ്പോഴും ഇത്തരം വിഷയങ്ങള് പങ്കാളിയോട് പോലും തുറന്നുപറയാനും, കൗണ്‍സിലിംഗ് അടക്കമുള്ള ചികിത്സ തേടാനും മിക്കവരും തയ്യാറാകാറില്ല എന്നതാണ് വാസ്തവം. ഇത്തരത്തിൽ ലൈംഗികജീവിതത്തെ പ്രതികൂലമായി ബാധിക്കുന്ന ഒരു പ്രതികൂല ഘടകമാണ് സെക്സ് ഡ്രൈവ് അഥവാ ലൈംഗികാഭിനിവേശം. ഈ പ്രശ്നത്തിൽ നിന്ന് എങ്ങനെ മുക്തി നേടാം? ഡയറ്റ്, വ്യായാമം, മാനസികസമ്മര്‍ദ്ദങ്ങള് കുറയ്ക്കാന് സഹായിക്കുന്ന എല്ലാ ഘടകങ്ങളും ഇതിന് പരിഹാരമായി തേടാവുന്നതാണ്. സെക്‌സ് ഡ്രൈവ്' വര്‍ധിപ്പിക്കാന് നേന്ത്രപ്പഴം ഉത്തമ വഴിയാണ്.\nലൈംഗികത ഏറ്റവും അനിവാര്യമായ പ്രക്രിയയാണ്. ശാരീരികവും മാനസികവുമായ ആരോഗ്യത്തിന് സെക്‌സ് സഹായിക്കുന്നു. എന്നാല്, അനാരോഗ്യകരമായ ലൈംഗിക പ്രവണതകള് ഗുണത്തേക്കാള് ദോഷമുണ്ടാക്കും. ശരിയായ ലൈംഗിക അവബോധം ഉണ്ടായിരിക്കുകയാണ് ഏറ്റവും പ്രധാനം. സെക്‌സ് ആരോഗ്യകരവും ആസ്വാദ്യകരവുമാകാന് എന്തൊക്കെ ശ്രദ്ധിക്കണം?\nകോണ്ടം വ്യവസായത്തിൽ പുത്തൻ പരീക്ഷണങ്ങൾക്ക് തയ്യാറെടുക്കുകയാണ് മലേഷ്യൻ കമ്പനിയായ 'വൺ'. 'പെരിസ കറി' എന്ന വിഭവത്തിന്റെ ഫ്ലേവറുള്ള കോണ്ടമാണ് കമ്പനി അവതരിപ്പിച്ചിരിക്കുന്നത്. ജീരകം, മഞ്ഞൾ, കറുവാപ്പട്ട, ഗ്രാമ്പു, കുരുമുളക്, ഇഞ്ചി, ചുവന്ന മുളക് എന്നിവയെല്ലാം ചേരുന്ന എരിവും മധുരവും കലർന്ന ഭക്ഷണപദാർത്ഥത്തിന്റെ രുചിയാണിതിനെന്നും കമ്പനി അവകാശപ്പെടുന്നു.\nമാംസാഹാരികളെക്കാള് കൂടുതലായി ലൈംഗികതയില് ഏര്‍പ്പെടുന്നത് സസ്യാഹാരികള് ആണെന്ന് സര്‍വേ. യുകെയിലെ ഏറ്റവും വലിയ എക്‌സ്ട്രാ മാരിറ്റല് പോര്‍ട്ടല് ആയ ഇല്ലിസിറ്റ് എന്‍കൗണ്ടേഴ്‌സ് ഡോട്ട് കോം, ഏതാണ്ട് 500 സസ്യാഹാരികളെയും 500 മാംസാഹാരികളെയും പങ്കെടുപ്പിച്ചു നടത്തിയ സര്‍വേയിലാണ് കണ്ടെത്തല്


covid confirmed 2655 people in kerala today സംസ്ഥാനത്ത് ഇന്ന് 2655 പേര്‍ക്ക് കൊവിഡ് സ്ഥിരീകരിച്ചു; 2433 പേര്‍ക്ക് സമ്പര്‍ക്കത്തിലൂടെ രോഗം\nസംസ്ഥാനത്ത് ഇന്ന് 2655 പേര്‍ക്ക് കൊവിഡ് സ്ഥിരീകരിച്ചു; 2433 പേര്‍ക്ക് സമ്പര്‍ക്കത്തിലൂടെ രോഗം\nസംസ്ഥാനത്ത് ഇന്ന് 2655 പേര്‍ക്ക് കൊവിഡ് സ്ഥിരീകരിച്ചതായി മുഖ്യമന്ത്രി പിണറായി വിജയന്. അതില് 2433 പേര്‍ക്കും സമ്പര്‍ക്കത്തിലൂടെയാണ് രോഗം ബാധിച്ചത്. രോഗബാധ സ്ഥിരീകരിച്ചവരില് 61 പേര് ആരോഗ്യ പ്രവര്‍ത്തകരാണ്. 2111 പേരാണ് രോഗമുക്തി നേടിയതെന്നും മുഖ്യമന്ത്രി പറഞ്ഞു. കൊവിഡ് 19 അവലോകന യോഗത്തിന് ശേഷം മാധ്യമങ്ങളെ കാണുകയായിരുന്നു മുഖ്യമന്ത്രി.\n11 മരണങ്ങളാണ് ഇന്ന് കൊവിഡ് മൂലമാണെന്ന് സ്ഥിരീകരിച്ചത്. ഓഗസ്റ്റ് 28ന് മരണമടഞ്ഞ തിരുവനന്തപുരം കിളിമാനൂര് സ്വദേശി വിജയകുമാര് (61), ഓഗസ്റ്റ് 31ന് മരണമടഞ്ഞ കണ്ണൂര് പുതിയങ്ങാടി സ്വദേശി അബ്ദുള് കരീം (78), തിരുവനന്തപുരം വെള്ളായണി സ്വദേശി മണിയന് നാടാര് (70), കൊല്ലം നടുവത്തൂര് സ്വദേശിനി ധന്യ (26), തൃശൂര് പൂങ്കുന്നം സ്വദേശി ധനലക്ഷ്മി (60), ഓഗസ്റ്റ് 30ന് മരണമടഞ്ഞ തിരുവനന്തപുരം പാലോട് സ്വദേശി വി.കെ. ദേവസ്യ (73), ഓഗസ്റ്റ് 17ന് മരണമടഞ്ഞ കാസര്‍ഗോഡ് തൃക്കരിപ്പൂര് സ്വദേശിനി ബീഫാത്തിമ (80), സെപ്റ്റംബര് ഒന്നിന് മരണമടഞ്ഞ കൊല്ലം ചെറിയവളനല്ലൂര് സ്വദേശിനി ആശ മുജീബ് (45), കൊല്ലം അഞ്ചല് സ്വദേശിനി അശ്വതി (25), കൊല്ലം ശാസ്താംകോട്ട സ്വദേശിനി സുധാകുമാരി (54), തിരുവനന്തപുരം വെള്ളറട സ്വദേശിനി ശ്യാമള (62) എന്നിവരാണ് മരണമടഞ്ഞത്. ഇതോടെ ആകെ മരണം 337 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\n61 ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. കണ്ണൂര് ജില്ലയിലെ 18, തിരുവനന്തപുരം ജില്ലയിലെ 13, പത്തനംതിട്ട, എറണാകുളം ജില്ലകളിലെ ആറ് വീതവും, കാസര്‍ഗോഡ് ജില്ലയിലെ അഞ്ച്, മലപ്പുറം ജില്ലയിലെ നാല്, പാലക്കാട് ജില്ലയിലെ മൂന്ന്, ആലപ്പുഴ, തൃശൂര്, കോഴിക്കോട് ജില്ലകളിലെ രണ്ട് വീതവും ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം ജില്ലയിലെ ഒന്‍പത് ഐഎന്‍എച്ച്എസ് ജീവനക്കാര്‍ക്കും രോഗം ബാധിച്ചു. രോഗം സ്ഥിരീകരിച്ച് ചികിത്സയിലായിരുന്ന 2111 പേരുടെ പരിശോധനാഫലം നെഗറ്റീവ് ആയി.\nഇതോടെ 21,800 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 62,559 പേര് ഇതുവരെ കൊവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 1,98,120 പേരാണ് ഇപ്പോള് നിരീക്ഷണത്തിലുള്ളത്. നിരീക്ഷണത്തിലുള്ളവരില് 1,80,898 പേര് വീട്/ഇന്‍സ്റ്റിറ്റിയൂഷണല് ക്വാറന്റീനിലും 17,222 പേര് ആശുപത്രികളിലും നിരീക്ഷണത്തിലാണ്. 2523 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nStory Highlights – covid confirmed 2665 people in kerala today


സൽകൃത്യങ്ങൾ ചെയ്യുക നീ അലസത കൂടാതെ - Sathyadeepam\n|^| Home -> Suppliments -> CATplus -> സൽകൃത്യങ്ങൾ ചെയ്യുക നീ അലസത കൂടാതെ\nജീവിച്ചിരിക്കുമ്പോള് നാം പങ്കെടുക്കുന്ന ബലികള് സ്വര്‍ഗ്ഗത്തിലുള്ള നമ്മുടെ നിക്ഷേപമാണ്. പല മാതാപിതാക്കളും പറയാറുണ്ട്, ഞങ്ങള്‍ക്കുള്ളതു മുഴുവന് മക്കളുടെ പേരില് എഴുതിക്കൊടുത്താല് അവസാനകാലത്ത് അവര് കൈവിട്ടാല് എന്തു ചെയ്യും? ഈ ലോകജീവിതത്തില് പോലും സ്വന്തമായുള്ളത് കൈവിട്ടാല് ഞങ്ങള്‍ക്കൊന്നുമില്ലെന്ന് കരുതുന്നവര് ഈ ചിന്താഗതിയനുസരിച്ച് തങ്ങളുടെ സ്വര്‍ഗ്ഗീയജീവിതത്തിലും നിക്ഷേപം കരുതിയിരുന്നെങ്കില്. നാം ശരിയായി സ്വീകരിക്കുന്ന കുര്‍ബാന തീര്‍ച്ചയായും സ്വര്‍ഗ്ഗത്തിലെ നമ്മുടെ നിക്ഷേപം തന്നെയാണ്.\nനമുക്ക് ആരോഗ്യമുള്ള കാലത്തേ സ്വാതന്ത്ര്യത്തോടെ നമുക്ക് വി. ബലിക്ക് പോകാന് പറ്റൂ. പ്രായമായാല് പിന്നെ നമ്മള് പലരുടെയും നിയന്ത്രണത്തിലാണ്. പള്ളിയില് പോകാന് ഇറങ്ങിയ അമ്മച്ചിയോട് ഒരു ഒറ്റപുത്രന്‍റെ പ്രതികരണം: “മര്യാദയ്ക്ക് വീട്ടില് അടങ്ങിയൊതുങ്ങി ഇരിക്ക്. പള്ളിയില് പോയിട്ട് അവിടെ കിടന്ന് പ്രശ്നമുണ്ടാക്കണ്ട.” കുമ്പസാരിക്കാന് ആഗ്രഹം പറഞ്ഞ അമ്മച്ചിയോട് പ്രിയപുത്രന്‍റെ ഉപദേശം: ‘അത് തമ്പുരാനോട് നേരിട്ടു പറഞ്ഞാല് മതി. അങ്ങേര്‍ക്കറിയാം.’ നമുക്ക് പറ്റില്ലാത്ത കാലത്ത് നമുക്ക് അഭിമാനത്തോടെ ഓര്‍ക്കാം. പള്ളിയില് പോയ നല്ല ദിനങ്ങള്. പുണ്യപ്രവര്‍ത്തികള് ചെയ്ത ആ നല്ല ദിനങ്ങള്. അതിനാല് കുട്ടികളായിരിക്കുമ്പോള്‍തന്നെ സല്‍കൃത്യങ്ങള് ചെയ്യുക അലസത കൂടാതെ.\nനമുക്കുവേണ്ടിയുള്ള ഏറ്റവും പ്രയോജനകരമായ സമ്പാദ്യം, ജീവിച്ചിരിക്കുമ്പോള് നമുക്ക് സമ്പാദിക്കാം. ബാക്കിയൊക്കെ ലോട്ടറിയെടുക്കുന്നതുപോലെ കിട്ടിയാല് കിട്ടി. നമുക്കാവും കാലത്ത് പലതും (സത്കൃത്യങ്ങള്) ചെയ്യാനുണ്ട്. ബാക്കിയെല്ലാം ഈശോ വെളിപ്പെടുത്തി തന്നുകൊള്ളും.\nനിക്ഷേപങ്ങള് കരുതുക നിങ്ങള്.”\n“യേശു ഒരൊറ്റ ഓസ്തി മാത്രമല്ല, തയ്യാറാക്കിയിട്ടുള്ളത്. നമ്മുടെ ജീവിതത്തിനുള്ള ഓരോ ദിവസത്തിനും ഓരോ ഓസ്തിവീതം തയ്യാറാണ്. നമുക്ക് അതില് ഒന്നുപോലും പാഴാക്കി കളയാതിരിക്കാന് ശ്രമിക്കാം.”\n– വി. പീറ്റര് എമാര്‍ഡ്


മോന്‍സണ് മാവുങ്കല് എന്ന തട്ടിപ്പുവീരനെ ലോകത്തിന് കാണിച്ചുകൊടുത്തതാണോ തന്റെ തെറ്റ്?: അനിത പുല്ലയില് - Malayalam Daily News\nആലപ്പുഴ: മോന്‍സണ് മാവുങ്കല് എന്ന ലോക തട്ടിപ്പുവീരനെ പുറംലോകത്തെത്തിച്ച് നിയമത്തിനു മുന്നില് ഹാജരാക്കിയതാണോ താന് ചെയ്ത തെറ്റെന്ന് അനിത പുല്ലയില് ചോദിക്കുന്നു. തന്നെ മോശക്കാരിയാക്കി ചിത്രീകരിക്കാന് ശ്രമിക്കരുതെന്നും അവര് പറഞ്ഞു. മോന്‍സന് മാവുങ്കലിന്റെ പുരാവസ്തു തട്ടിപ്പ് കേസുമായി ബന്ധപ്പെട്ട് പ്രതികരിക്കുകയായിരുന്നു അനിത. താന് ഏത് അന്വേഷണം നേരിടാനും സഹകരിക്കാനും തയ്യാറാണെന്നും അവര് പറഞ്ഞു. ശരിയായ രീതിയിലാണ് ഈ കേസ് അന്വേഷിക്കുന്നതെങ്കില് താന് സഹകരിക്കാന് തയ്യാറാണെന്നും, അന്വേഷണത്തില് വിശ്വാസമുണ്ടെന്നും പ്രവാസി മലയാളിയായ അനിത പുല്ലയില് പറഞ്ഞു.\n‘മോന്‍സനുമായി എന്തെങ്കിലും സാമ്പത്തിക ഇടപാടുകള് നടന്നിട്ടുണ്ടെങ്കില് അതിനെല്ലാം ബാങ്ക് രേഖകള് കൈവശം ഉണ്ട്. ഫോണ് രേഖകളും സന്ദേശങ്ങളും തന്റെ പക്കലുണ്ട്. ഇതൊക്കെ പരിശോധിക്കാന് ഇന്നത്തെ സാങ്കേതികവിദ്യ പര്യാപ്തമാണ്. അന്വേഷണത്തിന്റെ ഭാഗമായി ഉദ്യോഗസ്ഥര് വിളിച്ചാല് എവിടെ വരാനും താന് തയ്യാറാണ്’, അനിതാ പുല്ലയില് പറഞ്ഞു.\n‘തനിക്ക് സത്യം എന്ന വാക്കിന്റെ അര്‍ത്ഥം അറിയാം. അങ്ങനെ ഒന്നുണ്ടെങ്കില് നമുക്ക് കാത്തിരുന്നു കാണാം. മറ്റുള്ളവരെ പറ്റിച്ചു ജീവിച്ചൊരാളെ ഒരു രാജാവിനെ പോലെ വാഴുന്ന സമയത്താണ് നെറികേടിന്റെ മറനീക്കി ഈശ്വരന് പുറത്തു കൊണ്ട് വന്നതെങ്കില് ദൈവത്തിനും മടുത്തിട്ടുണ്ടാവില്ലേ?.\nപിന്നെ അവന്റെ അനര്‍ഹതയില് സമ്പാദിച്ച പണം കൊണ്ട് ജീവിച്ചിരുന്ന ആളുകളുടെ അവസ്ഥ ഒന്നാലോചിച്ചു നോക്കിയിട്ടുണ്ടോ നിങ്ങള് ആരെങ്കിലും? ആ ആളുകള് ഇപ്പോഴും പുറത്തുണ്ട്. ആ റിസള്‍ട്ടാണ് ഇതുപോലെ തനിക്കെതിരെ നെഗറ്റിവായി കണ്ടു കൊണ്ടിരിക്കുന്നത്’, അനിത പുല്ലയില് പറഞ്ഞു.\nമോന്‍സണ് കേസ്; ഐ.ജി. ലക്ഷ്മണിന്റെ സസ്പെന്‍ഷന് ആറു മാസം കൂടി നീട്ടി\nതിരുവനന്തപുരം: മോന്‍സണ് മാവുങ്കലുമായുളള ബന്ധത്തില് ഐ.ജി. ജി. ലക്ഷ്മണ് സസ്പെന്‍ഷനില് തുടരും. ഐ.ജിയുടെ സസ്പെന്‍ഷന് നീട്ടാന് വ്യാഴാഴ്ച ചേര്‍ന്ന സസ്പെന്‍ഷന് റിവ്യൂ...\nമോൺസൺ മാവുങ്കല് കേസിൽ കേരളാ പോലീസിനെ വെട്ടിലാക്കി ഹൈക്കോടതി; കേന്ദ്ര ഏജൻസികളുടെ അന്വേഷണത്തിൽ ഹൈക്കോടതി കേന്ദ്രത്തിന്റെ അഭിപ്രായം തേടി\nകൊച്ചി: സ്വയം പ്രഖ്യാപിത പുരാവസ്തു ശേഖരണക്കാരനായ മോൺസൺ മാവുങ്കലിന്റെ ഇടപാടുകളിൽ സിബിഐയോ മറ്റ് യോഗ്യതയുള്ള കേന്ദ്ര ഏജൻസികളോ അന്വേഷണം നടത്തുന്നതിനെക്കുറിച്ച് ഹൈക്കോടതി...\nNov 10, 2021 . 0\nകൊച്ചി: സസ്പെൻഷനിലായ ഐജി ജി ലക്ഷ്മണൻ പുരാവസ്തുക്കള് വില്പനയുടെ ഇടനിലക്കാരനായി പ്രവർത്തിച്ചതായി മോൺസൺ മാവുങ്കലിനെതിരായ തട്ടിപ്പ് കേസുകൾ അന്വേഷിക്കുന്ന ക്രൈംബ്രാഞ്ച് കണ്ടെത്തി....


മണിയപ്പനേയും സൂര്യനാരായണേയും മറ്റും ഓര്‍മ്മ വരുന്നു.......\nനന്നായി എഴുതിയിരിക്കുന്നു മേഘമേ...\nഒറ്റയിരുപ്പിനു വായിച്ചു.... മേഘങ്ങളുടെ കൃതികള് വായിച്ചു തുടങ്ങുമ്പോള് ഒരു അത്യന്താധുനികന് ഫീല് ചെയ്യുമെങ്കിലും ഉടന് തന്നെ അതു മാറും. നന്നായി മനസ്സിലാക്കാന് പറ്റും... (എന്റെ നിരീക്ഷണം മാത്രം കേട്ടോ- തലയില് കുറെയേറെ സ്ഥലത്ത് എയറായതുകാരണം, വലിയ ബുദ്ധിമുട്ടില്ലാതെ മനസ്സിലാക്കാന് പറ്റിയാല് ഞാന് ഹാപ്പി).\nകഥ വളരെ നന്നായി വര്‍ണ്ണം..\nനല്ല ഒരു തീം. അതിമനോഹരമായി എഴുതിയിരിക്കുകയും ചെയ്യുന്നു.\nനേരത്തെ വായിച്ചു. ഇപ്പോളാണ് കമന്റാന് സമയം കിട്ട്യേ.\n[അസ്തമനം ആണോ അതോ അസ്തമയം ആണോ?]\nഇറാക്കിലേക്ക് ബിസിനസ്സ് ട്രിപ്പിന് ഒരു ഓഫര് കിട്ടിയ ചങ്ങാതി, വേണ്ടാ പറ്റില്ലാ എന്ന് പറഞ്ഞു.\nമണിക്കൂറിന് ആയിരങ്ങളായിരുന്നു കൂലി. അതും ഡോളറില്.\nമണ്ടന്,ഞാനാണേല് എടുത്തേനേ എന്ന് ഞാനന്ന് വീമ്പടിച്ചു.\nജീവന് വിലപറയുന്ന കാലം.\nവളരെ നന്നായി എഴുതിയിട്ടുണ്ട്.\n'എന്റെ കിനാവിന്റെ കണ്ണികള് അടര്‍ന്നുപോയിട്ട് ഇപ്പോള് നാളുകളേറെയായിരിക്കുന്നു'\nഎന്തൊരു എഴുത്താ വര്‍ണ്ണമേ..!\n'നിനക്കും എനിയ്ക്കുമിടയില് സമുദ്രമുണ്ട്, മണലാരണ്യങ്ങളുണ്ട്, പിന്നെ തിമിര്‍ത്ത് പെയ്തിറങ്ങി ഇടയ്ക്കെപ്പൊഴോ മുറിഞ്ഞു പോയ പ്രണയമഴയുടെ ബാക്കി പത്രങ്ങളും.'\nഇന്നു വായിച്ചവയിലേറെയും, എന്തോ, ദു:ഖത്തിന്റെ ലവണരസം പുരണ്ടവയായിപ്പോയി...\nഅരവിന്ദന് പറഞ്ഞതുപോലെ, ജീവനുവിലപറയുന്ന ഈ കാലത്ത്, മധുരസ്മരണകളും വേദനകളായാണു മാറുന്നത്...\nനഷ്ടപ്പെട്ടുപോകുന്ന ജീവിതങ്ങളില് അവയ്ക്ക്, മുറിവിന്റെ ആഴങ്ങളിലൂടെ ചുട്ടുപഴുത്ത ലോഹക്കമ്പികള് ആഴ്ത്താനേകഴിയൂ...


കോവിഡ് പ്രതിരോധം: ആശുപത്രി സർക്കാറിന് വിട്ടുനൽകി പ്രവാസി മലയാളി | oman, oman news, gulf news | Madhyamam\nകോവിഡ് പ്രതിരോധം: ആശുപത്രി സർക്കാറിന് വിട്ടുനൽകി പ്രവാസി മലയാളി\nഅമിറാത്തിലെ 68 കിടക്കകളുള്ള ആശുപത്രിയാണ് വിട്ടുനൽകിയത്\nമസ്കത്ത്: സർക്കാറിെൻറ കോവിഡ് പ്രതിരോധ നടപടികൾക്കൊപ്പം കൈകോർത്ത് ഒമാൻ പൗ രത്വമുള്ള പ്രവാസി മലയാളിയും. അൽ അദ്റക് കൺസ്ട്രക്ഷൻ കമ്പനി മാനേജിങ് ഡയറക് ടറായ കമാൻഡർ ഡോ. തോമസ് അലക്സാണ്ടറാണ് അൽ അമിറാത്തിൽ നിർമാണം പൂർത്തിയായ തെ ൻറ ആശുപത്രി ആരോഗ്യ വകുപ്പിന് കൈമാറിയത്. ആശുപത്രി ഉദ്ഘാടനത്തിന് ഒരുങ്ങുേമ്പാഴാണ് കോവിഡ് ഒമാനിൽ പിടിമുറുക്കുന്നത്. ഇതോടെ, ഉദ്ഘാടനം നീട്ടുകയായിരുന്നു. െ\nഎസൊലേഷനിലുള്ള രോഗികളെ പാർപ്പിക്കാനാണ് ആശുപത്രി വിട്ടുനൽകുന്നതെന്ന് ഡോ. തോമസ് അലക്സാണ്ടർ ‘ഗൾഫ് മാധ്യമ’ത്തോട് പറഞ്ഞു. ആഡ് ലൈഫ് എന്ന പേരിൽ ആറു നിലകളിലായി നിർമിച്ച ആശുപത്രിയിൽ 68 കിടക്കകളാണ് ഉള്ളത്. ഉപകരണങ്ങളെല്ലാം പൂർണമായി സജ്ജീകരിച്ച് കഴിഞ്ഞു. സമാനതകളില്ലാത്ത മഹാമാരിയെ പ്രതിരോധിക്കാൻ കൈമെയ് മറന്നുള്ള പരിശ്രമത്തിലാണ് ഒമാൻ. ഇൗ ശ്രമങ്ങൾക്കുള്ള െഎക്യദാർഢ്യമായാണ് ആശുപത്രി വിട്ടുനൽകുന്നതെന്ന് കമാൻഡർ ഡോ. തോമസ് അലക്സാണ്ടർ പറഞ്ഞു.\nവർഷങ്ങളായി പ്രവാസജീവിതം നയിക്കുന്ന പത്തനംതിട്ട ജില്ലയിലെ അടൂർ സ്വദേശിയായ ഇദ്ദേഹത്തിന് അടുത്തിടെ ഒമാൻ പൗരത്വം നൽകിയിരുന്നു. ജീവകാരുണ്യ മേഖലയിൽ സജീവ പങ്കാളിത്തം വഹിക്കുന്ന ഡോ. തോമസ് അലക്സാണ്ടർ ഒമാനിലും ഇന്ത്യയിലും ടൂറിസം, വിദ്യാഭ്യാസ സ്ഥാപനങ്ങളും നടത്തുന്നുണ്ട്. ഗാലയിൽ യാക്കോബായ വിശ്വാസികൾക്കായി ദേവാലയവും ഇദ്ദേഹം നിർമിച്ചുനൽകിയിരുന്നു.


Woman Attacked in pala: പരീക്ഷ എഴുതാന് വീട്ടിൽ നിന്നിറങ്ങിയ പാലായിലെ യുവതി തലയ്ക്ക് വെട്ടേറ്റ നിലയില് - 26 year old woman attacked in pala kottayam | Samayam Malayalam\n26 year old woman attacked in pala kottayam\nLijin K | Samayam Malayalam | Updated: 08 Apr 2021, 08:34:00 AM\nഎറണാകുളത്ത് പരീക്ഷയെഴുതുന്നതിനായാണ് യുവതി പുലർച്ചെ വീട്ടിൽ നിന്നിറങ്ങിയത്. മൂർച്ചയുള്ള ആയുധം കൊണ്ട് തലയ്ക്ക് വെട്ടേൽക്കുകയായിരുന്നെന്നാണ് പോലീസ് പറയുന്നത്\nആക്രമിക്കപ്പെട്ടത് പരീക്ഷ എഴുതാൻ പോയ യുവതി\nസംഭവം ബുധനാഴ്ച പുലർച്ചെ\nമൂർച്ചയുള്ള ആയുധം കൊണ്ട് വെട്ടിയെന്ന് പോലീസ്\nകോട്ടയം: പരീക്ഷയെഴുതുന്നതിനായി പുലര്‍ച്ചെ വീട്ടില്‍നിന്നിറങ്ങിയ യുവതിയെ തലയ്ക്ക് വെട്ടേറ്റ നിലയിൽ കണ്ടെത്തി. പാലാ വെള്ളിയേപ്പള്ളി റ്റിന്‍റു മരിയ ജോണിനെയാണ്(26) വെട്ടേറ്റ് ചോര വാർന്ന നിലയിൽ വഴിയിൽ കണ്ടെത്തിയതെന്ന് മാതൃഭൂമി ന്യൂൂസാണ് റിപ്പോർട്ട് ചെയ്തത്.\nറ്റിന്‍റു മരിയയെ കോട്ടയം മെഡിക്കൽ കോളേജ് ആശുപത്രിയിൽ പ്രവേശിപ്പിച്ചിരിക്കുകയാണ്. ഇവർ അപകട നില തരണം ചെയ്തെന്നാണ് റിപ്പോർട്ട്. ഇന്നലെ രാവിലെയായിരുന്നു സംഭവം നടക്കുന്നത്. എറണാകുളത്ത് പരീക്ഷയെഴുതുന്നതിനായാണ് യുവതി പുലർച്ചെ വീട്ടിൽ നിന്നിറങ്ങിയത്.\nAlso Read : മൻസൂർ കൊല്ലപ്പെട്ടത് ബോംബേറിലെന്ന് റിപ്പോർട്ട്; ജില്ലാ കളക്ടറുടെ സമാധാനയോഗം ഇന്ന്\nരാവിലെ അഞ്ചോടെയാണ് റ്റിന്‍റു മരിയ വീട്ടിൽ നിന്നിറങ്ങിയത്. വീട്ടിൽ നിന്ന് 150 മീറ്റർ അകലെയാണ് പരിക്കേറ്റ നിലയിൽ ഇവരെ കണ്ടെത്തുന്നത്. പരീക്ഷയ്ക്ക് പോകുന്നതിനിടെ ആരോ അടിക്കുകയായിരുന്നെന്നാണ് യുവതിയുടെ മൊഴി. മൂർച്ചയുള്ള ആയുധം കൊണ്ട് തലയ്ക്ക് വെട്ടേൽക്കുകയായിരുന്നെന്നാണ് പോലീസ് പറയുന്നതെന്ന് റിപ്പോർട്ട് പറയുന്നു.\nAlso Read :കണ്ണൂർ പെരിങ്ങത്തൂരിൽ സിപിഎം ഓഫീസുകൾക്കു നേരെ ആക്രമണം; സാധന സാമഗ്രികൾ കത്തിച്ചു\nരാവിലെ നടക്കാനിറങ്ങിയവരാണ് വഴിയിൽ കിടക്കുന്ന നിലയിൽ യുവതിയെ കണ്ടത്. വിവരമറിയിച്ചതിനെത്തുടർന്ന് പാലാ പോലീസും ഡോഗ് സ്‌ക്വാഡും സ്ഥലത്തെത്തി പരിശോധന നടത്തി. ഏറ്റുമാനൂർ സ്വദേശികളായ റ്റിന്‍റുവിന്‍റെ കുടുംബം അടുത്തിടെയാണ് വെള്ളിയേപ്പള്ളിയില് വാടകയ്ക്ക് താമസിക്കാനെത്തിയത്. സംഭവത്തിൽ അന്വേഷണം തുടരുകയാണ്.\nരഹസ്യബന്ധം പുറത്തറിഞ്ഞു; കാമുകന്റെ സഹായത്തോടെ ഭർത്താവിനെ കൊന്നു; പ്രതികൾ അറസ്റ്റിൽ ആര്‍ട്ടിക്കിള് ഷോ\nപാലാ യുവതി കോട്ടയം Woman Attacked in pala Pala Crime News Kottayam Crime News Kerala police\nWeb Title : 26 year old woman attacked in pala kottayam


13,000 കോടിയുടെ കള്ളപ്പണമുള്ള ഗുജറാത്ത് വ്യവസായിയെ തിരഞ്ഞ് ആദായനികുതി വകുപ്പ് – Chandrika Daily\nBy chandrika Saturday December 3, 2016 06:40 am\n13,000 കോടിയുടെ കള്ളപ്പണമുള്ള ഗുജറാത്ത് വ്യവസായിയെ തിരഞ്ഞ് ആദായനികുതി വകുപ്പ്\nഅഹമ്മദാബാദ്: കേന്ദ്രസര്‍ക്കാറിന്റെ പുതിയ പദ്ധതി പ്രകാരം കള്ളപ്പണം വെളുപ്പെടുത്തിയ വ്യാപാരിയെ കാണാനില്ല. ഗുജറാത്ത് വ്യവായി മഹേഷ് ഷായെയാണ് 13000 കോടി രൂപ വെളിപ്പെടുത്തിയതിന് ശേഷം കാണാതായത്. വെളിപ്പെടുത്തിയ…\nഅഹമ്മദാബാദ്: കേന്ദ്രസര്‍ക്കാറിന്റെ പുതിയ പദ്ധതി പ്രകാരം കള്ളപ്പണം വെളുപ്പെടുത്തിയ വ്യാപാരിയെ കാണാനില്ല. ഗുജറാത്ത് വ്യവായി മഹേഷ് ഷായെയാണ് 13000 കോടി രൂപ വെളിപ്പെടുത്തിയതിന് ശേഷം കാണാതായത്. വെളിപ്പെടുത്തിയ തുകയുടെ 25 ശതമാനം നികുതി അടക്കാന് അദ്ദേഹത്തോട് ആദായ നികുതി വകുപ്പ് ആവശ്യപ്പെട്ടതിന് പിന്നാലെയാണ് കാണാതായത്.\nകഴിഞ്ഞ മാസം 30ന് ആയിരുന്നു പിഴയടക്കാനുളള അവസാന ദിവസമായി ആദായ നികുതി വകുപ്പ് ഉദ്യോഗസ്ഥര് നല്‍കിയത്. എന്നാല് നികുതി നല്‍കാതെ അദ്ദേഹം ഒളിവില് പോവുകയായിരുന്നു. ഇതോടെ വെളിപ്പെടുത്തിയ തുക മുഴുവനും കള്ളപ്പണമായി മാറി. അദ്ദേഹത്തിന്റെ വസതിയിലും വ്യാപാര സ്ഥാപനങ്ങളിലും പരിശോധന നടത്തിയെങ്കിലും അദ്ദേഹത്തെ കണ്ടെത്താനായില്ല.\nകഴിഞ്ഞ 15 ദിവസമായി ബന്ധപ്പെട്ടിട്ടില്ലെന്ന് അദ്ദേഹത്തിന്റെ വീട്ടുകാര് പറഞ്ഞു.\n12ാം ക്ലാസ് വരെയാണ് പഠിച്ചുള്ളൂവെങ്കിലും ബിസിനസ് രംഗത്ത് നല്ല ബുദ്ധിയും പല ഉന്നത നേതാക്കളുമായും മഹേഷിന് ബന്ധമുണ്ടെന്നും അദ്ദേഹത്തിന്റെ സഹായി പറഞ്ഞു


സ്വശ്രയ കോളജ് പ്രശ്നം പരിശോധിക്കാൻ സമിതി; ജിഷ്ണുവിന്റെ കുടുംബത്തിന് 10 ലക്ഷം സഹായം. – www.keralanewz.com\nKerala News സ്വശ്രയ കോളജ് പ്രശ്നം പരിശോധിക്കാൻ സമിതി; ജിഷ്ണുവിന്റെ കുടുംബത്തിന് 10 ലക്ഷം സഹായം. January 11, 2017\njishnus death, pambadi nehru college\nതിരുവനന്തപുരം: സംസ്‌ഥാനത്തെ സ്വാശ്രയ കോളജുമായി ബന്ധപ്പെട്ട പ്രശ്നങ്ങൾ പഠിക്കാൻ സർക്കാർ സമിതിയെ നിയോഗിച്ചു. കോളജുകൾ കേന്ദ്രീകരിച്ച് ഉയർന്ന ആരോപണങ്ങൾ പരിശോധിക്കാനാണ് സിമിതി. വിദ്യാഭ്യാസമന്ത്രി പ്രഫ. സി.രവീന്ദ്രനാഥിന്റെ നേതൃത്വത്തിലാകും സമിതി പ്രവർത്തിക്കുക. ജിഷ്ണുവിന്റെ കുടുംബത്തിന് 10 ലക്ഷം സഹായം സര്‍ക്കാര് പ്രഖ്യാപിച്ചു. ഇന്ന് ചേർന്ന മന്ത്രിസഭായോഗമാണ് ഇത് സംബന്ധിച്ച തീരുമാനമെടുത്തത്.\nShare on: WhatsApp ← Previous എല്ലാ ബാങ്ക് അക്കൗണ്ട് ഉടമകൾക്കും പാൻ നിർബന്ധമാക്കി.\tപേരൂർക്കടയിൽ തെരുവുനായ ആക്രമണം: അഞ്ച് പേർക്ക് പരിക്ക് Next →\tShare This Post:\nജിഷ്ണു പ്രണോയിയുടെ മരണം സംബന്ധിച്ച കേസിലെ മൂന്നാം പ്രതിയായ പാന്പാടി നെഹ്റു കോളജ് വൈസ് പ്രിൻസിപ്പൽ ശക്തിവേൽ അറസ്റ്റിൽ.\nApril 9, 2017 Rajesh Menon\nജിഷ്ണുവിന്റെ മരണം: വൈസ് പ്രിന്‍സിപ്പലടക്കം മൂന്നുപേര്‍ക്ക് സസ്‌പെന്‍ഷന്\nJanuary 12, 2017 Rajesh Menon\nNews Updates വിജീഷിന്‍റെ സുഹൃത്ത് ചാർളി പോലീസ് കസ്റ്റഡിയിൽ\nFebruary 27, 2017\tRajesh Menon\nMay 4, 2017\tRajesh Menon\nകേരളം പാകിസ്ഥാൻ എന്ന് ടൈംസ് നൗ ചാനൽ ; പൊങ്കാല ഇട്ടു മലയാളികൾ ; ഒടുവിൽ ചാനൽ പരാമർശം പിൻവലിച്ചു .


സി.ജി നെറ്റ് സ്വര സ്റ്റേ ട്യൂണ്‍ഡ്... | Madhyamam\nHomechevron_rightNewschevron_rightLocal Newschevron_rightPathanamthittachevron_rightസി.ജി നെറ്റ് സ്വര...\ndate_range 26 Jun 2012 2:35 PM GMT\nസി.ജി നെറ്റ് സ്വര സ്റ്റേ ട്യൂണ്‍ഡ്...\nഅടിച്ചമ൪ത്തപ്പെട്ടവൻെറ ചിന്തയിൽനിന്നാണ് വിപ്ളവം ആരംഭിക്കുന്നത്. ആദ്യം തൊണ്ടയിൽനിന്നുള്ള ഉറച്ച ഒരൊച്ച, പിന്നാലെ കടലിരമ്പംപോലെ അനേകം മുദ്രാവാക്യങ്ങൾ! ആ ഇരമ്പത്തിൽ അസ്വാതന്ത്ര്യത്തിൻെറ ചങ്ങലക്കെട്ടുകൾക്ക് പൊട്ടിത്തകരാതെ വയ്യ! അതൊരു വാക്കാകാം. അല്ളെങ്കിലൊരു പാട്ട്. അതുമല്ളെങ്കിലൊരു വാ൪ത്ത!\nപാട്ടും വാ൪ത്തയും ആയുധമാക്കാൻ കഴിയുന്നതാ൪ക്കാണ്? ദൃശ്യമാധ്യമപ്രവ൪ത്തക൪ക്കോ വിപ്ളവഗായക൪ക്കോ എന്നായിരിക്കും പെട്ടെന്നുള്ള മറുപടി! എന്നാൽ, ഉത്തരം പറയുന്നതിനുമുമ്പ് ഇന്ത്യയിലെ ഏറ്റവും അപകടംപിടിച്ച സ്ഥലമെന്നു ‘കുപ്രസിദ്ധി’യാ൪ജിച്ച ഛത്തീസ്ഗഢിലെ ആദിവാസി ഊരുകൂട്ടങ്ങൾ ഒച്ചവെച്ചുണ്ടാക്കുന്ന വിപ്ളവകഥ കേൾക്കുക.\nമാവോയിസ്റ്റുകളുടെയും പൊലീസിൻെറയും സംഘട്ടനങ്ങൾക്കിടെ ജീവിതം കളഞ്ഞുപോയ ഒരു വലിയ കൂട്ടത്തിൻെറ ദുരിതകഥ കാടിറങ്ങാതെയായപ്പോൾ ചില൪ ഒന്നു തീരുമാനിച്ചു- എല്ലാം പുറംലോകത്തത്തെിക്കണം. ലിപിയില്ളെങ്കിലും കാരണവ൪ പറഞ്ഞുകൊടുത്ത ഭാഷമാത്രം കൈമുതലാക്കി ആദിവാസികളായ ‘സിറ്റിസൺ ജേണലിസ്റ്റുകൾ’ അവരുടെ ജീവിതയാതനകൾ റിപ്പോ൪ട്ട് ചെയ്യാൻ തുടങ്ങിയപ്പോൾ മുഖ്യധാരാമാധ്യമങ്ങൾക്ക് അതേറ്റെടുക്കാതെവയ്യെന്നായി! രാജ്യത്ത് മൊബൈൽ ഫോണിലൂടെ പത്രപ്രവ൪ത്തനവും റേഡിയോയും നടത്തുന്ന ആദ്യകൂട്ട൪ എന്ന ബഹുമതിയും ഇവ൪ക്കാണ്. വേറൊരു കൂട്ടരും മൊബൈൽ ഫോൺ റേഡിയോ ജേണലിസ്റ്റുകളായി രൂപപ്പെട്ടിട്ടില്ളെന്നതും ഇതിനോട് ചേ൪ത്തുവായിക്കേണ്ടതുണ്ട്.\nമിസ്ഡ് കോൾ വിപ്ളവം\n08041137280 എന്ന മൊബൈൽ നമ്പറിലേക്കോരു മിസ്കോൾ! തിരികെ വരുന്ന കോൾ അറ്റൻഡ് ചെയ്താൽ ഇങ്ങനെ കേൾക്കാം:\n‘സി. ജി നെറ്റ് സ്വ൪ മേ ആപ് കാ സ്വാഗത് ഹെ! ആപ് കെ സന്ദേശ് റെക്കോഡ് ക൪നെ കെ ലിയെ ഏക് ദബായേ! സന്ദേശ് സുൻനെ കെ ലിയെ ദോ ദബായേ!’ (സി. ജി നെറ്റ് സ്വരയിലേക്ക് നിങ്ങൾക്ക് സ്വാഗതം! സന്ദേശം റെക്കോഡ് ചെയ്യാൻ ഒന്ന് അമ൪ത്തുക, സന്ദേശം കേൾക്കാനായി രണ്ട് അമ൪ത്തുക)\nമിസ്ഡ് കോളിലൂടെ വിപ്ളവം സാധ്യമാക്കിയ കഥയാണ് സി.ജി നെറ്റ് സ്വര അഥവാ ഛത്തീസ്ഗഢ് നെറ്റ് സ്വരക്കു പറയാനുള്ളത്. രണ്ടായിരാമാണ്ടിലാണ് ഛത്തീസ്ഗഢ് എന്ന സംസ്ഥാനം രൂപംകൊള്ളുന്നത്. കുടുഖ് , ഗോണ്ടി , ഛത്തീസ്ഗഢി എന്നീ തനതു ഗോത്രഭാഷകൾ സംസാരിക്കുന്ന വലിയൊരു വിഭാഗം ജനങ്ങളാണ് ഈ സംസ്ഥാനത്ത് ജീവിക്കുന്നത്. 25 ലക്ഷത്തിലധികം ജനങ്ങൾ അധിവസിക്കുന്ന ഇവിടെ ഏകദേശം നാലുലക്ഷം ജനങ്ങൾ ഗോത്രഭാഷ മാത്രം സംസാരിക്കുന്നവരായുണ്ട്. അതും സാക്ഷരതയില്ലാത്തവ൪. ഇവ൪ക്കുവേണ്ടിയാണ് പ്രധാനമായും സി.ജി നെറ്റ് സ്വര പ്രവ൪ത്തിക്കുന്നത്. ഗോത്രജനതക്ക് സ്വന്തംഭാഷയിൽ വായ്മൊഴിവഴി അഭിപ്രായപ്രകടനം നടത്താനൊരു വേദി, ഛത്തീസ്ഗഢിലെ പ്രാദേശിക വാ൪ത്തകൾ കേൾക്കാൻ ആഗ്രഹിക്കുന്നവ൪ക്കൊരു മാധ്യമം എന്നീ ലക്ഷ്യങ്ങളോടെയാണ് ഇത് സ്ഥാപിക്കപ്പെട്ടത്. ഇവിടെ കമ്യൂണിറ്റി റേഡിയോക്ക് സ൪ക്കാ൪ ലൈസൻസ് നൽകുന്നില്ല. നക്സലൈറ്റ് സാന്നിധ്യം കൂടുതലുള്ളതുതന്നെ കാരണം.\nഅതുകൊണ്ടുതന്നെ വാ൪ത്തകൾ പുറംലോകത്തത്തെിക്കാൻ എന്താണ് മാ൪ഗം എന്ന ചിന്തക്കൊടുവിലാണ് എല്ലാവരുടെയും കൈകളിലുള്ള മൊബൈൽ വഴി വാ൪ത്തകൾ കൈമാറ്റംചെയ്യാൻ തീരുമാനിക്കുന്നത്. അത് വിജയിക്കുകയും ചെയ്തു. നേരത്തേ, ബി.ബി.സിയിലും മറ്റുപല പ്രമുഖ മാധ്യമസ്ഥാപനങ്ങളിലും പത്രപ്രവ൪ത്തകനായും ജേണലിസം അധ്യാപകനായും പ്രവ൪ത്തിച്ച, അന്താരാഷ്ട്ര പ്രസിദ്ധമായ നൈറ്റ് ഇൻറ൪നാഷനൽ ജേണലിസം ഫെല്ളോഷിപ് കരസ്ഥമാക്കിയ ശുഭ്രാംശു ചൗധരിയാണ് സി.ജി നെറ്റ് സ്വരക്ക് നേതൃത്വം നൽകുന്നത്.\nരാഷ്ട്രീയമായും ആശയപരമായുമുള്ള പ്രതിസന്ധിയിൽപ്പെട്ട് ജീവിതവും കുടുംബവും വിട്ട് ബാല്യകാലസുഹൃത്തുക്കൾ മാവോയിസ്റ്റുകളായതു കണ്ടാണ് ബി.ബി.സിയിലെ ജോലി രാജിവെച്ച് ശുഭ്രാംശു നാട്ടിലേക്ക് തിരിച്ചുവന്നത്. പുറത്തുനിന്നു കാണുന്നതുപോലെയല്ല ഗ്രാമത്തിലെ കാഴ്ചകളെന്ന് ചൗധരിക്ക് വൈകാതെ മനസ്സിലായി. നാടിനെ ആയുധത്തിൽനിന്ന് തിരിച്ചുപിടിക്കാനുറച്ച ചൗധരി തനിക്കറിയാവുന്ന പണിതന്നെ ഗ്രാമവാസികൾക്കായി പയറ്റുകയായിരുന്നു. റേഡിയോ ഇതിന് ഉപയോഗിക്കാമെന്ന് ആദ്യം തീരുമാനിച്ചെങ്കിലും കേവലം 15 കിലോമീറ്റ൪മാത്രം പരമാവധി പരിധി ലഭിക്കുന്ന കമ്യൂണിറ്റി റേഡിയോ പോരായെന്നു വ്യക്തമായി. അങ്ങനെ 2004ലാണ് എം.ഐ.ടി വിദ്യാ൪ഥികൾ രൂപംകൊടുത്ത വിക്കി ഓഡിയോ അടിസ്ഥാനപ്പെടുത്തി മൊബൈൽ റേഡിയോ എന്ന ആശയത്തിന് രൂപംകൊടുത്തത്. വാ൪ത്ത അറിയാനുള്ള അവകാശവും ജനാധിപത്യ രാജ്യത്ത് പ്രധാനമാണ്. ആ അവകാശം സംരക്ഷിക്കലാണ് സി.ജി നെറ്റ് സ്വരയുടെ മറ്റൊരു ലക്ഷ്യം. തങ്ങളുടെ പ്രവ൪ത്തനങ്ങൾക്കായുള്ള അംഗീകാരമായി സി.ജി നെറ്റ് സ്വരക്ക് എം ബില്ല്യൻത് അവാ൪ഡ്, ഇ-ഇന്ത്യ അവാ൪ഡ് എന്നിവ ലഭിച്ചിട്ടുണ്ട്.\nസിറ്റിസൺ ജേണലിസ്റ്റുകളെ വാ൪ത്തെടുക്കലായിരുന്നു ചൗധരിയുടെ ആദ്യ ദൗത്യം. 29 പേരടങ്ങുന്ന ഒരു ഗ്രൂപ്പിന് എങ്ങനെ മൊബൈൽ ഫോണിൽ സന്ദേശം റെക്കോഡ് ചെയ്യാമെന്നും ഇത് എങ്ങനെ അയക്കാമെന്നും പരിശീലനം നൽകി. ഇവരയക്കുന്ന സന്ദേശങ്ങളെല്ലാം സ്വരയുടെ വെബ്സൈറ്റിലാണ് ചെന്നുചേരുക. ജേണലിസത്തിൽ ഉന്നത വിദ്യാഭ്യാസം നേടിയ കുറച്ചാളുകൾചേ൪ന്ന് ഇവ എഡിറ്റ് ചെയ്ത് പ്രക്ഷേപണത്തിന് സാധ്യമാക്കും. എല്ലാ സന്ദേശങ്ങളും മൊഴിമാറ്റി ഇംഗ്ളീഷിലും ഹിന്ദിയിലും പ്രസിദ്ധീകരിക്കുകകൂടി ചെയ്യുന്നുണ്ട്.\nറിപ്പോ൪ട്ട൪മാ൪ക്കും ശ്രോതാക്കൾക്കും തികച്ചും സൗജന്യമായാണ് ഈ സൗകര്യം ലഭിക്കുന്നത് എന്നതാണ് മറ്റൊരു പ്രത്യേകത. ബംഗളൂരുവിലെ കേന്ദ്രത്തിലാണ് ഈ സങ്കേതത്തിൻെറ സെ൪വ൪ സ്ഥാപിച്ചിട്ടുള്ളത്. ഇപ്പോൾ മൊബൈലിലൂടെ പ്രതിദിനം 350ഉം ഇൻറ൪നെറ്റിലൂടെ അതിലധികവും കോളുകൾ വരുന്നുണ്ട്. ആദ്യതവണ വിളിക്കുന്നത് സെ൪വറിൽ രജിസ്റ്റ൪ ചെയ്യപ്പെടും. പിന്നീട്, ഓരോ പുതിയ സന്ദേശവും പ്രക്ഷേപണത്തിന് തയാറായാൽ സെ൪വറിൽനിന്നുള്ള വിളി എല്ലാ മൊബൈൽ നമ്പറിലുമത്തെും. രാജ്യത്തിൻെറ വിവിധയിടങ്ങളിൽ പരിശീലന കളരികൾ നടത്തി കൂടുതൽ പൗരമാധ്യമപ്രവ൪ത്തകരെയും വാ൪ത്തെടുത്തുവരുന്നുണ്ട്.\nഏപ്രിലിൽ സുക്മ കലക്ട൪ അലക്സ് പോൾ മേനോനെ മാവോയിസ്റ്റുകൾ തട്ടിക്കൊണ്ടുപോയപ്പോൾ മുഖ്യധാരാമാധ്യമങ്ങൾ വാ൪ത്ത ശേഖരിക്കാൻ ആശ്രയിച്ചത് ഈ ആദിവാസി ജേണലിസ്റ്റുകളെയായിരുന്നു. അതിനുംമുമ്പ് ദേശീയ ഗ്രാമീണ തൊഴിലുറപ്പുപദ്ധതിയിലെ സാമ്പത്തികചൂഷണം, ബാങ്കുകളുടെ ചൂഷണം, താഴ്ന്ന സ്കൂളുകളിൽ കുട്ടികൾക്ക് അ൪ഹതപ്പെട്ട ഭക്ഷണം ലഭിക്കാത്തത്, ഭൂമികൈയേറ്റം , സ൪ക്കാ൪ ഉദ്യോഗസ്ഥരുടെ അഴിമതി, കെട്ടിടനി൪മാണങ്ങളിലെ അഴിമതി, പൊതുജന ആരോഗ്യപ്രവ൪ത്തകരാകേണ്ട ഡോക്ട൪മാ൪ കൈക്കൂലി ആവശ്യപ്പെടുന്നത്, മനുഷ്യാവകാശ ധ്വംസനങ്ങൾ, മാവോയിസ്റ്റുകളുടെ ആക്രമണങ്ങൾ, പ്രതിരോധസേന ഗ്രാമത്തിലെ വീടുകൾ തീവെച്ചതും സ്ത്രീകളെ മാനഭംഗപ്പെടുത്തിയതും തുടങ്ങിയ വാ൪ത്തകൾ ആദിവാസി ജേണലിസ്റ്റുകളിലൂടെയാണ് പുറംലോകമറിഞ്ഞത്!\nഎന്നാൽ, അത്ര എളുപ്പമായിരുന്നില്ല മൊബൈൽ റേഡിയോ ജേണലിസം. അഴിമതികൾ പുറത്തുവരുന്നതിലെ ആപത്ത് മണത്ത ഉദ്യോഗസ്ഥവൃന്ദങ്ങളും ആയുധംമാത്രം ഭാഷയാക്കിയ മാവോയിസ്റ്റുകളും ആദിവാസി ജേണലിസ്റ്റുകളെ തിരഞ്ഞുപിടിച്ചു. പല നിയമവശവും പറഞ്ഞ് മൂന്നുതവണ സ൪ക്കാ൪ ഈ റേഡിയോ നിരോധിച്ചു. പ്രവ൪ത്തനങ്ങൾ തടസ്സപ്പെടുത്തുക മാത്രമല്ല, മാവോയിസ്റ്റുകളെ സഹായിച്ചെന്നാരോപിച്ച് ലിംഗാറാം കൊടോപി എന്ന ജേണലിസ്റ്റിനെ പൊലീസ് അറസ്റ്റ് ചെയ്യുകയും ചെയ്തു. ദന്തേവാഡയിലെ മാവോയിസ്റ്റുകൾക്ക് സഹായം ചെയ്തെന്നാരോപിച്ചാണ് ലിംഗാറാമിൻെറ അമ്മായിയും അധ്യാപികയുമായ സോണി സുരിയെ ദൽഹിയിൽ അറസ്റ്റ് ചെയ്തത്. മാവോയിസ്റ്റുകളാകട്ടെ സോണിയുടെ വീട് കത്തിച്ചാണ് പ്രതികാരം ചെയ്തത്. ഗോണ്ടിഭാഷ സംസാരിക്കുന്ന ആദിവാസികൾക്കിടയിൽനിന്ന് ജേണലിസം ഡിപ്ളോമ കരസ്ഥമാക്കിയ ആദ്യ വ്യക്തിയാണ് ലിംഗാറാം. സി.ജി നെറ്റ് സ്വരയാണ് ഇദ്ദേഹത്തിന് പഠിക്കാനുള്ള അവസരമൊരുക്കിയത്. പഠനം പൂ൪ത്തിയാക്കിയശേഷം ഛത്തീസ്ഗഢിൻെറ വന്യതയിലേക്ക് കാമറ തുറന്നുവെച്ചതിനാണ് പൊലീസും മാവോയിസ്റ്റുകളും ഇവരെ പീഡിപ്പിച്ചത്. നേരത്തേ, കമലേഷ് പൈക്ര എന്ന ആദിവാസി സിറ്റിസൺ ജേണലിസ്റ്റും അറസ്റ്റ് ചെയ്യപ്പെട്ടിരുന്നു. മറ്റൊരു ജേണലിസ്റ്റ് ഇപ്പോഴും ജയിലിൽതന്നെയാണ്. എങ്കിലും പോരാട്ടങ്ങൾ അവസാനിക്കുന്നില്ല.\nവൈദ്യുതിയും വിദ്യാഭ്യാസവും പണവും ഭരണഘടന ഉറപ്പു പറയുന്ന മെച്ചപ്പെട്ട ജീവിതവും ഒച്ചയും നിഷേധിക്കപ്പെട്ടവന് ഇൻറ൪നെറ്റും സോഷ്യൽ നെറ്റ്വ൪ക്കിങ് സൈറ്റുകളും നൂറുകൊല്ലം കഴിഞ്ഞാലും ഒച്ചപ്പാടുണ്ടാക്കാൻ ഇടമാകില്ല. ഇങ്ങനെ അത്യാധുനിക സാങ്കേതികലോകം നൂറു ശതമാനവും കൈയൊഴിഞ്ഞ നിസ്സഹായ ഇടത്തിൽ വാക്കിനും പാട്ടിനും വാ൪ത്തക്കും സ്വന്തം ഒച്ച നൽകി ഒരു ജനത അവരുടെ അവകാശങ്ങൾ തിരികെ പിടിക്കാൻ തുടങ്ങിയിരിക്കുന്നു. അതും, മുഖ്യധാരയിലില്ലാത്ത ആദിവാസി ഊരുകൂട്ടങ്ങൾ! പത്രപ്രവ൪ത്തനമെന്നാൽ ശബ്ദമില്ലാത്തവരുടെ ശബ്ദമാകലാണെന്ന് അവ൪ തെളിയിച്ചുകഴിഞ്ഞു.\nഅപ്പോൾ ഒച്ചയില്ലാത്തവ൪ ഒച്ചവെച്ചാലും ‘മാറ്റം’ സംഭവിക്കും !\n‘ഇത് സി.ജി നെറ്റ് സ്വര


ആൾട്രോസിനായുള്ള ഔദ്യോഗിക ബുക്കിങുകൾ ആരംഭിച്ച് ടാറ്റ: Tata Altroz Bookings Open\nAuto News in Malayalam\nTata Altroz Bookings Open\nആൾട്രോസിനായുള്ള ഔദ്യോഗിക ബുക്കിങ് ആരംഭിച്ച് ടാറ്റ\nഓൺലൈനായോ അല്ലെങ്കിൽ ഇന്ത്യയിലുടനീളമുള്ള കമ്പനി ഡീലർഷിപ്പുകൾ വഴിയോ ടാറ്റ ആൾട്രോസ് ബുക്ക് ചെയ്യാം.\nDecember 27, 2019 03:23:48 pm\nമുംബൈ: ഇന്ത്യൻ വാഹന നിർമാതാക്കളായ ടാറ്റ മോട്ടോഴ്സ് വിപണിയിൽ അവതരിപ്പിക്കാനൊരുങ്ങുന്ന ഏറ്റവും പുതിയ പ്രീമിയം ഹാച്ച്ബാക്കായ ആൾട്രോസിനായുള്ള ഔദ്യോഗിക ബുക്കിങ് സ്വീകരിച്ചു തുടങ്ങി.\nബുക്കിങ് തുടങ്ങിയതായി സ്ഥിരീകരിക്കുന്ന പുതിയ ടീസർ വീഡിയോ കമ്പനി പുറത്തുവിട്ടു. ഓൺലൈനായോ കമ്പനി ഡീലർഷിപ്പുകൾ വഴിയോ ടാറ്റ ആൾട്രോസ് ബുക്ക് ചെയ്യാം. 21,000 രൂപയാണ് ബുക്കിങ് തുക. 2020 ജനുവരിയിൽ വാഹനം വിൽപ്പനയ്‌ക്കെത്തും.\nടാറ്റ ഇന്ത്യൻ വിപണിയിൽ അവതരിപ്പിക്കുന്ന ആദ്യത്തെ പ്രീമിയം ഹാച്ച്ബാക്ക് മോഡലാണ് ആൾട്രോസ്. കമ്പനിയുടെ ഏറ്റവും പുതിയ ‘ആൽഫ’ പ്ലാറ്റ്ഫോമിൽ വിപണിയിൽ എത്തുന്ന ആദ്യത്തെ മോഡൽ കൂടിയാണിത്. മുൻ പ്ലാറ്റ്ഫോമുകളേക്കാൾ ഭാരം കുറഞ്ഞതും ശക്തവും മികച്ചതുമാണിതെന്നാണ് ടാറ്റയുടെ അവകാശവാദം. മെച്ചപ്പെട്ട ഡ്രൈവിങ് സവിശേഷതകളും ഹാൻഡിലിങ്ങും വാഗ്ദാനം ചെയ്യാൻ ആൾ‌ട്രോസിനെ പുതിയ പ്ലാറ്റ് ഫോം അനുവദിക്കുന്നു.\nRead Also: ഇരുചക്രവാഹന വിപണിയിൽ ആക്ടീവ തന്നെ ആക്ടീവ്; ഓരോ അഞ്ചു മിനിറ്റിലും അഞ്ചു പുതിയ ഉപഭോക്താക്കൾ\nടാറ്റ മോട്ടോഴ്സിന്റെ ഏറ്റവും പുതിയ ‘ഇംപാക്റ്റ് 2.0’ ഡിസൈൻ ഭാഷയും ആൾട്രോസിൽ ഉൾക്കൊള്ളുന്നു. ഹാരിയർ എസ്‌യുവിക്ക് ശേഷം ബ്രാൻഡിന്റെ പുതിയ ഡിസൈൻ ശൈലി സ്വീകരിക്കുന്ന രണ്ടാമത്തെ മോഡലാണിത്. സുരക്ഷാ ഉപകരണങ്ങളുടെ നീണ്ട പട്ടിക ആൾ‌ട്രോസിലുണ്ട്.\nഇന്ത്യൻ വിപണിയിൽ 90 ഡിഗ്രി തുറക്കാവുന്ന ഡോറുകൾ ഹാച്ച്ബാക്കിന്റെ ആകർഷണങ്ങളിൽ ഉൾപ്പെടുന്നു. എൽഇഡി ഡിആർഎൽ, എൽഇഡി ടെയിൽ ലൈറ്റുകൾ, 16 ഇഞ്ച് ഡയമണ്ട് കട്ട് അലോയ് വീലുകൾ, സെമി ഡിജിറ്റൽ ഇൻസ്ട്രുമെന്റ് ക്ലസ്റ്റർ, ഏഴ് ഇഞ്ച് ഫ്ലോട്ടിങ് ടച്ച്‌സ്‌ക്രീൻ ഇൻഫോടെയിൻമെന്റ് സിസ്റ്റം, ആപ്പിൾ കാർപ്ലേ, ആൻഡ്രോയിഡ് ഓട്ടോ എന്നിവ സ്റ്റാൻഡേർഡായും മറ്റ് നിരവധി സവിശേഷതകളുമാണ് വാഹനത്തിന്റെ മറ്റ് പ്രത്യേകതകൾ.\nടാറ്റ ആൾട്രോസ് രണ്ട് എൻജിൻ ഓപ്ഷനുകളിൽ തിരഞ്ഞെടുക്കാനാകും. അതിൽ 1.2 ലിറ്റർ ത്രീ സിലിണ്ടർ റിവോട്രോൺ പെട്രോൾ, 1.5 ലിറ്റർ നാല് സിലിണ്ടർ റിവോട്ടോർക്ക് ഡീസൽ എന്നിവ ഉൾപ്പെടുന്നു. പെട്രോൾ യൂണിറ്റ് 82 bhp കരുത്തും 113 Nm torque ഉം ഉത്പാദിപ്പിക്കുമ്പോൾ ഡീസൽ എൻജിൻ 90 bhp, 200 Nm torque എന്നിവ സൃഷ്ടിക്കുന്നു.\nരണ്ട് എൻജിനുകളും അഞ്ച് സ്പീഡ് മാനുവൽ ഗിയർബോക്സുമായി ജോടിയാക്കുന്നു. തുടക്കത്തിൽ മാനുവൽ മാത്രമായിരിക്കും വാഗ്ദാനം ചെയ്യുക. എന്നാൽ സമീപ ഭാവിയിൽ ഓട്ടോമാറ്റിക്ക് ഗിയർബോക്സ് വാഹനത്തിൽ ഉൾപ്പെടുത്തുമെന്ന് ടാറ്റ വ്യക്തമാക്കിയിട്ടുണ്ട്.\nRewind 2019: നവാഗത സംവിധായകർ ആഘോഷമാക്കിയ 2019\nകാത്തിരിപ്പിന് വിട; റോയൽ എൻഫീൽഡുമായി മത്സരിക്കാൻ ജാവയുടെ പെരാക് ഉടൻ ഇന്ത്യൻ നിരത്തുകളിലേക്ക്\nഹ്യുണ്ടായി ക്രീറ്റയുടെ പരിഷ്കരിച്ച പതിപ്പ് ഉടൻ വിപണിയിലേക്ക്; ബുക്കിങ് ആരംഭിച്ചു\nടാറ്റയുടെ മിനി എസ്‌യുവി എച്ച്ബിഎക്സ് ഈ വർഷം വിപണിയിലേക്ക്\nഫോക്സ്‌വാഗൺ ടി റോക് ഇന്ത്യൻ വിപണിയിലേക്ക്\n‘ടൈഗൂൺ’ കോംപാക്ട് എസ്‌യുവി അവതരിപ്പിച്ച് ഫോക്സ്‌വാഗൺ\nബിഎസ് VI ക്വിഡ് അവതരിപ്പിച്ച് റെനോ; വില 2.92 ലക്ഷം രൂപ


അമീറുല് ഇസ്ലാമിന്റെ സുഹൃത്തിനെ കണ്ടെത്താനായില്ല; പൊലീസ് സംഘം മടങ്ങി\nFirst Published Jul 3, 2016, 9:26 AM IST\nജിഷ കൊലക്കേസില് പ്രതി അറസ്റ്റിലായെങ്കിലും കൂട്ടു പ്രതികള് ആരെങ്കിലും ഉണ്ടോയെന്ന അന്വേഷണത്തിലാണ് പൊലീസ് ഇപ്പോള്. കൊല നടന്ന ദിവസം സുഹൃത്തുക്കളായ അനാറുല് ഇസ്ലാം, ഹര്‍ദത്ത് ബറുവ എന്നിവരോടൊപ്പം താന് മദ്യപിച്ചിരുന്നുവെന്ന് അമീര് മൊഴി നല്‍കിയിരുന്നു. എന്നാല് ഇവരിലാര്‍ക്കെങ്കിലും കൊലപാതകത്തില് പങ്കുണ്ടെന്നതിന് ഒരു തെളിവും പൊലീസിന് ഇത് വരെ ലഭിച്ചിട്ടില്ല. അതേ സമയം ജിഷയെ ആക്രമിക്കാന് ഇവരില് ആരെങ്കിലും പ്രേരണ നല്കിയിരുന്നുവോ എന്ന സംശയം പൊലീസിനുണ്ട്.\nകഴിഞ്ഞ വര്‍ഷം ഫെബ്രവുരിയില് ജനമൈത്രി സുരക്ഷാ പദ്ധതിയുടെ ഭാഗമായി അന്യസംസ്ഥാന തൊഴിലാളികള്‍ക്ക് തിരിച്ചറയില് കാര്‍ഡ് നല്‍കിയിരുന്നു. ഇതിനായി പെരുമ്പാവൂര് സ്റ്റേഷനിലെത്തി അനാര് ഫോട്ടോ നല്‍കുകയും ചെയ്തു. എന്നാല് തിരിച്ചറിയില് രേഖ വാങ്ങിയില്ല. ഈ ഫോട്ടോ സ്റ്റേഷനില് നിന്ന് കണ്ടെടുത്തു. ഫോട്ടോ അനാറിന്റേത് തന്നെയെന്ന് അമീര് തിരിച്ചറിഞ്ഞു. കഴിഞ്ഞ മൂന്ന് ആഴ്ചയായി അനാറിനെ കണ്ടെത്താന് കേരള പൊലീസ് സംഘം അസമിലെത്തിയെങ്കിലും ഫലമുണ്ടായില്ല. കൊല നടന്നതിനെ ശേഷമുള്ള ദിവസങ്ങളില് അനാര് വീട്ടിലെത്തിയിരുന്നുവെന്നാണ് വീട്ടുകാര് മൊഴി നല്‍കിയത്.\nതിരിച്ചറിയല് രേഖക്കൊപ്പം നല്‍കിയ മൊബൈല് ഫോണ് നമ്പര് കൊല നടന്ന ദിവസം ഉപയോഗിച്ചിരിക്കുന്നത് ഹൈദരാബാദിലാണ്. ചിലപ്പോള് ഈ നമ്പര് അനാര് ആര്‍ക്കെങ്കിലും കൈമാറിയിരിക്കാം എന്ന് പൊലീസ് സംശയിക്കുന്നു. അസം പൊലീസിന്റെയും ക്രൈംബ്രാഞ്ചിന്റെയും സഹായത്തോടെ അനാറിനുവേണ്ടിയുള്ള അന്വേഷണം തുടരുമെന്ന് പൊലീസ് വൃത്തങ്ങള്‍അറിയിച്ചു. ഇതിനിടെ മൃഗത്തെ പീഡിപ്പിച്ച കേസില് അമീറിനെ പൊലീസ് കസ്റ്റഡിയില് കിട്ടാന് നാളെ കോടതിയില് അപേക്ഷ നല്‍കിയേക്കും. അഞ്ചു ദിവസത്തെ കസ്റ്റഡിയാണ് ചോദിക്കുന്നതെങ്കിലും പരമാവധി രണ്ട് ദിവസം മാത്രമേ കോടതി അനുവദിക്കാന് സാധ്യതയുള്ളൂ. സംഭവ ദിവസം അമീറിനെ വീടിന്റെ പരിസരത്ത് കണ്ടതായി ആടിന്റെ ഉടമയായ പൊലീസുകാരന് മൊഴി നല്‍കിയിട്ടുണ്ട്. മൊബൈല് ഫോണില് ചിത്രീകരിച്ച ദൃശ്യങ്ങളും പൊലീസിന്‍റെ പക്കലുണ്ട്.\nKerala police returns from assam


ദില്ലി: ലോക്‌സഭയില് പാസായ സാമ്പത്തിക സംവരണ ബില് ഇന്ന് രാജ്യസഭയില് പരിഗണിക്കും. ലോക്‌സഭയില് പാസാവുകയും കോണ്‍ഗ്രസ് അനുകൂലിക്കുന്നതിനാലും രാജ്യസഭയിലും ബില് പാസായേക്കും. ലോക്‌സഭയില് ബില്ലിനെ എതിര്‍ക്കാനുള്ള സാഹചര്യം പോലും പ്രതിപക്ഷത്തിന് ലഭിച്ചിരുന്നില്ല.\nവളരെ തിടുക്കത്തിലായിരുന്നു കേന്ദ്രസര്‍ക്കാര് ബില് പാര്‍ലമെന്റില് അവതരിപ്പിച്ചത്. കോണ്‍ഗ്രസിനും മറ്റു പ്രതിപക്ഷ പാര്‍ട്ടികള്‍ക്കും ബില്ലിനെ പിന്തുണയ്ക്കുകയല്ലാതെ മറ്റൊരു മാര്‍ഗവും ഇല്ലായിരുന്നു. തൃണമൂല് കോണ്‍ഗ്രസ്, ജനതാദള്, ശിവസേന, ടിആര്‍എസ് എന്നീ പാര്‍ട്ടികള് സര്‍ക്കാരിന്റെ കൂടെ ചേര്‍ന്നു. ഇതോടെ കോണ്‍ഗ്രസിനും പിന്തുണയ്‌ക്കേണ്ടി വരികയായിരുന്നു. ലോക്‌സഭാ തെരഞ്ഞെടുപ്പ് മുന്നില് കണ്ട് മുന്നോക്ക വോട്ടുകള് വീണ്ടെടുക്കുക എന്ന ലക്ഷ്യമാണ് ബില്ലിനുള്ളത്.\nTags: national rajyasabha reservation bill


ബെന്നറ്റ് 1.87 കോടി നല്‍കിയെന്ന് തരം താഴ്ത്തപ്പെട്ട ജില്ലാ സെക്രട്ടറി, സി.പി.ഐയില് വന് പ്രതിസന്ധി - Malayalam Daily News\nതിരുവനന്തപുരം: ലോക്സഭാ തെരഞ്ഞെടുപ്പില് തിരുവനന്തപുരം മണ്ഡലത്തിലെ സ്ഥാനാര്‍ഥി നിര്‍ണയവുമായി ബന്ധപ്പെട്ട് സി.പി.ഐ നേതാക്കള്‍ക്കെതിരെ നടപടി. ദേശീയ നിര്‍വാഹകസമിതി- കൗണ്‍സിലംഗം സി. ദിവാകരന്, സംസ്ഥാന നിര്‍വാഹക സമിതിയംഗം അഡ്വ. പി. രാമചന്ദ്രന് നായര്, തിരുവനന്തപുരം ജില്ലാ സെക്രട്ടറി വെഞ്ഞാറമൂട് ശശി എന്നിവരെ തരംതാഴ്ത്തി. പാര്‍ട്ടി നടപടിക്കെതിരെ ഇവര് രംഗത്തുവന്നതോടെ സി.പി.ഐയില് വന്‍പ്രതിസന്ധി രൂപപ്പെട്ടിരിക്കുകയാണ്.\nതിരുവനന്തപുരത്ത് സ്ഥാനാര്‍ഥിയാകാന് ഡോ. ബെന്നറ്റ് എബ്രഹാം കോടികള് മുടക്കിയെന്ന ആരോപണത്തിന് ഇതോടെ സ്ഥിരീകരണമായിരിക്കുകയാണ്. ഈ പണം ഉന്നത സി.പി.എം നേതാക്കള് തന്നെയാണ് വാങ്ങിയിരിക്കുന്നതെന്ന് നടപടിക്ക് വിധേയനായ തിരുവനന്തപുരം ജില്ലാ സെക്രട്ടറി ശശി തന്നെ വെളിപ്പെടുത്തിയിരിക്കുകയാണ്. ജില്ലാ കമ്മിറ്റി നല്‍കിയ സാധ്യതാ പട്ടികയില് ബെനറ്റ് എബ്രഹാമിന്‍െറ പേര് ഉണ്ടായിരുന്നില്ലന്നും പാര്‍ട്ടി സംസ്ഥാന സെക്രട്ടേറിയറ്റാണ് ബെനറ്റിനെ സ്ഥാനാര്‍ഥിയാക്കാന് തീരുമാനിച്ചതെന്നും ബെനറ്റില്‍നിന്ന് 1.87 കോടി വാങ്ങി തെരഞ്ഞെടുപ്പ് പ്രചാരണത്തിന് ചെലവിട്ടുവെന്നും ശശി പറഞ്ഞു.\nബെനറ്റില്‍നിന്ന് 1.87 കോടി വാങ്ങിയതിനും അത് ചെലവിട്ടതിനുമുള്ള തെളിവുകള് തന്‍െറ പക്കലുണ്ടെന്നും ഇത്രയും തുക ചെലവിട്ട സ്ഥാനാര്‍ഥിയെ തോല്‍പിക്കാന് ജില്ലാ കമ്മിറ്റിയിലെ ചിലര് ശ്രമിച്ചുവെന്നും ശശി ആരോപിച്ചു. ബെനറ്റിന്‍െറ തോല്‍വിക്ക് കാരണക്കാരായവര്‍ക്കെതിരെയും നടപടി വേണമെന്നും ശശി ആവശ്യപ്പെട്ടു. സി.പി.ഐയുടെ പെയ്ഡ് സീറ്റാണ് തിരുവനന്തപുരത്തെതെന്ന് നേരത്തെ ആരോപണമുണ്ടായിരുന്നു.\nഡോ. ബെനറ്റ് എബ്രഹാമിനെ സ്ഥാനാര്‍ഥിയായി തീരുമാനിച്ചതില് സംസ്ഥാന നേതൃത്വത്തിന് തെറ്റുപറ്റിയതായി സംസ്ഥാന നേതൃയോഗങ്ങള് വിലയിരുത്തി. സംസ്ഥാന സെക്രട്ടേറിയറ്റിനെ ശാസിക്കുകയും ചെയ്തു. സെക്രട്ടേറിയറ്റിന്‍െറ ഭാഗമായി പ്രവര്‍ത്തിക്കുന്ന ദേശീയ നിര്‍വാഹക സമിതിയംഗങ്ങളായ പന്ന്യന് രവീന്ദ്രന്, കാനം രാജേന്ദ്രന്, കെ.ഇ. ഇസ്മാഈല്, സി. ദിവാകരന് എന്നിവരുടെ വീഴ്ചകള് ദേശീയ നിര്‍വാഹക സമിതിക്കും റിപ്പോര്‍ട്ട് ചെയ്യും.\nതിരുവനന്തപുരം ജില്ലയിലെ പാര്‍ട്ടിയുടെ ചുമതലക്കാരനായ ദിവാകരനെ സംസ്ഥാന നിര്‍വാഹകസമിതിയില് നിന്ന് സംസ്ഥാന കൗണ്‍സിലിലേക്ക് തരംതാഴ്ത്തി. എന്നാല് നിയമസഭാകക്ഷിനേതാവ് സ്ഥാനത്ത് തുടരും. പാര്‍ലമെന്‍റ് തെരഞ്ഞെടുപ്പ് കമ്മിറ്റി ജനറല് സെക്രട്ടറി അഡ്വ. പി. രാമചന്ദ്രന് നായര്, വെഞ്ഞാറമൂട് ശശി എന്നിവരെ സംസ്ഥാന നിര്‍വാഹക സമിതിയിലും സംസ്ഥാന കൗണ്‍സിലിലും നിന്ന് ജില്ലാ കൗണ്‍സിലിലേക്കാണ് തരംതാഴ്ത്തിയത്. എന്നാല് സ്ഥാനാര്‍ഥി നിര്‍ണയവുമായി ബന്ധപ്പെട്ടുവന്ന സാമ്പത്തിക ക്രമക്കേടുകളെക്കുറിച്ചുള്ള വാര്‍ത്തകള് അവാസ്തവവും നിറംപിടിപ്പിച്ചതുമാണെന്ന് സംസ്ഥാന കൗണ്‍സില് വാര്‍ത്താക്കുറിപ്പില് അറിയിച്ചു.\nവിമര്‍ശനവും സ്വയംവിമര്‍ശനവും പാര്‍ട്ടിയുടെ ഭാഗമാണെന്ന് പന്ന്യന് രവീന്ദ്രന് പറഞ്ഞു. തെരഞ്ഞെടുപ്പുമായി ബന്ധപ്പെട്ട് സ്ഥാനാര്‍ഥി ഉള്‍പ്പെടെ ആരില്‍നിന്നും പണം വാങ്ങിയിട്ടില്ല. ഒരു സാമ്പത്തിക ക്രമക്കേടും നടന്നതായി കമീഷന് റിപ്പോര്‍ട്ടില് പറഞ്ഞിട്ടില്ല. ജില്ലാ സെക്രട്ടറിയെ മാറ്റിയ സാഹചര്യത്തില് ഒരാഴ്ചക്കുള്ളില് പകരം സംവിധാനം ഉണ്ടാക്കുമെന്നും അദ്ദേഹം പറഞ്ഞു.\nഇനി പാര്‍ട്ടിയില് തുടര്‍ന്നു പ്രവര്‍ത്തിക്കില്ലന്ന് സി.പി.ഐ ജില്ലാ സെക്രട്ടറി സ്ഥാനത്ത് നിന്നുമാറ്റിയ വെഞ്ഞാറമൂട് ശശി പറഞ്ഞു. പാര്‍ട്ടി വിടുന്നകാര്യം തിങ്കളാഴ്ച സംസ്ഥാന നേതൃത്വത്തെ അറിയിക്കുമെന്നും വിഭാഗീയതയുടെ പിടിയിലാണ് പാര്‍ട്ടിയെന്നും ശശി പറഞ്ഞു.\nബെനറ്റിന്‍െറ സ്ഥാര്‍ഥിത്വത്തെക്കുറിച്ച് അന്വേഷിച്ച സമിതി ഏകപക്ഷീയമായാണ് പ്രവര്‍ത്തിച്ചതെന്ന് വെഞ്ഞാറമ്മൂട് ശശി പറഞ്ഞു. ബെനറ്റിനെ സ്ഥാനാര്‍ഥിയാക്കിയതിനെ കുറിച്ച് മാത്രമാണ് അവര് അന്വേഷണം നടത്തിയത്. ബെനറ്റിനെ തോല്‍പിക്കാന് വേണ്ടി പ്രവര്‍ത്തിച്ചത് ആരാണെന്ന കാര്യത്തില് അന്വേഷണം നടത്തിയില്ല. പാര്‍ട്ടി ഇപ്പോള് കൈക്കൊണ്ട അച്ചടക്ക നടപടിയില് ദുഃഖമൊന്നുമില്ല. അതുകൊണ്ടുതന്നെ മേല്‍കമ്മിറ്റിയില് അപ്പീല് നല്‍കില്ല. 46 വര്‍ഷത്തെ പാര്‍ട്ടി പ്രവര്‍ത്തന പാരമ്പര്യമുള്ള താന് ഒരിക്കലും പ്രവര്‍ത്തനത്തില്‍നിന്ന് വിട്ടുനിന്നിട്ടില്ല.\nജില്ലാഘടകം തയാറാക്കിയ പട്ടിക സംസ്ഥാന കമ്മിറ്റിയില് ചര്‍ച്ചക്ക് വന്നപ്പോള് ബിനോയ് വിശ്വത്തിന്‍െറയും ഇ. ചന്ദ്രശേഖരന് നായരുടെയും ബെനറ്റിന്‍െറയും പേരുകള് ശിപാര്‍ശ ചെയ്തു. അതിനുശേഷമാണ് പട്ടിക സംസ്ഥാന സെക്രട്ടേറിയറ്റിന് കൈമാറിയത്. അവരാണ് ബെനറ്റിനെ സ്ഥാനാര്‍ഥിയാക്കാന് തീരുമാനിച്ചത്. മറ്റു പാര്‍ട്ടികളില് കണ്ടുവരുന്ന വിഭാഗീയത ഇപ്പോള് സി.പി.ഐയിലും വളര്‍ന്നുവരികയാണ്. പാര്‍ട്ടിയെ കൈപ്പിടിയിലൊതുക്കാന് ശ്രമിക്കുന്നവരാണ് പിന്നില്. ഇപ്പോഴത്തെ പ്രശ്നങ്ങള്‍ക്ക് പിന്നില് അവരാണ്. തിരുവനന്തപുരത്ത് സ്ഥാനാര്‍ഥിയാകാന് മോഹിച്ച ചിലരുമുണ്ട് പിന്നില്. ബെനറ്റിന്‍െറ തോല്‍വിക്ക് വേണ്ടി അവരും പ്രവര്‍ത്തിച്ചു. ജില്ലാ നേതൃത്വത്തിലുള്ളവരാണ് ബെനറ്റിനെതിരെ പ്രവര്‍ത്തിച്ചത്. അതിന്‍െറ തെളിവുകള് തന്‍െറ പക്കലുണ്ട്.\nബെനറ്റ് എബ്രഹാം പലരില്‍നിന്ന് സ്വരൂപിച്ചാണ് 1.87 കോടി പാര്‍ട്ടിക്ക് കൈമാറിയത്. ഓരോ സി.എസ്.ഐ യൂനിറ്റും അതിനുവേണ്ടി സംഭാവന നല്‍കിയിട്ടുണ്ട്. പി. രാമചന്ദ്രന് നായരാണ് ഈതുക വാങ്ങിയതും ചെലവിട്ടതും. അതിന് പാര്‍ട്ടി സംസ്ഥാന നേതൃത്വത്തിന്‍െറ അനുമതിയുണ്ടെന്നാണ് രാമചന്ദ്രന് നായര് പറഞ്ഞതെന്നും ശശി പറഞ്ഞു.\nപാര്‍ട്ടിയില് വളര്‍ന്നുവരുന്ന വിഭാഗീയതയുടെ ഇരയാണ് താനെന്ന് അച്ചടക്ക നടപടി നേരിട്ട സി.പി.ഐ നേതാവ് പി. രാമചന്ദ്രന് നായര് പറഞ്ഞു. ബെനറ്റിനെ സ്ഥാനാര്‍ഥിയാക്കിയതില് സംസ്ഥാന സെക്രട്ടറി പന്ന്യന് രവീന്ദ്രനും സംസ്ഥാന സെക്രട്ടേറിയറ്റിനുമാണ് ഉത്തരവാദിത്തം. സ്ഥാനാര്‍ഥിനിര്‍ണയവുമായി ബന്ധപ്പെട്ട പാര്‍ട്ടി അന്വേഷണ കമീഷന് റിപ്പോര്‍ട്ട് പുറത്തുവിടാന് വിപ്ലവ പാര്‍ട്ടിയായ സി.പി.ഐ തയാറാകണം. പരാജയകാരണത്തിന് മറുപടി പറയേണ്ടത് സംസ്ഥാനസെക്രട്ടറിയാണ്. താനൊരു തെറ്റും ചെയ്തിട്ടില്ല. സാമ്പത്തിക ക്രമക്കേടാണ് തന്‍െറ പേരില് ആരോപിക്കുന്നതെങ്കില് അതിനെതിരെ ശക്തമായി പ്രതികരിക്കും.\nതന്‍െറ പേരില് മറ്റെന്തൊക്കെ ആരോപണങ്ങള് ഉന്നയിച്ചാലും സാമ്പത്തിക ക്രമക്കേട് ആരോപിക്കാന് കഴിയില്ല. എം.എന്. ഗോവിന്ദന് നായരുടെയും പി.കെ. വാസുദേവന് നായരുടെയും പന്ന്യന് രവീന്ദ്രന്‍െറയും മുഖ്യ തെരഞ്ഞെടുപ്പ് ഏജന്‍റായി പ്രവര്‍ത്തിച്ചയാളാണ് താന്. പാര്‍ട്ടിയില് വളര്‍ന്നുവരുന്ന വിഭാഗീയതതന്നെയാണ് ഇപ്പോള് ഉയര്‍ന്നു വന്നിരിക്കുന്ന ആരോപണങ്ങളുടെ അടിസ്ഥാനം.\nസര്‍ക്കാരിന്റെ ക്ഷേമ പദ്ധതികളില് ആധാറിന്റെ പങ്ക് കുറയ്ക്കാന് തീരുമാനം


sri sri ravi shankar | രാമക്ഷേത്രം സ്ഥാപിച്ചില്ലെങ്കിൽ ഇന്ത്യ മറ്റൊരു സിറിയയാകും; അയോധ്യ ഭൂമി മുസ്ലിങ്ങൾക്ക് വിട്ട് കൊടുത്താൽ രക്തപ്പുഴ ഒഴുകും; രാമജന്മ ഭൂമി പ്രശ്‌നം പരിഹരിക്കാൻ മധ്യസ്ഥ വേഷം കെട്ടി രംഗത്തിറങ്ങിയ ശ്രീ ശ്രീ രവിശങ്കറിന്റെ മനസ്സിലിരുപ്പ് ഒടുവിൽ പുറത്തായി; പ്രകോപന പ്രസ്താവന മുസ്ലിം നേതാക്കളെക്കൊണ്ട് അവകാശ വാദം ഉപേക്ഷിക്കാനുള്ള ശ്രമം പരാജയപ്പെട്ട ഉടൻ - MarunadanMalayali.com\nMarch 06, 2018 | 11:41 AM IST | Permalink\nന്യൂഡൽഹി: അയോധ്യയിൽ രാമക്ഷേത്രം സ്ഥാപിച്ചില്ലെങ്കിൽ ഇന്ത്യ മറ്റൊരു സിറിയ ആയി മാറുമെന്ന് ആർട്ട് ഓഫ് ലിവിങ് സ്ഥാപകൻ ശ്രീ ശ്രീ രവിശങ്കർ. മുസ്ലിംങ്ങൾ അയോധ്യയ്ക്ക് മേലുള്ള അവകാശവാദം ഉപേക്ഷിക്കണമെന്ന് രവിശങ്കർ പറഞ്ഞു. ഇന്ത്യാ ടുഡേയ്ക്ക് നൽകിയ അഭിമുഖത്തിലായിരുന്നു അദ്ദേഹത്തിന്റെ അഭിപ്രായ പ്രകടനം.\nവളരെ നല്ല രീതിയിൽ തന്നെ മുസ്ലിംങ്ങൾ അയോധ്യയ്ക്ക് മേലുള്ള അവകാശവാദം ഉപേക്ഷിക്കണം. അയോധ്യ എന്ന് പറയുന്നത് നിങ്ങൾക്ക് പ്രാർത്ഥിക്കാനുള്ള ഇടമല്ല. അത് മനസ്സിലാക്കി പെരുമാറണം. ഒരു തർക്കഭൂമിയിൽ വച്ച് പ്രാർത്ഥിക്കാൻ ഇസ്ലാം അനുവാദം നൽകുന്നില്ലെന്ന് രവി ശങ്കർ പറഞ്ഞു.\nശ്രീരാമനെ മറ്റൊരു സ്ഥലത്ത് ജനിപ്പിക്കാൻ തങ്ങൾക്ക് ഇപ്പോൾ സാധ്യമാകില്ലല്ലോ..? ഇവിടെ ആശുപത്രി പോലെയുള്ള സന്നദ്ധ കേന്ദ്രങ്ങൾ പണിയണം എന്ന് പറയുന്നത് അംഗീകരിക്കാൻ കഴിയില്ല,രാമന്റെ ജന്മസ്ഥലമാണെന്ന് അവകാശപ്പെടുന്നിടത്ത് എങ്ങനെ ആശുപത്രി പണിയാൻ കഴിയും?\nമുഗൾ കാലത്ത് പണിത പള്ളി 1992 ലാണ് ഹിന്ദു തീവ്ര സംഘങ്ങൾ പൊളിച്ചുമാറ്റിയത്. ശ്രീരാമന്റെ ജന്മസ്ഥലം മുസ് ലിംങ്ങൾക്ക് പ്രാർത്ഥിക്കാനുള്ള സ്ഥലമല്ലെന്ന് പറഞ്ഞായിരുന്നു വൻ അക്രമം നടന്നത്.ഇവരുടെ അവകാശ വാദം. അയോധ്യ വിഷയം കോടതിക്ക് പുറത്തുവെച്ച് ഒത്തുതീർപ്പാക്കാനുള്ള തന്റെ ശ്രമത്തെ ഒരു കൂട്ടമാളുകൾ തകർക്കുകയാണെന്നും രവിശങ്കർ ആരോപിച്ചു. ഇതിനകം തർക്കം ഒത്തുതീർപ്പാക്കാനായി അഞ്ഞൂറോളം നേതാക്കളെ കണ്ട് സംസാരിച്ചിട്ടുണ്ട്.\nമുഗൾ കാലത്ത് പണിത പള്ളി 1992 ഡിസംബർ 6നാണ് ഹിന്ദു തീവ്ര സംഘങ്ങൾ പൊളിച്ചുമാറ്റിയത്.\nഅയോധ്യ തർക്കം കോടതിക്ക് പുറത്ത് തീർക്കാനായി കഴിഞ്ഞ അഞ്ച് വർഷമായി രവിശങ്കർ ശ്രമം നടത്തുന്നുണ്ട്. അയോധ്യ, ബെംഗളൂരു, ലക്നൗ, ഡൽഹി, ഹൈദരാബാദ്, ചെന്നൈ തുടങ്ങിയിടത്തെ 500ഓളം നേതാക്കളുമായി രവിശങ്കർ ചർച്ച നടത്തിയിട്ടുണ്ട്. എന്നാൽ തന്റെ ശ്രമങ്ങളെ കുഴപ്പം ആഗ്രഹിക്കുന്ന ഒരുകൂട്ടം തകർക്കുകയാണെന്നും അദ്ദേഹം ആരോപിച്ചു. എല്ലാ വിഭാഗവും കോടതി ഉത്തരവിനോട് അനുകൂലിക്കില്ലെന്നും രവിശങ്കർ പറഞ്ഞു.\nഅയോധ്യയിലെ രാമ ക്ഷേത്രത്തിനായി താൻ നടത്തുന്ന ശ്രമങ്ങൾക്ക് ഉത്തർ പ്രദേശ് മുഖ്യമന്ത്രി യോഗി ആദിത്യനാഥിന്റെ പിന്തുണയുമുണ്ട്. സംസ്ഥാനത്ത് സന്തോഷവും സമാധാനവും നിലനിർത്തേണ്ടത് യോഗിയുടെ ചുമതലയാണ്.മധ്യസ്ഥത കൊണ്ടല്ലാതെ അയോധ്യ വിഷയം പരിഹരിക്കപ്പെടില്ല. ഭൂമി ബാബരി മസ്ജിദിന്റേതാണെന്ന് വിധിച്ച് കോടതി അത് മുസ്ലിങ്ങൾക്ക് വിട്ട് കൊടുത്താൽ ഇവിടെ ചോരപ്പുഴ ഒഴുകും.\nചോരപ്പുഴ ഒഴുക്കാതെ ഒരു വിധി പുറപ്പെടുവിക്കാൻ സുപ്രീം കോടതിക്കാവുമോ എന്നും രവിശങ്കർ ചോദിച്ചു. അയോധ്യയിൽ രാമക്ഷേത്രത്തിനായി മധ്യസ്ഥക്കിറങ്ങിയ രവിശങ്കറുമായി കൂടിക്കാഴ്ച നടത്തിയതിന് അഖിലേന്ത്യാ മുസ്ലിം വ്യക്തിനിയമ ബോർഡിൽ നിന്ന് പുറത്താക്കപ്പെട്ട മൗലാന സൽമാൻ നദ്വി ബാബരി മസ്ജിദിന്റെ വിവാദ നിലപാടിൽ നിന്ന് പിന്മാറിയതിന് പിന്നാലെയാണ് രവിശങ്കറിന്റെ വിവാദ പ്രസ്താവന.


RT: സ്മാർട്ട് സ്‌കൂൾ അവധിയിലുള്ള കുട്ടികൾക്ക് ചെയ്യാൻ പറ്റുന്നത് അതിനു മുൻകൈ എടുക്കാൻ മുതിർന്നവർക്ക് പറ്റുമെങ്കിൽ /അസ്‌ലം മാവില\nസ്മാർട്ട് സ്‌കൂൾ അവധിയിലുള്ള കുട്ടികൾക്ക് ചെയ്യാൻ പറ്റുന്നത് അതിനു മുൻകൈ എടുക്കാൻ മുതിർന്നവർക്ക് പറ്റുമെങ്കിൽ /അസ്‌ലം മാവില\nഅവധിയിലുള്ള കുട്ടികൾക്ക് ചെയ്യാൻ പറ്റുന്നത്\nഅതിനു മുൻകൈ എടുക്കാൻ മുതിർന്നവർക്ക് പറ്റുമെങ്കിൽ\nഎഴുതാതിരിക്കാൻ പറ്റില്ല, വായിക്കുന്നതും സ്വീകരിക്കുന്നതും നിങ്ങളുടെ ഇഷ്ടം. ആര് പറഞ്ഞു/ ഇടപെട്ടു എന്നതിലല്ല കാര്യം, അതിൽ കഴമ്പുണ്ടെങ്കിൽ ആരാകിലെന്ത് എന്നാകണം ആരുടേയും നിലപാട്. പ്രാക്ടിക്കൽ അല്ലെങ്കിൽ വിട്ടേക്കണം. പ്രബുദ്ധസമൂഹത്തിന്റെ നിലപാട്ഗ്രാഫ് എപ്പോഴുമങ്ങിനെയായിരിക്കും, ആകണമല്ലോ.\nഇനി വിഷയത്തിലേക്ക്. ഇന്നത്തോട് കൂടി നമ്മുടെ കുട്ടികൾ പത്തിരുപത് ദിവസത്തേക്ക് റീലാക്സിലാണ്. എന്ന് വെച്ചാൽ കുറച്ചു പരീക്ഷകൾ കഴിഞ്ഞു, ബാക്കിയുള്ളത് മാസാവസാനത്തിലെ രണ്ടോ മൂന്നോ ദിവസങ്ങളിലാണ്. ഒന്നും പറയണ്ട, കുട്ട്യോൾക്കും രക്ഷിതാക്കൾക്കും സന്തോഷം. എന്നുമവർ നമ്മോടപ്പം ഉണ്ടല്ലോ. ഒന്ന് മുതൽ ഒമ്പത് വരെ പഠിക്കുന്ന കുട്ടികളാണ് ഈ പറഞ്ഞത്. ഇനി 10,11,12 ക്‌ളാസ്സുകളിലുള്ള കുട്ടികൾക്ക് പരീക്ഷാകാലമാണ്. അത് അങ്ങിനെ നടക്കട്ടെ.\nപട്‌ല സ്‌കൂളിൽ പഠിക്കുന്ന എട്ടിലേയും ഒമ്പതിലെയും കുട്ടികൾ എത്ര വരും ? ഇരുനൂറ് ? അതിൽ പകുതി പെമ്പിള്ളേരെ മാറ്റി നിർത്താം. ബാക്കിയോ ? നൂറ്ആൺപിള്ളേർ. അതിൽ 20 കുട്ടികളെ കിട്ടുമോ ? അവർക്കിത് ഒരു സേവനകാലമാക്കാൻ പറ്റുമോ ? അതിന് ആരെങ്കിലും മുൻകൈ എടുക്കുമോ ? എന്തിനെന്നോ ? പറയാം.\nനമ്മുടെ സ്‌കൂൾ സ്മാർട്ടാകാൻ പോകുന്നു. ഫെബ്രവരി തിയ്യതി സ്‌കൂൾ അങ്കണത്തിൽ ഒരുപാട് ഉമ്മമാർ, സഹോദരിമാർ വന്നിരുന്നു. അവർ വീട്ടിൽ തിരിച്ചെത്തി അവരുടെ കൂട്ടുകാരികളോട്, അയൽക്കാരോട്, ബന്ധുക്കക്കളോടൊക്കെ നമ്മുടെ കുട്ടികളുടെ സ്‌കൂളിന്റെ കാര്യവും ''എന്തെല്ലോ ആടെ ആന്നെ'' കാര്യവും പറഞ്ഞിട്ടുണ്ട്. ഉമ്മമാരുടെ മാത്രമായി ഒരു നല്ല സംഖ്യ ഒരുക്കൂട്ടി നമ്മുടെ സ്‌കൂളിന് നല്കാൻ അവർക്ക് താൽപര്യവുമുണ്ടാകും. പക്ഷെ, അതിനു അവരെ സമീപിച്ചാലല്ലേ കിട്ടൂ. അതിനു പറ്റിയ പാർട്ടിയാണ്, ഈ ചുറുചുറുക്കുള്ള എട്ടിലേയും ഒമ്പതിലെയും ചുണക്കുട്ടികൾ.\nകുറെ വേണ്ട, നാലഞ്ചു ദിവസം. എല്ലാനാളും രണ്ടു മൂന്ന് മണിക്കൂർ. രാവിലെയാണ് നല്ലത്. 8 മണി മുതൽ 11 ആകുമ്പോൾ നടത്തം നിർത്തണം. കുറഞ്ഞത് 10 പേർ വീതമുള്ള രണ്ടേ രണ്ടു ടീം. ഒന്ന് കിഴക്ക് ഭാഗത്തേക്കും മറ്റൊന്നും പടിഞ്ഞാറ് സൈഡും നടക്കട്ടെ. നല്ല ആകർഷണമുള്ള തൊപ്പിയോ കളർഫുള്ളായ പ്ളേക്കാർഡോ എന്തെങ്കിലും ഒന്ന് വേണം. ഈരടിയൊപ്പിച്ചു ഒരു സംഘഗാനവും ആകാം. ബക്കർ മാഷ് , സാപ്, കൊപ്പളം, അനസിനെ പോലുള്ളവർ നല്ല ഈരടികൾ എഴുതും. അതാകുമ്പോൾ കിളിവാതിലിൽ കൂടി കുട്ടികളുടെ വരവും നോക്കി ഉമ്മ-പെങ്ങന്മാർ അവരുടെ വിഹിതവുമായി കാത്തിരിക്കാൻ എളുപ്പം.\nപുറപ്പെടുന്ന ഒരു സെന്ററിൽ നിന്നാകട്ടെ, അവരെ യാത്രയാക്കാൻ. മുതിർന്നവർ ഉണ്ടാകണം. ബോറടിക്കാത്ത രൂപത്തിൽ5മിനിറ്റ്, ഒരു ഒരു എന്താ പറയാ, ഇൻസ്പയറിങ് ടോക്ക്, അത് കേട്ടാൽ പിള്ളേർ ഒന്ന് ഇളകണം. പുറം തട്ടി, ഷെയ്ക്ക് ഹാൻഡ് നൽകി അവരെ യാത്ര വിടുക. കുട്ടികൾ തിരിച്ചു വരുന്നതിന് പത്ത് മിനിറ്റ് മുമ്പ് സംഘാടകർ അവരെ കാത്തിരിക്കുക. എന്ത് കിട്ടി, അതിൽ സന്തോഷം പ്രകടിപ്പിച്ചു അവരെ പുറം തട്ടി തിരിച്ചു വീട്ടിലേക്ക് അയക്കുക. കൂട്ടത്തിൽ ഒരു ലൈറ്റ് റിഫ്രഷ്മെന്റ് ഒക്കെയാകാം. തന്ന സംഖ്യയുടെ റസീപ്റ്റ് നിർബന്ധമായും അവരുടെ വീട്ടിലെത്തിക്കുന്നത് കുറച്ചു മുതിർന്ന ആളുകൾ തന്നെയായാൽ അതാണ് നല്ലത്.\nഅവസാന ദിവസം ഒരു ചെറിയ പരിപാടി. അതിൽ കുട്ടികളെ അനുമോദിക്കാം. നല്ല ഒരു ഗസ്റ്റിനെ വിളിക്കാം. കുട്ടികൾക്ക് നല്ല കളർഫുൾ സർട്ടിഫിക്കറ്റും നൽകാം. അതംഗീകാരം. എന്റെ മകനും ഒമ്പതിലാണ് പഠിക്കുന്നത്. നിങ്ങൾ ഒരുന്നെങ്കിൽ, ഇരുപതിലൊരാളായി അവനെയും കൂട്ടിക്കോളൂ.\nഇത് സ്ത്രീകളുടെ മാത്രം സംഭാവനയായി കരുതണം. ആണുങ്ങളുടെ കോൺട്രിബ്യൂഷനും ഓഫറും ഇവരുടെ സമ്മാനവും തമ്മിൽ കൂട്ടിക്കുഴക്കരുത്. അത് വേ......ഇത് റേ....\nഗാന്ധിജി സ്വാതന്ത്ര്യ സമരാവേശവുമായി വിഭവ സമാഹരണത്തിനു ജനങ്ങളെ സമീപിച്ചപ്പോൾ അതിന്റെ ഭാഗമാകാൻ കൈവളകളും കാതിലെ മിന്നിയുമൂരി ആദ്യം മുന്നോട്ട് വന്നത് സ്ത്രീകൾ. ഇത് വായിച്ചു പൊന്നും മിന്നൊന്നും ആരും ഊരിത്തന്നേക്കല്ലേ, ചെറിയ ചെറിയ സംഭാവനകൾ, മനസ്സിൽ തട്ടിയത്, മനസ്സ് പറഞ്ഞത് ! അത് മതി, അത് തന്നെ ധാരാളം.\nPosted by Sanshine at 22:20


20/04/2021 09:21:10 am\nറാസല്‍ഖൈമ: യുഎഇയിലെ റാസല്‍ഖൈമയിലുണ്ടായ വാഹനാപകടത്തില് മലയാളി മരിച്ചു. റാസല്‍ഖൈമ കെഎംസിസി തൃശൂര് ജില്ലാ വര്‍ക്കിങ് കമ്മിറ്റി അംഗവും ഏങ്ങണ്ടിയൂര് ഗ്ലോബല് കെഎംസിസി സജീവ പ്രവര്‍ത്തകനുമായ പണിക്കവീട്ടില് കുറുപ്പത്ത് ചിന്നക്കല് മൂസ (58) ആണ് മരിച്ചത്.\nമൂസ ഓടിച്ചിരുന്ന പിക്കപ്പ് വാഹനം യുടേണ് തിരിയുന്നതിനിടെ ഡിവൈഡറില് ഇടിച്ചാണ് അപകടമുണ്ടായത്. ഞായറാഴ്‍ച രാവിലെയായിരുന്നു സംഭവം. ഉടന് തന്നെ റാസല്‍ഖൈമ സഖര് ആശുപത്രിയില് എത്തിച്ചെങ്കിലും മരണം സംഭവിക്കുകയായിരുന്നു. നടപടിക്രമങ്ങള് പൂര്‍ത്തിയാക്കി മൃതദേഹം നാട്ടിലെത്തിച്ച് ഖബറടക്കുമെന്ന് ബന്ധുക്കള് അറിയിച്ചു.\nപരേതരായ അബ്‍ദുല് ഖാദറിന്റെയും ആമിനക്കുട്ടിയുടെയും മകനാണ്. ഭാര്യ - സുലൈഖ. മക്കള് - സംറൂത്, സുല്‍ത്താന. മരുമകന് - ഫായിസ്. മൂസയുടെ നിര്യാണത്തില് ഏങ്ങണ്ടിയൂര് ഗ്ലോബല് കെ.എം.സി.സി നേതാക്കള് അനുശോചിച്ചു.